
„Noi  am  aflat  pe  Hristos". 

Gânduri  sfinte,  gânduri  transcendentale  frământă 
creerii  omenimei  de  pe  emisfera  globului  pământesc... 
Această  fermentaţiune  sufletească  e  o  urmare  a  stărilor 
răsboinice  de  azi.  Slăbirea  credinţei  a  adus  uneori  cu 
sine  pretenţii  nejustificate  la  multe  popoare.  Suntem  în 
luna  a  zecea  a  răsboiului  mondial  —  şi  dacă  facem  o 
privire  retrospectivă  asupra  intervalului  percurs,  din 
mormanul  grozăviilor  se  înalţă  —  întocmai  ca  şi  Hristos 
din  mormânt  —  zorii  luminoşi  ai  sfintei  credinţe.  în¬ 
treagă  lumea  dela  începutul  veacului  al  XX.  se  credea 
absolut  mândră  pe  rezultatele  obţinute  de  mintea  ome¬ 
nească.  Acesteia  i-se  cântau  osanele,  lăudându-se  omul. 
Supraomul  Dumnezeu  Isus  Hristos  eră  din  ce  în  ce  tot 
mai  mult  scos  din  sfera  de  activitate  a  cugetării  ome¬ 
neşti... 

Dar  iată  că  deodată  trâmbiţa  răsboiului  sună  alarma, 
al  cărei  vaier  prelung  străbate  inimile  locuitorilor  de  pe 
cele  două  continente.  Şi  răsboiul  mondial  al  popoarelor 
începu !  De  unde  până  aci  Provedinţa-Dumnezeirea  eră 
aşazicând  aproape  delăturată  din  cercul  de  gândire  al 
popoarelor  —  nu  numai  a  celor  bogate  şi  îndestulite, 

cari  locuiesc  în  palate,  ci  şi  din  a  celor  sărmane  şi  lo¬ 
cuitoare  în  colibi  —  iată  că  în  entuziasmul  general  ceva 
ca  o  frică  se  înstăpâneşte  pe  inimile  şi  în  mintea  beli¬ 
geranţilor.  Oare  ce  este  aceasta  ?  Spuneţi-ne  voi  ateiştilor! 
Nu  auziţi  voi  mulţimea  milioanelor  germane,  cari  pleacă 
pe  câmpul  de  răsboiu  cu  deviza:  « Wir  vertrauen  auf 
Gott!  Gott  ist  mit  uns?.  Iar  voi  republicani  şi  socialişti 
francezi  de  ce  ascultaţi  glasul  patrioţilor  voştri,  pe  cari 
marele  învăţat  şi  ateist  Lavredan  întrebându-i  despre 
motivul  veseliei  lor  la  plecarea  în  răsboiu  —  ei  începură 
a-se  rugă  zicând:  «Cred  într’unul  Dumnezeu»,1  şi  de 
ce  vă  întoarceţi  oare  acum  spre  «Domnul  puterilor, 
Domnul  cel  tare  în  răsboaie»,  plecându-vă  înaintea  pla¬ 
nurilor  şi  judecăţilor  Sale  prea  înalte? 

«Cred»  —  aşa-mi  zicea  în  zilele  acestea  o  mamă, 
al  cărei  fiu  în  multele  lupte  la  care  a  luat  până  acum 
parte,  a  rămas  neatins  de  glonţ  —  «cred  că  numai 
Dumnezeu  l’a  ferit  până  acum  şi  numai  Ei  singur  îl  mai 
poate  scăpă  şi  de  acum  înainte».  Şi  oare  rugăciunile  unei 
mame  bătrâne  şi  năcăjite  nu  vor  fi  ascultate?  De  ce 
oare  zice  Mântuitorul:  «De  veţi  avea  credinţă  ca  gră¬ 
untele  de  muştar,  şi  veţi  zice  muntelui  acestuia  mută-te 
de  aci  dincolo,  va  fi  vouă?» 

c  Zilnic  cetim  ziarele  cu  ştirile  cele  mai  proaspete.  Ne 
cutremurăm  când  ajungem  ia  şirele  cu  cifrele  pierderilor 
şi  ne  înfiorăm  cetind  despre  noile  mijloace  iscodite 
pentru  răpunerea  şi  nimicirea  duşmanului. 

tO  Doamne!  Tu  ne-ai  lăpădat  pe  noi,  pânăce  vom 
plăti  toată  datoria.  Iată  că  oamenii  prin  însăşi  inteli¬ 
genţa  şi  isteţimea  lor  se  exterminează  reciproc.  Acum 
însă  cu  oftări  doresc  şi  aşteaptă  sfârşitul  acestui  răsboiu 
înfricoşat.  Când  vom  ajunge  la  această  fericire?!  Dum- 

1  Cronica  «Kev.  Teol.»  nr.  3  4  a.  c. 

nezeu  ne-a  dat  pe  noi  pentru  mintea  cea  stricată,  până 
ne  vom  întoarce;  căci  omenimea  întrebuinţează  mintea 
cea  luminată  spre  însăşi  nimicirea  ei,  mai  bine  zis  însă 
a  răului,  care  a  stăpânit  şi  încă  şi  acum  mai  stăpâneşte  în 
lume.  Din  acest  rău  va  răsări  cu  siguranţă  binele  moral. 

^Nimicirea  a  zeci  şi  sute  de  mii  este  cu  siguranţă 
o  groaznică  pierdere,  însă  touşi  e  mai  bine  să  se  nimi¬ 
cească  numai  corpul,  decât  «să  se  piardă  cu  trupul  şi 
sufletul  în  gheenă».  — |Câte  ştiri  duioase  despre  ade¬ 
vărată  întoarcere  la  D-zeu  şi  de  adevărată  credinţă  ne 
aduc  ziarele!  Căci  câţi  învaţă  acolo  să  cunoască  pe 
Dumnezeu?» Oameni  cari  în  vieaţa  lor  n’au  voita  înţe¬ 
lege  glasul  divinităţii,  s’au  întors  deodată  şi  cu  faţa  ilu¬ 
minată  de  lumina  cerească  a  cunoştinţii  de  Dumnezeu, 
împăcaţi  cu  întâmplările  din  jurul  lor  şi  zguduiţi  de  fiorii 
credinţei  cu  umilinţă  exclamă:  « Noi  am  aflat  pe  Hristosh 

«Mare  eşti  Doamne  şi  minunate  sunt  lucrurile  Tale» 
strigăm  şi  noi  cu  psalmistul,  căci  iată  acei  oameni,  cari 
ajunseră  până  acolo  că  divinizau  natura  şi  mintea  ome¬ 
nească,  ca  pe  unicul  creator,  ca  «ultima  ratio»,  —  acum 
ei  recunosc  că  toată  înţelepciunea  lor  nu  ajunge  nimic, 
şi  cu  umilinţă  îşi  întorc  privirile  spre  Acela,  care  are 
toată  puterea,  fiind  El  nu  numai  «Creatorul»,  ci  şi  «Atot- 
ţiitorul»  întregului  univers. 

»'  Nu  m’am  rugat  lui  Dumnezeu  toată  vieaţa  mea 
atâta,  cât  m’am  rugat  în  tranşeu  într’o  jumătate  de  ceas» 
zicea  unul,  care  s’a  întors  de  pe  câmpul  de  luptă  cu  o 
rană  uşoară.  —  Şi  inima  fiecărui  credincios,  care  aşteaptă 
împărăţia  lui  Dumnezeu  va  fi  cuprinsă  de  înviorare  ce¬ 
tind  în  reviste  serioase,  mărturisiri  de  credinţă  ca  şi  cea 
a  marelui  scriitor  francez  Lavredan. 

Credinţa  ne  va  da  ajutor...  în  veci  preamărit  fie 
Domnul !  Iar  soldaţii  luptă,  luptă  pentru  biruinţă,  pe  care 

o  va  da-o  Domnul  atunci.,  când  îl  vom  şti  cu  toţii 
preamări  după  cuviinţă;  căci  «în  foc  se  lămureşte  aurul, 
iar  oamenii  în  cuptorul  ispitelor»  şi  a  năcazurilor !  Cât 
de  mult  se  apropie  de  Dumnezeu  acei  soldaţi  cari  par¬ 
ticipă  la  serviciile  divine  campestre!  Când  din  zeci  de 
mii  de  guri  răsună  —  plin  de  căldură  internă  —  maje- 
stosul  imn:  «Mântuieşte  Doamne  poporul  Tău...»,  im¬ 
presia  precum  şi  efectul  sunt  covârşitoare  —  dupăcum 
am  aflat  dela  un  asistent.  Despre  asta  ne  putem  con¬ 
vinge  şi  din  succesele  şi  istoricile  fotografii  reproduse 
de  revistele  ilustrate  mondiale.  De  bunăseamă  că  prin 
răsboiul  actual,  mulţi  au  ajuns  la  convingerea  mântui¬ 
toare:  «Noi  am  aflat  pe  Hristos !  carele  mai  înainte  ne 
eră  nouă  sminteală,  acum  însă  bucuria  noastră  este». 

Dr.  loan  Felea. 


0  nouă  fază  a  iezuitismului. 

‘  Sfârşit. 

Va  se  zică  pontificatul  lui  Piu  X  se  încheia  cu  apa- 
riţiunea  detestabilă  a  integraliştilor  care  făceau  vieaţa 
amară  tocmai  celor  mai  harnici  bărbaţi  ai  bisericii  cato¬ 
lice.  Dar  ca  o  contrazicere  finală  a  acestui  pontificat, 
ca  o  constatare  a  sterilităţii  lui  fu  intervenirea  iezuiţilor, 
care  avu  de  efect  slăbirea  curentului  nefast  format  sub 
Piu  X.  Intre  ambele  tabere,  cari  se  desemnau  ca  vrăş¬ 
maşe,  integraliştii  şi  iezuiţi,  aceştia  din  urmă  s’au  în¬ 
cărcat  de  multe  laude  din  partea  lui  Piu  X,  ceiace  a 
trebuit  să  aibă  de  efect  descurajarea  integraliştilor. 

Alarma  în  contra  periculelor  pe  care  integraliştii  le 
aduceau  în  biserică  a  dat-o  revista  iezuiţilor  francezi, 
Etudes  din  Paris.  Un  articol  din  această  revistă  cu- 
prindeâ  un  adevărat  rechizitoriu  împotriva  integraliştilor, 
a  procedurilor  lor  prin  delaţiune,  a  maniei  lor  de  a 
bănui  şi  a  denunţă  pe  toţi  catolicii  care-şi  permit  să  cu- 

gete  prin  ei  înşişi  şi  fără  a  aşteptă  un  cuvânt  de  ordine. 
Sub  pretext  de  a  distruge  modernismul,  intransigenţii 
ajung  să  excomunice  pe  toţi  aceia  care-şi  permit  să  aibă 
ideile  lor  în  chestiuni  curat  politice  şi  sociale,  şi  nu 
acele  pe  care  integraliştii  le  atribue  Vaticanului.  Ajunge 
să  nu  fii  înregimentat  în  sectă,  pentruca  îndată  să  fii 
tratat,  dacă  nu  de  modernist,  cel  puţin  de  modernizant, 
epitet  vag  şi  înşelător,  care  aruncă  o  bănueală  de  erezie 
peste  toate  manifestările  cugetării,  chiar  peste  cele  mai 
legitime  şi  mai  corecte  din  punctul  de  vedere  al  credinţei. 

Aşa  vorbea  revista  Etudes  despre  integralişti,  ca 
despre  nişte  terorişti  în  materie  de  credinţă.  Articolul 
său  a  avut  un  mare  răsunet,  şi  îndată  au  urmat  şi  alte 
articole  şi  măsuri  ale  iezuiţilor.  Revista  iezuiţilor  ger¬ 
mani,  Stinien  aus  Maria-Laach,  a  publicat  curând  după 
Etudes  un  însemnat  articol  în  care  stigmatiza  cu  asprime 
procedura  integraliştilor.  Intr’un  articol  pus  în  fruntea 
revistei  şi  iscălit  de  redacţiune,  se  arată  că  însăşi  nu¬ 
mirea  de  «catolicism  integral»  e  o  absurditate,  fiindcă 
un  credincios  trebuie  să  primească  tot  ce  e  în  domeniul 
credinţei  mărturisite  de  biserica  lui  Nu  există  puncte 
esenţiale  şi  neesenţiale,  ci  toate  îşi  au  locul  lor  în 
sistemul  de  credinţă.  De  aceea  integral  e  orice  catolic, 
fiindcă  nimenea  nu  poate  lăsă  nimic,  fără  vină  a  con¬ 
ştiinţei  înaintea  lui  Dumnezeu,  din  ceeace  e  declarat 
drept  depozit  al  credinţei.  Prin  urmare  ceice  se  pretind 
catolici  integrali  nu  pot  avea  în  credinţa  pe  care  o  măr¬ 
turisesc  mai  mult  decât  au  ceialalţi  catolici  suspecţi,  iar 
plusul,  pe  care  cred  ei  că-1  au,  e  constituit  din  idei 
străine,  din  interpretări,  care  nu  fac  parte  din  domeniul 
credinţei. 

Revista  în  chestiune  ia  ca  exemplu  învăţătura  despre 
primatul  papal  şi  spune  că  acest  primat  e  susceptibil 
de  interpretări,  care  sunt  numai  interpretări  şi  nimic  mai 
mult,  nu  material  propriu  zis  al  credinţei.  Astfel  după 
părerea  integraliştilor,  papa  are  drept  de  amestec  direct, 
ca  o  consecvenţă  a  catolicismului,  în  toate  lucrurile  pro¬ 
fane,  temporale,  «părere  care  nu  numai  nu  e  doctrină 

generală  a  teologilor,  ci  încă  de  mult  e  răsturnată  şi 
înlăturată  de  teologi». 

Integraliştii  însă  au  o  aşâ  atitudine  şi  aşâ  proce¬ 
dură,  că  cei  mai  buni  lucrători  pe  câmpul  creştinismului 
catolic  se  desgustă  şi  sunt  înlăturaţi  dela  lucru,  iar  bi¬ 
serica  este  atunci  lipsită  de  silinţele  lor.  Prin  urmare 
integraliştii  sărăcesc  vieaţa  bisericii  şi  alungă  energiile. 

Dar  trebuinţele  bisericii  sunt  imense,  mai  cu  seamă 
în  vremea  de  acum.  «Nevoia  vremii  îngrămădeşte  ne¬ 
numărate  şi  colosale  pretenţiuni.  Nevoile  sociale  ale 
vieţii  religioase  şi  bisericeşti  cer  şiruri  de  voluntari.  De 
voluntari.  Căci  acei  cari  zic:  Noi  împlinim  cele  zece 
porunci  ale  lui  Dumnezeu  şi  cele  cinci  porunci  ale  bi¬ 
sericii,  mai  încolo  însă  suntem  stăpâniţi  cu  totul  de  tre¬ 
buinţele  slujbei  noastre  din  societate,  aceştia  sunt,  fără 
îndoială,  catolici  cum  se  cade,  dar  care  nici  cu  un  deget 
nu  ating  problemele  actualităţii.  Numai  voluntarii  care 
se  jertfesc  bucuros  pot  fi  înrolaţi  la  această  muncă, 
bărbaţi  şi  femei  cu  un  catolicism  intensiv.  Ei  nu  cer 
altă  plată  decât  cea  dela  Dumnezeu.  Intre  aceştia,  sunt 
mulţi  oameni  viteji.  Atât  de  puţin  se  ruşinează  ei  de 
evanghelie,  că  pentru  ea  sufer  şi  prigonire.  Numai  un 
lucru  ar  putea  îngrozi  pe  aceşti  lucrători  de  bună  voie, 
aşâ  că  trebuie  să  ne  temem  ca  nu  cumva  să-i  vedem 
părăsind  cu  grămada  rândurile  în  care  voluntari  şi  numai 
voluntari  luptă  şi  muncesc.  Aceasta  se  va  petrece  anume 
atunci  când  curăţia  şi  întregitatea  credinţei  lor  sunt  bă¬ 
nuite  fără  încetare.  O  asemenea  critică  negativă  sfarmă 
unitatea,  paralizează  puterea  de  lucru,  seamănă  neîncre¬ 
dere,  pustieşte  taberele  în  care  se  săvârşeşte  acea  muncă 
voluntară». 

Iată  propria  descriere  a  situaţiunii  şi  a  periculelor  ei 
după  însăşi  revista  iezuită  Stimmen  aus  Maria-Laach. 
Din  cauza  aceasta,  spune  ea,  cele  scrise  de  revista 
Etudes  din  Paris  nu  sunt  numai  o  apărare  faţă  de  un 
vrăşmaş,  ci  un  strigăt  în  faţa  periculelor  care  trebuiesc 
înlăturate,  pericule  create  de  calamitatea  integraliştilor. 
Manifestările  iezuiţilor  contra  integraîismuiui  n'au  încetat. 

Ele  nu  s’au  mărginit  la  aceste  două  reviste.  Aproape 
în  acelaş  timp,  autoritatea  iezuită  din  Viena  intenta  un 
proces  bisericesc  unui  ziar  catolic  integral,  Sonntagsblatt, 
care  îndrăznise  să  suspecteze  ortodoxia  iezuiţilor,  iar 
Pater  Kolb,  iezuitul  austriac  cel  mai  cu  vază  şi  mai  cu¬ 
noscut,  a  rostit  un  foarte  viu  discurs  în  contra  catoli¬ 
cilor  intransigenţi  din  Austria  în  Societatea  Pius  ( Pius 
Verein )  din  Viena. 

După  Francia,  Germania  şi  Austria,  aceiaşi  mani¬ 
festare  a  iezuiţilor  în  Italia.  Aci  iezuiţii  nu  vor  ca  si- 
tuaţiunea  lor  să  se  confunde  cu  aceea  a  integralilor.  De 
aceia  au  început  încordări  între  unii  şi  alţii.  Don  Boccardo, 
preotul  care  conducea  ziarul  catolic  intransigent  din 
Genova,  a  primit  înştiinţarea  să  nu  mai  calce  prin  sta¬ 
bilimentele  iezuiţilor,  căci  i  se  va  închide  poarta.  Altul 
Pater  Tacchi-Venturini,  a  dat  anul  trecut  un  interview, 
în  care  s’a  rostit  foarte  aspru  împotriva  integralilor,  iar 
a  doua  zi  după  acest  interview,  el  s’a  văzut,  nu  desa- 
probat,  ci  înaintat  la  postul  de  secretar  al  Companiei 
iezuiţilor,  adecă  la  cea  mai  înaltă  funcţiune  a  lor  după 
acea  de  general. 

Din  toate  acestea,  un  fapt  rămâne  sigur:  că  ridi¬ 
carea  iezuiţilor  din  toate  ţările  în  contra  integraliştilor 
nu  e  o  întâmplare,  e  un  cuvânt  de  ordine,  care  se  face 
cu  deplinul  asentiment  al  superiorilor  Companiei.  E 
probabil  că  şi  ei  şi  superiorii  lor  au  fost  scârbiţi  de 
excesele  la  care  a  ajuns  campania  împotriva  moderniştilor 
şi  care  nu  i-a  cruţat  nici  pe  ei.  De  aci  opoziţiunea  lor 
acum  pe  faţă  împotriva  catolicismului  intransigent  al 
integraliştilor. 

Fără  îndoială  că  şi  fostul  general  al  iezuiţilor,  Pater 
Wernz,  a  trebuit  să  fie  pentru  intervenirea  energică  a 
iezuiţilor  în  luptă,  căci  fără  părerea  lui  nu  s’ar  fi  putut 
face  aceasta.  El  însă,  ca  om  cu  vederi  moderate,  de 
sigur  că  nu  vedea  cu  plăcere  excesele  la  care  s’a  ajuns 
cu  antimodernismul.  Stăpânit  de  vederi  mai  largi  şi  mai 
moderne,  în  sufletul  lui  a  trebuit  să  desaprobe  exage¬ 
rarea  şi  să  determine  el  însuşi  curentul  manifestat  între 
iezuiţi.  Intr’adevăr,  în  unele  cercuri  catolice  se  crede  că 

el  însuşi  ar  fi  inspiratorul  acestei  campanii  protivnice 
curentului  fanatic. 

Predecesorul  fostului  general  eră  un  Spaniol,  Pater 
Martin,  om  cu  vederi  intransigente  şi  care  dăduse  or¬ 
dinului  iezuiţilor  o  îndrumare  intransigentă,  conform  cu 
părerile  sale.  Sub  Pater  Wernz  însă  s’a  văzut  o  mani¬ 
festare  nouă,  neaşteptată  după  ideile  pe  care  Ie  are  lumea 
despre  iezuiţi. 

Această  intervenire  a  iezuiţilor,  în  lupta  contra  in- 
tegraliştilor,  poate  fi  determinată  de  diferite  scopuri.  E 
posibil  ca,  afară  de  propia  lor  apărare  în  contra  atacu¬ 
rilor  care  Ii  s’au  adus,  să  se  mai  urmărească  şi  alte 
scopuri. 

Atitudinea  lor  liberală  în  această  împrejurare  unii 
o  explică  drept  o  încercare  de  a-şi  pregăti  drumul  spre 
primirea  lor  oficială  în  Germania.  Căci  iezuiţii  nu  sunt 
admişi  în  Germania  decât  individual.  Ei  n’au  voie  să 
deschidă  stabilimente  publice.  Deci  pentru  a  ajunge  la 
aceasta,  cel  mai  bun  mijloc  e  să  dea  probă  de  tact  şi 
cumpătare,  să  nu  se  arete  duşmani  ai  libertăţii  şi  agenţi 
ai  intransigenţei,  să  sfârşească  cu  ideia  care-i  înfăţişează 
/  drept  oameni  pătrunşi  de  intoleranţă  şi  absolutism. 

Aşa  explică  unii,  cel  puţin  ca  un  motiv  parţial, 
unanimitatea  cu  care  ordinul  lor  a  dus  lupta  împotriva 
integralismului. 

IV. 

Fără  îndoială,  manifestându-se  cum  am  văzut,  ie¬ 
zuiţii  apar  într’o  lumină  nouă:  tocmai  ei  în  serviciul 
liberalismului  religios  şi  combătând  fanatismul,  care  mai 
nainte  eră  partea  lor.  Toţi  cei  cari  urmăresc  mersul 
lucrurilor  în  biserica  Romei,  au  trebuit  să  observe  acest 
fapt  şi  să  se  întrebe  ce  impresiune  va  produce. 

O  întrebare  foarte  legitimă  a  fost,  mai  întâi,  ce 
impresiune  va  face  la  Vatican.  Căci  cercurile  Vatica¬ 
nului  erau  foarte  deschise  influenţelor  intransigente  ale 
integraliştilor.  Papa  Piu  X  însuşi  eră  sub  stăpânirea  lor, 
şi  dacă  integraliştii  au  îndrăznit  atât  de  mult,  este  că  se 

ştiau  spriginiţi  la  Vatican.  Şi  dacă  nu  sprijiniţi  chiar  de 
toţi,  erau  însă  destui  din  cei  porniţi  pe  intransigenţă. 

Acestor  cercuri,  fireşte,  intervenirea  iezuiţilor  n’a 
putut  plăcea.  Deci  se  vorbea  de  o  desaprobare  publică 
din  partea  papii  care  s’ar  pronunţă  în  contra  manifestării 
iezuiţilor. 

Dar  de  abeâ  punea  cineva  această  ipoteză,  şi  îndată 
se  vedeau  greutăţile.  In  adevăr,  iezuiţii  sunt  una  din 
marile  puteri  ale  bisericii  romano-catolice.  Eră  greu  de 
intrat  în  luptă  cu  ei,  şi  chiar  Papa  trebuia  să  se  ferească 
de  această  perspectivă.  Papa  negru,  cum  i  se  zice  ge¬ 
neralului  iezuiţilor,  fiindcă  e  îmbrăcat  în  negru  şi  are 
o  autoritate  ca  şi  papa  cel  propriu  zis,  eră  un  factor  de 
care  trebuia  să  ţie  seamă  şi  acesta  din  urmă,  adecă 
celui  oficial,  numit  şi  Papa  capul  catolicismului,  căruia 
i  se  mai  zice  şi  Papa  alb,  fiindcă  poartă  vesminte  albe. 

Din  cauza  aceasta,  ipoteza  desaprobării  Papii  negru 
din  partea  Papii  alb  nici  nu  s’a  realizat.  Zvonul  a  fost 
numai  un  zvon,  şi  oricât  nu  va  fi  plăcut  unora  inter¬ 
venirea  iezuiţilor,  cuvânt  împotriva  lor  nu  s’a  ridicat. 
Dimpotrivă,  cu  ocaziunea  împlinirii  a  o  sută  de  ani  dela 
restabilirea  ordinului  iezuiţilor  prin  Papa  Piu  VII  la  1814 
(fusese  desfiinţat  de  Clement  XIV  în  1773),  Papa  Piu  X 
a  trimes  o  scrisoare  generalului  iezuiţilor  în  care  aducea 
cele  mai  mari  elogii  ordinului,  pentru  serviciile  aduse  de 
el  cauzei  catolice.  Papa  se  declară  fericit  că  are  oca- 
ziune  de  a-şi  arătă  bunăvoinţa  sa  faţă  de  acest  ordin. 
Intre  alte  laude,  pe  care  i  le  aduce,  e  şi  aceea  a  marei 
alipiri  cătră  sfântul  scaun,  de  care  iezuiţii  totdeauna  au 
dat  cea  mai  vie  probă. 

Scrisoarea  a  făcut  mare  sensaţie.  In  loc  de  ce  se 
aşteptau  unii,  —  cuvinte  din  cele  mai  măgulitoare  la 
adresa  ordinului.  Nici  o  aluziune  într’ânsa  la  noua  ati¬ 
tudine  a  iezuiţilor  şi  la  intervenirea  lor  în  contra  inie- 
graliştilor. 

Deci  cum  s’a  putut  produce  această  scrisoare  şi 
ce  înseamnă  ea? 

Aprobă  cumva  Vaticanul  această  nouă  fază  în  care 
se  arată  ordinul?  Poate  că  e  greu  s’o  afirmăm,  fiindcă 

în  anturajul  fostului  papă  erau  persoane  cu  vederi  foarte 
deosebite  de  ale  iezuiţilor  în  chestiuni  din  cele  mai 
arzătoare,  precum  aceea  a  catolicismului  integral. 

Scrisoarea  papii,  in  tot  căzui,  înseamnă  (şi  acesta 
e  faptul  care  trebuie  scos  în  relief)  că  ordinul  iezuiţilor 
se  bucură  încă  la  Roma  de  atâta  autoritate  şi  de  o  aşa 
influenţă,  că  el  îşi  poate  permite  o  independenţă  în  ati¬ 
tudini  şi  o  vorbire  deadreptul,  pe  care  Vaticanul  poate 
că  nu  le-ar  permite  altui  ordin  religios. 

Fostul  general  al  iezuiţilor  însă,  Pater  Wernz,  eră 
un  temperament  energic.  El  a  izbutit  să  se  impuie  Va¬ 
ticanului  prin  energia  atitudinii  sale.  Anul  trecut,  se 
povestea  în  Roma  că  iezuiţii,  fiind  atacaţi  cu  violenţă 
de  unele  ziare  catolice  integrale,  care  mergeau  până  la 
a  pune  la  îndoială  ortodoxia  lor,  Pater  Wernz  s’a  pre¬ 
zentat  la  Piu  X  şi  i-a  cerut  satisfacţiune  pentru  ceeace 
el  socotea  o  ocară  nemeritată  făcută  ordinului  său.  Papa 
a  trebuit  să-i  tăgăduiască  satisfacţiunea,  şi  el  s’a  exe¬ 
cutat  prin  scrisoarea  de  care  am  pomenit. 

Deci  iezuiţii  au  câştigat  cauza  faţă  de  integralişti, 
afirmându-şi  cu  aceata  odată  mai  mult  puterea  lor. 

Astfel  ei  au  intrat  cu  succes  în  noua  lor  fază,  care 
însă  nu  se  ştie  cât  se  va  menţinea.  Purtarea  din  urmă 
însă  face  cinste  ordinului  şi  trebue  relevată  cu  plăcere. 

Arhim.  Scriban. 


Despre  toleranţa  creştină. 

Cuprinsul:  Toleranţa  creştină,  necesară  pentru  unirea  Bisericilor, 
întemeiată  pe  sf.  Scriptură  şi  pe  raţiune. 

Pentru  a  ajunge  la  unire  între  toate  bisericile 
creştine,  condiţia  întâi  şi  neapărat  de  lipsă  e  toleranţa 
reciprocă,  ce  sunt  datoare  să  aibă  unele  faţă  de  altele; 
prin  urmare  întâia  datorinţă  a  acelora,  cari  vrea  să  lu¬ 
creze  pentru  unire  este  să  predice  această  toleranţă  şi 
să  răspândească  asupra  acestei  cestiuni  o  lumină  cu 

atât  mai  vie  cu  cât  lumea  se  sileşte  a  o  învălui  într’o 
ceaţă  de  întunerec  din  ce  în  ce  mai  deasă. 

S’a  scris  mult  cu  privire  la  toleranţă.  Unii  o 
condamnă  într’un  mod  absolut;  alţii  o  laudă  c’un  entu¬ 
ziasm,  ce  s’aproprie  de  lirism.  Atleţii  acestor  două  câm¬ 
puri  opuse  s’au  aşezat  pe  un  teren,  unde  lupta  are  să 
fie  cu  necesitate  fără  de  sfârşit.  Dacă,  în  loc  să  trateze 
chestiunea  din  punct  de  vedere  curat  filozofic  şi  într’un 
mod  incomplet,  ei  ar  fi  plecat  dela  ideia  creştină,  s’ar 
fi  înţeles  foarte  uşor,  presupunând  cu  toate  acestea,  că 
ei  ar  fi  de  bună  credinţă. 

Toată  lumea  recunoaşte,  într’adevăr,  aceste  două 
principii:  1.  Eroarea  e  incompatibilă  cu  adevărul,  şi  nu 
poate  există  între  ele  nici  un  fel  de  solidaritate;  2. 
oamenii  sunt  datori,  în  legăturile  lor  reciproce,  să  ob¬ 
serve  legile  dreptăţii  şi  ale  dragostei.  Nimeni  nu  va 
cuteza  să  tăgăduească  aceste  două  adevăruri,  care  există 
în  spiritul  omenesc  cu  valoarea  unor  axiome  şi  pe  care 
e  de  prisos  a  le  demonstra. 

Isus  Hristos  Ie-a  consfinţit  prin  învăţătura  sa; 
reiese  din  cuvintele  evanghelice,  că  adevărul  n’are  nici 
când  să  convenţioneze  cu  eroarea,  dar  că  oamenii,  fie 
ei  chiar  desbinaţi  ca  păreri  şi  ca  purtare,  sunt  datori 
să  folosească  între  ei  dragostea,  care  este  toleranţa  dusă 
până  la  cea  mai  înaltă  gradaţie  a  ei. 

Să  ascultăm  pe  Isus  Hristos: 

«Poruncă  nouă  dau  vouă;  ca  să  vă  iubiţi  unul 
pe  altul;  precum  eu  v’am  iubit  pe  voi.»  (loan,  XIII,  34). 

«Să  iubeşti  pe  Domnul  Dumnezeul  tău  cu  toată 
inima  ta  şi  cu  tot  sufletul  tău  şi  cu  tot  cugetul  tău. 
Aceasta  este  întâia  şi  mai  mare  poruncă.  Iar  a  doua 
este  asemenea  acesteia :  Să  iubeşti  pe  aproapele  tău  ca 

însuţi  pe  tine.  Intr’aceste  două  porunci  toată  legea  şi 
prorocii  atârnă.  (Mat.,  XXII,  37,  38,  39). 

«Că  tot  celce  se  mănie  asupra  fratelui  său  în- 
deşert,  vinovat  va  fi  judecăţii;  şi  cine  va  zice  fratelui 
său :  Raca,  vinovat  va  fi  soborului ;  iar  cine  va  zice : 
Nebune ,  vinovat  va  fi  gheenei  focului.  Deci,  de  îţi  vei 
aduce  darul  tău  la  altar,  şi  acolo  îţi  vei  aduce  aminte 
că  fratele  tău  are  ceva  asupra  ta,  lasă  acolo  darul  tău 
înaintea  altarului  şi  mergi  mai  întâi  de  te  împacă  cu 
fratele  tău,  şi  atunci  venind  adă  «darul  tău»  (Mat.,  V, 
22-24). 

«Iubiţi  pe  vrăşmaşii  voştri,  binecuvântaţi  pe  ceice 
vă  blastămă  pe  voi,  faceţi  bine  celorce  vă  urăsc  pe  voi, 
şi  vă  rugaţi  pentru  ceice  vă  supără  şi  vă  gonesc  pe 
voi.  Ca  să  fiţi  fii  ai  Tatălui  vostru  celui  din  ceruri,  care 
soarele  său  îl  răsare  peste  cei  răi  şi  peste  cei  buni, 
şi  plouă  peste  cei  drepţi  şi  peste  cei  nedrepţi»  (Ibid., 
44,  45). 

«Şi  ori  în  care  casă  veţi  intră,  întâi  ziceţi:  Pace 
casei  acesteia .  Şi  de  va  fi  acolo  fiul  păcei,  se  va  odihni 
peste  dânsul  pacea  voastră:  iar  de  nu,  la  voi  se  va 
întoarce».  (Luca  X,  5,  6;  —  Mat.  X,  12,  13). 

«Şi  precum  voiţi  ca  să  vă  facă  vouă  oamenii, 
şi  voi  faceţi  lor  aşijderea».  (Luca,  VI,  31). 

Iată  o  învăţătură  clară  şi  hotărîtă.  Aceste  da- 
torinţe  de  dragoste,  de  iubire  reciprocă,  Isus  Hristos 
le  proclamă  obligătoare  faţă  de  ceice  sunt  în  eroare  şi 
în  viţiu,  ca  şi  faţă  de  ceice  sunt  în  posesiunea  adevă¬ 
rului  şi  cari  practică  virtutea. 

«Eu  sunt,  zice  el,  păstorul  cel  bun:  păstorul  cel 
bun  sufletul  său  îşi  pune  pentru  oi...  Şi  alte  oi  am, 
care  nu  sunt  din  staulul  acesta;  şi  pe  acelea  mi  se  cade 

a  le  aduce,  şi  glasul  meu  vor  auzi;  şi  va  fi  o  turmă  şi 
un  păstor».  (loan,  X,  11,  16). 

Cum  aduce  el  în  staulul  său  oile  cele  rătăcite? 
Purtându-le  pe  umerii  săi,  dupăce  a  alergat  căutându-le 
cu  multe  osteneli. 

Când  trimise  pe  ucenicii  săi  să  predice  Evanghelia, 
le  zise:  «Iată,  eu  vă  trimit  pe  voi  ca  oile  în  mijlocul 
lupilor;  nu  veţi  avea  toiag».  (Mat.,  X,  10,  16). 

Ce  arme  le  rămâneau  deci  acestor  cuceritori  ai 
adevărului?  Cuvântul  lui  D-zeu,  care  după  sfânta  Scrip¬ 
tură  este  un  foc,  ce  pătrunde  sufletele;  o  sabie  ascuţită 
care  desparte,  în  inteligenţă  şi  în  conştiinţă,  adevărul 
de  minciună,  binele  de  rău. 

Nu  numai  că  Isus  Hristos  n’a  recomandat  vio¬ 
lenţa  acelora,  pe  cari  i-a  însărcinat  cu  marea  chemare 
de-a  duce  lumea  la  adevăr,  ci  el  o  osândi  în  modul 
cel  mai  expres: 

«Iar  loan  răspunzând  a  zis:  «Invăţătorule,  am 
văzut  pe  unul  în  numele  tău  scoţând  draci,  şi  l-am  oprit 
pe  el,  că  nu  umblă  pe  urma  ta  cu  noi».  Şi  a  zis  cătră 
el  Isus:  «Nu-1  opriţi,  că  celce  nu  este  împotriva  noastră, 
pentru  noi  este».  Şi  a  îndreptat  faţa  ca  să  meargă  în 
Ierusalim.  Şi  a  trimis  vestitori  înaintea  feţei  sale;  şi 
mergând  au  intrat  într’un  oraş  al  Samarinenilor,  ca  să-i 
gătească  lui.  Şi  nu  l-au  primit  pe  dânsul,  că  faţa  lui 
eră  mergând  spre  Ierusalim.  Şi  văzând  ucenicii  lui,  lacov 
şi  loan,  au  zis:  «Doamne,  voieşti  să  zicem  ca  să  se 
pogoare  foc  din  cer  şi  să-i  mistuiască  pe  ei?»  Iar  Isus 
întorcându-se  i-a  certat  pe  dânşii  şi  a  zis:  «Nu  ştiţi  ai 
cărui  duh  sunteţi  voi;  Că  Fiiul  omului  n’a  venit  să 
peardă  sufletele  oamenilor,  ci  să  mântuiască.  Şi  au  mers 
într’alt  sat.»  (Luca  IX,  49 — 56). 

Iată  intoleranţa  osândită  în  ceeace  poate  avea  ea 
mai  specificat.  Samarinenii  sunt  în  eroare;  ei  refuză 

însuşi  Dumnezeu  omului  cea  mai  simplă  ospitalitate; 
doi  apostoli  indignaţi  vreau  să-i  pedepsească  cu  chinu¬ 
rile  focului,  şi  lsus  le  zise,  că  ei  n’au  putut  concepe  o 
astfel  de  ideie  decât  subt  însuflarea  duhului  răului. 

Potrivindu-şi  învăţătura  cu  exemplele  sale,  lsus 
Hrislos  zise  apostolilor  săi: 

«Şi  oricine  nu  va  primî  pe  voi,  ieşind  din  casa 
aceia,  scuturaţi  praful  de  pe  picioarele  voastre».  (Mat., 
X,  14). 

El  nu  vrea  nici  să  îngăduie,  ca  cineva  să  judece 
purtarea  acelora,  cari  nu  vreau  să  creadă,  şi  declară  că 
nici  el  însuşi  nu-i  judecă  în  veacul  de  acum.  Sfântul 
loan  ni-a  păstrat  aceste  cuvinte  dumnezeeşti,  asupra 
cărora  noi  chemăm  toată  luarea  aminte  a  celor  ce  păr¬ 
tinesc  judecata  şi  violenţa. 

«Şi  de  va  auzi  cineva  graiurile  mele  şi  nu  va 
crede,  eu  nu-1  judec  pe  el;  că  n’am  venit  ca  să  judec 
lumea,  ci  ca  să  mântuiesc  lumea.  Celace  se  lapădă  de 
mine  şi  nu  primeşte  graiurile  mele,  are  pe  cela  ce  îl 
judecă  pe  el:  cuvântul,  care  am  grăit,  acela  îl  va  judecă 
pe  el  în  ziua  cea  de  apoi».  (Ioan,  XII,  47,  48.) 

Apostolul  Evangheliei  nu  trebuie  aşa  dară  să  pur¬ 
ceadă,  decât  cu  blândeţe,  cu  sfatul,  fără  silă. 

în  ideia  lui  lsus  Hristos,  împărăţia  lui  Dumnezeu 
sau  lumea  este  asemenea  unui  câmp,  în  care  răsar  ier- 
băriile  cele  rele  alăturea  de  sămânţa  cea  bună.  Trebuie 
oare  să  smulgem  aceste  ierburi  rele?  «Nu,  răspunse 
lsus  Hristos,  ca  nu  cumva  plivind  zizaniile  să  rupeţi  şi 
grâul  împreună  cu  dânsele.  Lăsaţi  să  crească  amân¬ 
două  împreună  până  la  seceriş».  Timpul  secerişului  este 
sfârşitul  lumii.  Atunci  fiiul  omului  va  trimite  îngerii  săi, 
cari  vor  legă  în  snopi  zizaniile  şi  le  vor  arde».  (Mat. 
XIII,  24,  30). 

Toleranţa  creştină  nu-i,  dupăcum  se  vede,  indi¬ 
ferenţa  între  eroare  şi  adevăr;  ea-i  dragostea  dintre 
oameni.  Nu  aparţine  oamenilor  să  smulgă  din  ţarina 
stăpânului  casei  zizaniile,  cari  ameninţă  să  înăbuşe  să¬ 
mânţa  cea  bună;  şi  n’au  primit  dela  Dumnezeu  această 
misiune;  ea-i  rezervată  pe  seama  trimişilor  cereşti,  cari 
vor  împlini  poruncile  lui  Dumnezeu,  când  timpul  va 
fi  sosit. 

Cât  se  ţine  de  oameni,  ei  au  să  se  mulţămească, 
în  relaţiile  lor  faţă  de  ceice  sunt  în  eroare,  cu  anumite 
măsuri  de  precauţiune,  care  le  impune  prudenţa,  amă- 
surat  împrejurările  lor.  Trebuie  să  se  ferească  fiecine 
de  contagiunea  păcatului  şi  a  eroarei  şi  de  ceice  se 
dau  drept  apostolii  acestora,  căci  nu  poate  exista  nici 
o  legătură  între  lumină  şi  întunerec. 

«Ceice  nu  este  cu  mine  este  împotriva  mea», 
zice  Isus  Hristos.  Cu  alte  cuvinte  ceice  nu  sunt  parti¬ 
zani  adevărului,  sunt  ai  erorii :  în  privinţa  aceasta,  cuvântul 
învăţătorului  este  formal.  Prin  urmare  nici  o  indiferenţă. 
Cât  priveşte  conduita  exterioară,  avtm  datoria  să  con¬ 
siderăm  ca  fiind  pentru  Isus  Hristos  pe  toţi  ceice  nu 
sunt  împotriva  Iui;  cât  pentru  credinţa  intimă,  ceice  nu 
este  cu  Isus  Hristos,  este  împotriva  lui.  Toleranţa  între 
oameni  nu  putea  fi  propoveduită  mai  deschis,  şi  indi¬ 
ferenţa  între  adevăr  şi  eroare  nu  putea  fi  osândită  într’un 
mod  mai  desluşit. 

E  evident,  că  pentru  a  împlini  îndatoririle  dra¬ 
gostei  sau  ale  toleranţei  creştine,  nu-i  de  lipsă  să  nu 
se  ia.  nici  un  fel  de  precauţiune  contra  partizanilor  erorii. 
Putem  chiar,  şi  uneori  suntem  datori  să  încunjurăm 
orice  soiu  de  legături  cu  ei;  de  exemplu,  în  cazul,  când 
aceste  relaţiuni  ar  fi  un  prilej  de  cădere  în  eroare  sau 
ocazie  de  a  produce  scandal. 

In  felul  acesta  legau  apostolii  pe  credincioşi  să  nu 
aibă  nici  o  legătură  socială  cu  cei  dintâi  eretici,  cari 
căutase  să  strice  învăţătura  descoperită  prin  sistemele 
lor  mincinoase.  încă  slabi  în  credinţă,  aceşti  credincioşi 
puteau  fi  amăgiţi  de  falşii  proroci  îmbrăcaţi  în  piele  de 
oaie.  Numai  cât  Isus  Hristos  i-a  înştiinţat,  că  ei  au  să 
se  ferească  de  aceşti  ipocriţi: 

« Păziţi- vă  de  prorocii  cei  mincinoşi,  cari  vin  la  voi 
în  haine  de  oi,  iar  în  lăuntru  sunt  lupi  răpitori.  Din 
roadele  lor  îi  veţi  cunoaşte  pe  ei.»  (Mat.,  VII,  15,  16). 

Aceasta-i  singura  restricţiune,  ce  am  găsit-o  în 
învăţătura  lui  Isus  Hristos,  cu  privire  la  acel  simţământ 
de  dragoste,  de  toleranţă  universală,  pe  care  a  predicat-o 
peste  tot  locul. 

Tipul  ipocritului  eră,  în  ochii  Iui  Isus  Hristos, 
Fariseul.  El  îl  privea  ca  pe  omul  periculos,  cu  deose¬ 
bire,  ca  pe  singura  fiinţă  vrednică  de  critică.  La  orice 
întâlnire,  el  îi  biciuie  şi  îl  blastemă.  Cu  toate  acestea, 
el  n’a  recomandat  nici  când  violenţa  faţă  de  dânsul. 

Adevăratul  creştin,  credincios  învăţămintelor  în¬ 
văţătorului,  este  deci  plin  de  bunătate,  de  dragoste  pentru 
toţi  oamenii;  el  nu  judecă  nici  intenţiunile,  nici  simţe- 
mintele,  nici  opiniile.  Dacă  el  e  martor  al  unor  acte 
exterioare  în  mod  evident  contrar  binelui  sau  adevărului, 
are  să  ia  anumite  precauţiuni  pentru  siguranţa  sa  per¬ 
sonală,  dar,  fără  să  folosească  vr’o  silă  oarecare  împo¬ 
triva  acelora,  de  cari  ar  avea  să  se  păzească.  Dacă-i 
dator  să  combată  pe  faţă  pe  ipocrit,  pe  Fariseu,  să-i 
desvălească  vicleniile,  nici  când  n’are  să  întrebuinţeze 
împotriva-i  alte  mijloace  decât  adevărul. 

E  de  tot  straniu,  că  după  o  învăţătură  aşa  de  for¬ 
mală  a  iui  Isus  Hristos,  spiritul  de  intoleranţă  a  fost 
atât  de  des  autorizat  şi  recomandat  in  diferitele  biserici 

creştine.  Unii  teologi  au  dus  prejudiţiul  atât  de  departe, 
încât  au  voit  să  legitimeze  această  intoleranţă,  spriji- 
nindu-o  pe  o  interpretare  falsă  a  unui  loc  din  Evan¬ 
ghelie.  Acest  loc  e  scos  din  parabola  celor  invitaţi  la 
cina  unui  stăpân  de  casă.  Dupăce  ceice  fuseră  chemaţi 
nu  voiră  să  meargă,  domnul  casei  trimite  sluga  să  caute 
pe  toţi,  pe  cari  îi  va  găsi:  «Eşi,  îi  zise,  la  drumuri  şi  la  gar¬ 
duri  şi-i  sileşte  să  intre,  ca  să  se  umple  casa  mea».  (Luca, 
XIV,  23).  Aceste  cuvinte,  i  sileşte  să  intre,  compelle  intrare, 
au  dat  motiv  pentru  cele  mai  singulare  comentare  din 
partea  prietinilor  intoleranţei.  înţelege  oricine  acest  text 
la  întâia  privire;  nu  putem  găsi  într'ânsul  decât  o  vie 
stăruinţă,  ce  e  obligat  servitorul  să  facă  pentru  a  putea 
decide  nişte  străini,  cari  nu  fuseseră  invitaţi  Ia  cină,  să 
dea  ascultare  unei  chemări,  pe  care  ei  trebuiau  să  o 
găsească  întârziată  şi  extraordinară.  Partizanii  violenţei 
au  observat  în  el  cu  totul  altceva.  Neputând  găsi  nimic 
în  evanghelie  prin  ce  să-şi  autorizeze  erorile,  au  chinuit 
acest  text  atâta  de  simplu,  până  au  aflat  în  el  o  doc¬ 
trină  favorabilă  pentru  cele  mai  nedrepte  străşnicii. 

Sfântul  Matei,  care  raportează  aceeaş  parabolă, 
ca  şi  sf.  Luca,  zice  simplaminte,  că  slugile  adunară  pe 
toţi,  câţi  au  aflat,  buni  şi  răi  şi  s’a  umplut  casa  de  ceice 
şedeau.  El  nu  face  nici  o  amintire  de  pretinsa  silă,  de 
care  ar  fi  avut  lipsă  să  se  folosească;  stăpânul  casei  le 
recomandă  numai  invitarea:  chemaţi-i  la  nuntă,  voeate 
ad  nuptias  (Mat.,  XXII,  2  et  seq.). 

După  una  din  regulele  cele  mai  sigure  ale  exe- 
gesei  biblice,  cea  mai  bună  interpretare  a  Scripturii  re¬ 
zultă  din  asemănarea  textelor  relative  Ia  acelaş  obiect. 
Dacă  ceice  au  abuzat  de  cuvintele  compelle  intrare  ar 
fi  aplicat  regula  aceasta,  ar  fi  învăţat  dela  sf.  Matei,  că 
Dumnezeu,  reprezentat  prin  personagiul  din  parabola 

8 


-  90 


evanghelică,  n’a  încredinţat  trimişilor  săi  decât  misiunea 
de-a  chemă  lumea  întreagă  să  ia  parte  Ia  cina  Iui,  adecă 
să  intre  în  biserica  sa;  că  cuvintele  sf.  Luca  nu  le  putem, 
prin  urmare,  înţelege  altfel,  decât  ca  pe  o  invitare  într’a- 
tâta  de  stăruitoare,  încât  o  poţi  asemăna  unei  dulci 
violenţe.  Dacă  Isus  Hristos  ar  fi  socotit  violenţa  exte¬ 
rioară  printre  mijloacele  de  lipsă  pentru  a  aduce  la 
evanghelie  şi  la  biserică  oile  cele  rătăcite,  el  n’ar  fi 
oprit  apostolilor  săi  întrebuinţarea  armelor.  In  loc  de 
a-i  trimite  ca  pe  nişte  oi  în  mijlocul  lupilor,  fără  traistă 
şi  fără  toiag,  ar  fi  făcut  din  ei  un  ordin  cavaleresc,  o 
societate  de  inchizitori;  departe  de  aşa  ceva  el  nu  le 
dete  decât  o  sabie  spirituală,  adecă  cuvântul  lui  Dum¬ 
nezeu;  să  ascultăm  ceeace  zice  sf.  Pavel  despre  armele 
creştine. 

«Că  în  trup  umblând,  nu  ne  oştim  trupeşte;  că 
armele  oştirei  noastre  nu  sunt  trupeşti,  ci  puternice 
lui  Dumnezeu  spre  surparea  tărielor;  surpând  izvodirile 
minţii  şi  toată  înălţarea  ce  se  ridică  împotriva  ştiinţii 
Iui  Dumnezeu,  şi  robind  toată  înţelegerea  spre  ascul¬ 
tarea  lui  Hristos»  (2  Cor.,  X,  3 — 5). 

Acelaş  apostol  descrie  în  mod  amănunţit  arma¬ 
tura  creştinului : 

«Imbrăcaţi-vă  întru  toate  armele  Iui  Dumnezeu, 
ca  să  puteţi  sta  împotriva  mesteşugirilor  diavolului. 
Căci  nu  ne  este  nouă  lupta  împotriva  trupului  şi  a  sân¬ 
gelui,  ci  împotriva  începătoriilor,  şi  a  domniilor,  şi  a 
stăpânitorilor  întunerecului  veacului  acestuia,  împotriva 
duhurilor  răutăţii  întru  cele  cereşti.  Pentru  aceea,  luaţi 
toate  armele  lui  Dumnezeu,  ca  să  puteţi  stă  împotrivă 
în  ziua  cea  rea  şi  toate  isprăvindu-ie  să  staţi.  Staţi  drept 
aceia,  încingându-vă  mijlocul  vostru  cu  adevărul  şi  îm- 
brăcându-vă  cu  zala  dreptăţii.  Şi  încălţându-vă  picioarele 

întru  gătirea  evangheliei  păcii;  peste  toate  luând  pavăza 
credinţii,  cu  care  veţi  putea  stinge  toate  săgeţile  viclea¬ 
nului  cele  aprinse.  Şi  coiful  mântuirii  luaţi,  şi  sabia 
Duhului,  care  este  cuvântul  lui  Dumnezeu.  (Efes.,  VI, 
11  —  17). 

Dacă  comparăm  aceste  arme  cu  cele  ale  tribu¬ 
nalelor  inchiziţiei,  ale  partizanilor  violenţii  şi  ai  apela* 
ţiunilor  la  puterea  seculară,  oricine  va  fi  obligat  să  re¬ 
cunoască,  că  există  între  ele  o  deosebire  de  netăgăduit. 
Creştinul,  după  sfântul  Pavel,  nu  trebuie  să  aibă  alte 
arme,  decât  adevărul,  dreptatea,  zelul  pentru  evanghelia 
păcii,  credinţa,  nădejdea  mântuirii,  cuvântul  lui  Dumnezeu; 
partizanii  violenţii  n’au  visat  nicicând  decât  temniţe, 
torturi,  omoruri,  răsboaie  sălbatice  şi  fratricide.  Cu  tot 
lustrul  de  zel,  cu  care  ar  voi  să  acopere  aceste  violenţe, 
ei  nu  ne  vor  convinge  niciodată,  că  urmează  învăţătura 
lui  Isus  Hristos  şi  că  îşi  iau  inspiraţiile  din  evanghefie. 

Noi  avem  în  proprietatea  noastră  adevărul,  susţin 
dânşii,  prin  urmare  noi  suntem  datori  să-l  impunem; 
dragostea  ne  obligă  să  luminăm  pe  cei  orbi ;  de  cumva 
nu  voiesc  să-şi  deschiză  ochii,  avem  datoria  să-i  silim 
să  o  facă;  nu  există  mântuire  decât  în  biserica  noastră; 
din  dragostea  ce  o  avem  pentru  sufletele  şi  mântuirea 
lor  cea  veşnică,  noi  suntem  obligaţi  să-i  silim  să  intre 
în  biserica  aceasta,  dacă  sfatul  şi  instrucţia  nu-s  suficiente 
pentru  dobândirea  acestui  rezultat;  dacă  nu-i  putem  sili 
noi  de  noi,  suntem  obligaţi  să  înarmăm  pentru  cauza 
bisericii  şi  mântuirii  sufletelor,  regii,  oamenii  cei  puternici 
şi  să  purcedem  cu  armele  şi  cu  ruguri  împotriva  acelora, 
cari  refuză  să  intre  în  adevărata  biserică. 

întreagă  argumentarea  adversarilor  toleranţei  se 
reduce  la  aceste  propoziţii,  înfăţişate  sub  o  mie  de  forme 
diferite.  Pentruca  ea  să  fie  exactă,  intoleranţii  ar  trebui 

sa  dovedească  mai  întâiu  de  toate,  că  posed  cu  toată 
siguranţa  adevărul;  că  au  o  idee  exactă  despre  învăţă¬ 
mântul  bisericii;  că  nu  aşează  biserica  acolo  unde  nu-i; 
că  nu  atribuesc  bisericii  o  doctrină  şi  atari  instituţii, 
cari  nu-i  aparţin;  ei  ar  trebui  să  dovedească  încă  şi 
aceea,  că  cineva-i  obligat  să  fie  caritabil  şi  plin  de  zel 
până  la  a  sili,  prin  constrângere  şi  violenţă,  să  intre 
în  biserică  sau  să  creadă  adevărului  pe  aceia,  cari  nu 
vreau  nici  adevăr,  nu  vreau  nici  biserică;  că  e  de  lipsă 
să  ţină  cineva  prea  puţină  seamă  de  libertatea  voiei, 
pe  care  Dumnezeu  a  dăruit-o  omului,  pentru  a  se  crede 
obligat  a-I  domestici  prin  chinuri  sau  prin  moarte. 

Intoleranţii  nu  dovedesc  nici  una  din  aceste  pro¬ 
poziţii.  Ei  sunt  deci  tot  aşa  de  puţin  raţionali,  pe  cât 
şi  de  puţin  respectuoşi  faţă  de  doctrina  Domnului  nostru 
Isus  Hristos. 

Adevăraţii  creştini  n’au  un  astfel  de  dispreţ  pentru 
raţiune,  pentru  cuvântul  lui  Dumnezeu.  Ei  nu  sunt  atât 
de  imprudenţi,  încât  să  atribue  bisericii  propriile  lor 
idei,  sau  prejudiţiile  lor;  ei  sunt  cu  mult  mai  înţelepţi, 
decât  să  poată  crede,  că  vărsarea  de  sânge,  flăcările 
rugurilor  sau  ororile  temniţei  sunt  mijloace  eficace  pentru 
a  naşte  pe  seama  bisericii  fii  credincioşi  şi  pentru  a 
produce  convingeri;  ei  sunt  mult  prea  iubitori  de  oa¬ 
meni,  decât  ca  să  nu  se  îngrozească  de  spaimă  în  faţa 
tabloului  hâdos  al  luptelor  fratricide,  al  torturilor  şi  al 
supliciilor,  al  căror  principii  a  fost  spiritul  de  intoleranţă. 
Ei  se  cred  obligaţi  să  răspândească  lumina  adevărului, 
să  deâ  vedere  celor  orbi,  să  ajute  pe  cei  săraci  cu  duhul, 
să  aducă  înapoi  în  staulul  Domnului  oile  cele  pierdute, 
însă  cuvântul  şi  exemplele  lui  Isus  Hristos  i-au  învăţat, 
că  nu  le  e  permis  să  lucreze  la  evanghelizarea  lumii, 
decât  prin  instrucţiune,  sfătuire  şi  practicarea  virtuţilor 
creştine. 

Isus  Hristos  a  declarat,  că  el  n’a  venit  în  lume 
pentruca  să  o  judece.  La  exemplul  lui,  nici  creştinii  să 
nu  judece,  să  nu  osândească,  ci  să  iubească,  să  ierte 
şi  să  instruieze. 

După  R.  F.  Gu  ettee.  I.  Beleuţă. 


Dimitrie  Eustatievici  din  Braşov, 

secretarul  episcopului  Dionisie  Novacovici,  e  cel  dintâiu 
gramatic  român. 

Ca  Şincai,  Maior  şi  alţi  luceferi  ai  noştri,  merită 
şi  Dimitrie  Eustatievici  să  fie  învrednicit  de  o  mono¬ 
grafie  specială  în  istoria  noastră  culturală  şi  literară. 
Nu  sunt  în  situaţia  de  a-1  putea  studia  pe  baza  unor 
amănunţite  cercetări  a  documentelor  contimporane,  ce 
se  găsesc  în  arhivele  bisericeşti. 

Celece  urmează  aici  sunt  o  culegere  şi  sistemizare 
de  informaţii  împrăştiate  prin  diferite  cărţi  şi  reviste  ro¬ 
mâneşti  şi  străine.  Adunând  aceste  informaţii  şi  gru- 
pându-le  aici  într’un.  întreg  voesc  numai  să  atrag  aten¬ 
ţiunea  asupra  acestui  bărbat  cult  şi  activ,  care  a  fost 
«un  însemnat  om  de  şcoală »1  în  epoca  sa,  şi  în  acest 
chip  să  trezesc  interesul  altora  ca  să-l  studieze  şi  din 
alte  puncte  de  privire,  decât  al  vederilor  sale  despre 
regulele  limbei  române. 

Eustatievici  scrie  pe  la  1756,  ori  chiar  1735,  întâia 
gramatică  a  limbei  noastre.  Ce  e  drept,  până  la  anul 
1780,  când  s’a  tipărit  prima  gramatică  la  noi  (a  lui  Clain 
la  Viena),  documentele  vechi,  pe  lângă  opera  lui  Eu¬ 
statievici,  mai  pomenesc  de  alte  şase  gramatici  româ¬ 
neşti  ;  dar  acestea  toate  au  rămas  până  azi  ca  manu¬ 
scrise  ori  chiar  cu  totul  necunoscute. 


1  N.  lorga  «Sate  şi  preoţi  în  Ardea!»  Bucureşti  1902  pagina  271.  Se 
pasiona  mult  de  învăţământul  Braşovenilor  săi.  Andrei  Bârseanul  «Istoria 
şcoalelor  centrale  române  gr.-or.  din  Braşov».  Braşov  1902  pagina  9—11  la 
anexe  pagina  18 — 20, 

Călugărul  din  Blaj,  Alexă  (Alexandru)  Morăşeanu 
(Mureşan),  fiul  lui  Vasile,  a  compus  pe  la  1765 — 1771 
o  gramatică  italo-română.  Aceasta  a  fost  o  gramatică 
de  sine  stătătoare  şi  nu  un  fel  de  întâie  redactare 
—  cum  credeau  unii  —  a  gramaticii  româno-latine  a 
amintitului  Clain.  Această  lucrare  a  rămas  necunoscută. 
Probabil  la  ea  se  refereşte  Ioasaf,  (Ion  din  Deva),2  pre¬ 
fectul  tipografiei  din  Blaj,  când,  —  în  remonstraţia  sa 
din  29  Octomvrie  1771  ajutând  pe  episcopul  Rednic 
întru  apărarea  prerogativelor  tipografiei  seminariale  faţă 
de  tipografia  nemeşului  Iosif  Kurtzboeck,3  care  ulterior 
dobândi-se  şi  ea  dreptul  de  a  edâ  la  Viena  cărţi  în 
limba  românească, 4  —  aşâ  se  exprimă  cu  privire  la 
gramatica  lui  Mureşan,  însă  fără  a  aminti  numele 
autorului  şi  titlul  cărţii:  «quaedam  grammatica  italo- 
valachica,  quae  perfecte  nondum  est  finita;»  o  grama¬ 
tică  oarecare  italo-română,  care  nu  e  deplin  sfârşită. 

Cred  că  scriitorul  contimporan  Sulzer  tot  cartea  lui 
Mureşan  va  fi  avut-o  în  vedere,  când  scrie  că:  «Der- 
malen  soli  eine  ordentliche  walachische  Sprachlehre  zu 

Blassendorf .  unter  der  Presse  seyn»,5  adecă  în  vremea 

aceea  se  află  în  Blaj  sub  tipar  o  bună  gramatică  ro¬ 
mânească.  Se  poate  însă  că  Sulzer  înţelege  aici  altă  gra¬ 
matică,  afirmativ  a  boerului  şi  dascălului  de  obârşie 
grec  Alexandru  Vilara.6 

Samoilă  Clain  spune  apriat  că  Mureşan  e  autorul 
«gramaticei  românească  şi  italienească»,  şi  e  cert  că  ie¬ 
romonahul  Mureşan  posedeâ  bine  dialectele  italiene,  căci 


3  Ioasaf  Devai  eră  unul  din  cei  4  călugări  cari  îmbrăcaseră  schinia 
monahală  în  1764,  deodată  cu  Samuilâ  Clain. 

3  Istoria  înfiinţării  acestei  tipografii  în  revista  «Transilvania!.  Sibiiu 
1910  pagina  17—30  <fe  Emilian  Micii. 

4  Cinci  acte  pro  şi  contra  tipografiei  biăjene,  în  arhiva  din  Blaj.  Dr. 
Augustin  Butiea  «Episcopii  P.  P.  Aron  şi  Dionisie  Novacovici».  Blaj  1902 
pagina  360 — 361. 

5  III  pagina  4  nota  a. 

6  «Enciclopedia  română»  Sibiiu  1904  t.  III  pagina  1217  şi  Nicolae 
lorga  «Istoria  literaturii  române  în  secolul  al  XVIlI-lean.  Bucureşti  1901 
volumul  II  pagina  22,  40,  48,  274  şi  282.  In  istoria  culturală  română,  figu¬ 
rează  şi:  Petru,  Dr.  Ioan,  Niculae  şi  Lambu  Vilara. 

deja  în  1757  studia  teologia  la  Roma.  Mai  apoi  ajunge 
paroh  misionar  la  Timişoara  şi  Zăbran.7 

La  nici  un  caz  nu  e  de  crezut,  că  gramatica  lui 
Mureşan  ar  fi  confundat-o  vechii  noştri  scriitori  cu  gra¬ 
matica  din  1774  a  misionarului  italian  din  Moldova, 
Francatonio  Minotto.8 

Pânăce  a  eşit  de  sub  teascuri  epocala  gramatică  de 
Viena  din  1780  alui  Clain,  mai  compun  gramatici  ro¬ 
mâneşti:  un  Anonim,9  apoi  alt  Anonim,  ofiţer  rus  la 
Iaşi,  în  1770,  o  gramatică  cu  litere  latine  şi  ortografie 
italiană10  şi  în  sfârşit  arhimandritul  Dragomirnii  Macarie.11 


!  Mai  circumstanţial  despre  Mureşan:  Dr.  loan  Ardelean  In  foaia 
bisericească  şi  şcolastică»  Blaj  1888  pagina  38—40,  55 — 56.  Tim.  Cipar  «Acte 
şi  Fragmente»  Blaj  1860  pagina  110  şi  124.  / orga  o.  c.  198,  221,  409—410 
(şi  71—72)  I.  Boroş  «Monografia  par.  româneşti  unite  din  Timişoara»  Ti¬ 
mişoara  1903  pagina  14  şi  25.  Bunea  1.  c.  305  si  367.  Dr.  Vasile  Pop  «Di¬ 
sertaţie  despre  tipografiile  româneşti»  Sibiiu  1338  pagina  39  nota  a.  V.  A. 
Ureche  «Istoria  românilor»  Bucureşti  volumul  I.  pagina  1172  nota  1.  Şema- 
tismul  istoric  al  diecezii  Lugojului  din  1903  pagina  273. 

a  Ar.  Densuşianii  -Istoria  limbii  şi  literaturii  române»  laşi  1894  pa¬ 
gina  256,  257  şi  259.  loan  Bianu  în  revista  «Columna  lui  Traian  Bucureşti 
1883  pagina  144 — 145  şi  anul  1884  pagina  237.  Gramatica  Minotto  apoi  cea 
a  arhimandritului  Macarie  tot  din  anul  1775,  (vezi  aici  nota  12)  le-am  des¬ 
cris  în  revista  «Naţiunea»  Budapesta  1911  Nr,  3. 

*  E  o  prelucrare  poate  după  opera  lui  Eustatievici.  Se  păstrează  la 
academia  română  din  Bucureşti  sub  Nr.  539.  Iorga  1.  c.  276  cu  nota  2.  Ma¬ 
nuscrisul  lui  Minotto  nu  se  ştie  unde  e.  A  lui  Macarie  e  la  academie  la 
Nr.  102.  loan  Bian  şi  Romulus  Cărăbaş  «Catalogul  manuscriptelor  româ¬ 
neşti»  Bucureşti  1906  Tom.  I.  pagina  233.  Aici  nota  26. 

»•  Manuscriptul  se  păstrează  în  biblioteca  din  Gottingen.  E  studiat  în 
«Anal.  academiei  române»  din  Bucureşti  sect.  II.  XX  pagina  197  şi  următ. 
Gramatica  se  termină  cu  dialoguri,  în  care  se  oglindeşte  vieaţa  casnică  a 
boierilor  contimporani  din  Moldova.  Titlul  manuscriptului  nimerit  cu  cu¬ 
prinsul  e  dat  ulterior  de  careva  proprietar  al  apusului  şi  sună  «Petit  recueil 
des  mots  moldaves,  ecrit  par  un  Italien  ă  lassi,  l'an  1770».  [orga  1.  c.  279 
nota  2  şi  3. 

11  Vas.  Grig.  Pop.  «Consp.  asupra  lit.  rom.  etc.  Buc.  I,  1875  pg.  59. 
Ureche  «Istoria  şcoalelor»  Buc.  1,  pagina  34  cu  nota  1.  Dr.  Mih.  Gaster 
«Geschichte  der  rum.  Litteratur*  pagina  366.  Iorga  I.  c.  275 — 276,  391  idem 
«Două  biblioteci  de  mănăstiri:  «Ghighiul  şi  Argeşul»  pagina  17 — 19  idem 
Studii  şi  documente  Vil  pagina  309 — 310.  idem  Istoria  bis.  rom.  11  pg.  171. 
Paul  Paicu  :n  «Foaia  soeiet.  pentru  lit.  şi  cult.  română  în  Bucovina»  1864 
Nrii  1—4.  Densuşianu  1.  c.  257.  Lazar  Şăineanu  «Istoria  filologiei  române* 

Titlul  întreg  al  gramaticii  lui  Eustatievici  e: 

«Intru  mărirea  sfintei  cei  de  o  fiinţă  făcătoarei  de 
vieaţă  şi  nedespărţitei  Troiţe:  a  Tatălui  şi  a  Fiului  şi 
sfântului  Duh:  Gramatica  rumânească  afierothisită  prea 
blagocestivului,  prea  luminatului  şi  prea  înălţatului  Domn 
şi  oblăduitor  a  toată  Ungro-Vlachia  domnului  Dom- 
nulu  Jo  Constandin  Nicolae  Voevod;  acu  întâi  izvo¬ 
dită  prin  Dimitrie  Eustathiev  Braşoveanul,  methodos 
prea  folositori  şi  prea  trebuincios,  întăritu  cu  pilde  prea 
folositoare,  aşezatu  cu  rânduială  dreaptă  şi  izvoditu  în 
Bolgaria  Braşovului:  anul  1757  Septemvre  1». 

Acest  preţios  manuscript  se  află  în  două  exemplare 
bine  îngrijite  la  academia  română  din  Bucureşti  sub  nr. 
583.12  A  fost  dăruit  ei  la  anul  1899,  din  biblioteca  mi¬ 
tropoliei  Moldovei,  de  cătră  regretatul  Constantin  Erbi- 
ceanu,  profesor  universitar  de  dreptul  bisericesc,  membru 
al  academiei  în  secţia  istorică,  fecund  scriitor  bisericesc 
şi  cel  mai  mare  elenist  între  românii  timpului  actual. 

Erbiceanu  a  studiat  manuscriptul  din  vorbă  şi  l-a 
descris  sumar.13 

Are  format  cvart.  Acopere  137  feţe.  Scrisoarea  e 
foarte  frumoasă,  toată  bine  de  una  şi  aceiaş  mână,  scrisă 
fireşte  cu  litere  chirile. 

Autorul  a  compus  gramatica  la  recercarea  domni¬ 
torului  Munteniei  Constantin  Maurocordat,1*  spre  a  în¬ 
lesni  românilor  studiul  gramaticii  greceşti;  ceeace  aflăm 
din  dedicaţia  lucrării  «Cuvânt  de  afierothisire»  cătră 

Bucureşti  1895  pagina  89.  «Bis,  ort.  română»  Bucureşti  an.  XII  673  XVIII 
298,  303,  695.  Romulus  lonaşcu  «Gramaticii  românii»  Iaşi  1914  pg.  2,  11 — 16, 
284,  287.  Ion  Lăpădat  «Manuscrisele  dela  Bisericani  şi  Raşca»  în  «Bis.  ort. 
română»  1906  pg.  12 — 13.  N.  lorga  «Manuscriptele  mănăstirii  Cernica». 
-Bis.  ort.  română»  1902  pg.  23-  25.  Creţii  «Lexicon  slavo  românesc  a  lui 
Mardarie»  pg.  55—56.  Cnf.  şi  nota  9  de  mai  sus. 

12  Greşesc  domnii  profesori :  Gh.  Adamescti  şi  Mih.  Dragomirescu  în 
«Literatura  română  modernă»  pg.  81,  când  susţin,  că  lucrarea  e  tipărită  în 
1756  şi  se  află  la  academie.  Bârseanu  1.  c.  pg.  9. 

'*  A.  D.  Xenopol  şi  C.  Erbiceanu  «Serbarea  şcolară  din  laşi»  pg, 
251—5.  Aci  se  află  şi  o  bibliografie  a  gramaticilor  noastre  mai  vechi. 

14  E  de  notat,  că  vodă  Constantin  Nic,  Maurocordat,  a  domnit  între 
anii  1730—1758  în  Muntenia  de  6  ori  şi  în  Moldova  de  3  ori. 

voevod,  unde  scrie:  «Precum  voinţa  tnălţimei  Tale  de 
demult  fiind  spre  aducerea  întru  fiinţă  pe  acest  me- 
thodos  în  dialectul  Moldovenesc ,15  acum  aducându-se,  se 
va  odihni  voinţa,  după  a  patra  adeverinţă  a  dărui  pe 
norodul  cu  acest  methodos,  la  trebuinţele  ceale  întâm¬ 
plătoare,  cu  prea  milostivă  voinţă  şi  poruncă  a  se  da 
tipăririi  întru  starea  săvârşirii  lucrului  acestuia». 

Preamăreşte  apoi  pe  Domn  ca  ocrotitor  al  sfintelor 
biserici  şi  şcoale  din  oraşe: 

«Ai  întărit  sfintele  şi  dumnezăeştile  lăcaşuri,  cu  ne¬ 
smintite  şi  neîndoite  povaţe  a  luminătorilor  întru  învă¬ 
ţătură,  întru  povăţuire,  întru  îndireptare  şi  întru  slujirea 
adevăratelor  arânduialelor  bisericeşti,  întemeind  oraşele 
cu  sămănătorii  adevărului  şi  învăţăturii  şi  limbilor  celor 
străine  trebuincioase  neamului  omenesc,  precum  dia¬ 
lectul  cel  elino-grecesc  întru  norodul  cel  rumânesc  să 
proslăveşte,  să  măreaşte,  luminează,  stingând  văpaele  ceale 
arzătoare  ale  păgânilor  şi  astupând  gurile  ceale  deschise 
ale  ereticilor». 

După  dedicaţia  dela  începutul  manuscriptului  ur¬ 
mează  o  lungă  precuvântare:  «înainte  cuvântare  pentru 
cetitor»,  în  cursul  căreia  Eustatievici  accentuează  marea 
importanţă  a  învăţăturii  gramaticale,  zicând:  «A  toatei 
învăţături  începutul  este  gramatica,  deci  aceia  până  în 
ceasul  de  acum  în  rumânescul  dialect  lipsire  au  fost 
ei....  neauzindu-se,  nepovestindu-se,  necercându-se  pentru 
folosul  ei....  pentrucă  la  lucrul  tălmăcirii  dreaptă  armă 
şi  unealtă  iaste  gramatica,  prin  a  câriia  rânduială  ori  în 
sfânta  Scriptură,  ori  întru  istorii  să  desleagă  cuvintele 
şi  să  cunosc  osebirele  cuvintelor.  Cu  cât  mai  vârtos 
trebuincios  lucru  iaste  gramatica  rumânescului  dialect, 
spre  priceaperea  lucrurilor  celor  înalte  şi  adânci,  spre 
întemeerea  ţinerii  de  minte,  spre  întărirea  voroavelor, 
spre  despărţirea  zicerilor,  spre  rânduirea  înţălegerilor». 


15  Autorul  deci  în  butul  vederilor  timpului,  identifica  limba  moldo¬ 
venească  cu  cea  română  obştească.  Basarabenir  noştri  continuă  încă  a  numi 
şi  azi  limba  românească  limbă  moldovenească. 

Privitor  de  izvoarele  ce  a  consultat,  iată  cum  se 
pronunţă: 

«Izvoarele  ceale  adevărate,  pururea  curgătoare  şi 
nesfârşitoare  în  părţile  Moscovei,  în  Academia  Moghi- 
loza,  boroştiană  cea  din  Chiev»,  şi  gramaticile  «elineşti, 
slavoneşti  şi  latineşti»,  din  cari  a  învăţat  şi  mai  învaţă 
in  ca. 

Nu  uită  a  relevă  mândreţa  graiului  românesc:  «a 
doao  vei  cunoaşte  desfătăciunea  limbii  rumâneşti,  câtă 
iaste  şi  ce  feali  iaste;  a  treia,  vei  priceape  cu  ce  iaste 
dialectul  rumânesc  mai  îndestulat  sau  mai  neîndestulat 
decât  alte  dialecturi». 

La  pg.  9  a  prefeţii  se  află  tabla  de  materii.  «Ară¬ 
tarea  pentru  cele  ce  se  află  în  aceasta  carte.  Pentru 
orthografie,  pentru  technologhia  orthografiei,  pentru  eti- 
tnologhie,  pentru  nume  (substantiv)  pentru  în  loc  de 
nume,  (pronume)  pentru  grai,  (verb)  pentru  împărtăşire, 
(particip)  pentru  înainte  punere  (prepoziţie),  pentru  spre 
grăire  (adverb),  pentru  în  mijloc  aruncare  (interjecţie), 
pentru  technologhia  etymologhiei ;  (pg.  75)  pentru  sin- 
taxis,  pentru  încheerea  în  loc  de  numelor,  pentru  în- 
cheerea  graiurilor,  în  mijloc  aruncărilor,  împreunărilor 
(conjucţiunilor)  pentru  împodobitul  sintaxis  (sintaxis  or¬ 
nată)  pentru  sintaxisul  cel  închipuitor,  pentru  rândueala 
cea  gramaticească,  pentru  technologhia  sintaxisului,  (pg. 
115 — 137)  pentru  prozodie,  pentru  stich,  pentru  ritm, 
pentru  technologhia  prozodiei». 

Autorul  se  serveşte  în  tratarea  materiilor  de  me¬ 
todul  aşa  numit  erotematic,16  uzitat  pe  acel  timp. 

Flexiunea  verbală  (declinaţiunea)  o  numeşte  plecare 
şi  distinge  6  plecări:  masculină,  femenină,  neutră,  adjec¬ 
tive  substantivizate,  nume  proprii  feminine  şi  nume  pro¬ 
prii  masculine. 

Cazurile  le  numeşte  căderi;  nominativ  etc.  numi- 
toarea,  născătoarea,  dătătoarea,  pricinuitoarea  (acuzativ) 
chemătoarea  şi  luătoarea  (ablativ). 

,c  Propriu  lui  Socrate ;  pune  adecă  întâi  întrebarea  şi  apoi  dă  răs¬ 
punsul  motivat,  in  calehizme  şi  azi  se  procede  aşa. 

Numărul  unitoriu  şi  înmultitoriu  (sing.  plural).  Dă 
paradigmă  de  declinare  nearticulată  (pag.  33).  Numele 
proprii  masculine  sunt  declinate  cu  articolul  definit 
înainte.'7 

La  verbe  le  zice  graiuri,  lucrătoare  (active)  pătimi- 
toare  şi  fără  feţe  (impersonali).  Modurilor  le  zice  închi¬ 
puiri,  conjugaţiunilor  înjugări.  Timpurilor  le  zice  vremi: 
vremea  de  acum  (prezentul),  cea  trecută  nesăvârşită  (im¬ 
perfect)  trecută  desăvârşit,  de  mult  desăvârşită:  cea  fii- 
toare  (viitorul).  Arătătoare  (indicativ),  încheetoare  (con¬ 
junctiv),  poruncitoare,  poftitoare,  nehotărâtoare  şi  îm¬ 
părtăşirea. 

Forma  pasivă  o  exprimă  prin  reflexivă. 

Ca  toţi  gramaticii  noştri  vechi,  aşa  şi  Eustatie- 
vici,  păşind  adecă  fidel  pe  urmele  tuturor  gramaticilor 
vechi  străini,  crede,  că  gramatica  e  meşteşug,18  artă  şi 
nu  ştiinţă  cum  o  privim  şi  numim  astăzi  cu  toţii.  Ve¬ 
chimea  îi  zicea:  r (■'*■/'»/  «yf/a^uartut/».  Iată  cum  defi¬ 
neşte  el  la  pag.  10  gramatica:  «Ce  iaste  gramatica?  Gra¬ 
matica  iaste  meşteşugul  carele  învaţă  bine  a  grăi  şi 
drept  a  scrie». 

Gramatica  lui  Eustatievici,  despre  care  el  zice  — 
cum  văzurăm  mai  la  deal  —  cumcă  e  redactată  în  «anul 
1757  Septemvrie  1»,  trebue  că  fu  începută,  de  nu  cumva 
chiar  mântuită  cu  22  de  ani  mai  nainte.  La  această 
operă  se  raportă  un  bun  literat  francez,  consulul  Wil* 
kinson,  când  zice  că  vodă  Constantin  Mavrocordat  la 
anul  1735  a  făcut  o  gramatică.18  Se  prea  poate  însă,  că 


”  Ionaşcu  ibidinem  pag.  10. 

18  St.  Pop  în  rev.  «Naţiunea»  Budapesta  1911  pag.  48  I. 

19  «Tableau  hjstorique,  geographique  et  poîitique  de  la  Moldavie  et 
de  la  Valachie  traduit  de  l’nglais  par  Ch».  Paris  1821  pag.  120;  121  şi  133. 
«En  1735  Constantin  Mavrocordato,  qui  avait  entrepris  de  cemplacer  dans 
Ies  deux  principautes  la  barbarie  par  la  civilizaţion,  fit  pour  !e  jargon 
quon  parlait  une  gramaire  on  caraeteres  tires  du  grec  et  del’  esclavon . . . 
il  encouragea)  habitans  ă  etudier  leur  lanque  suivant  Ies  regles  de  sa  gram- 
maire».  Apud  Ureche  Ist.’  şcoalelor.  a.  c.  pag.  34  nota  cu  anexa  respectivă, 
Densuşianu  1.  c.  250,  larga  Ist.  Iii.  !.  c.  272-  3  cu  nota  1.  şi  Şăineanu  I. 
c.  87—89. 

Wilkinson,  să  fi  greşit  văleatul  anului.  Eustatievici  va 
fi  fost  prea  tinăr  în  1735,  de  a  redacta  o  gramatică,  şi 
încă  prima  gramatică  a  limbei  româneşti !  A  compus-o 
după  toate  semnele  numai  dupăce  a  terminat  academia 
de  Chiev.20 

Când  s’a  născut  şi  când  a  studiat  în  Chiev  nu  pot 
afla  de  data  asta.  E  cu  toate  astea  absolut  sigur,  că 
trăia  încă  în  1792,  când  —  cum  îndată  ne  vom  convinge 
—  tipăreşte  Ia  Sibiiu  «Scurt  izvod  etc». 

Dela  1735  până  la  1792  sunt  57  de  ani,  deci  în 
1735,  dacă  atunci  a  compus  gramatică,  a  trebuit  să  aibă 
cel  puţin  vr’o  20  de  ani. 

Încă  înainte  de  a  află  Erbiceanu  manuscrisul  lui 
Eustatievici,  se  ştia  că  Eustatievici  e  autorul  primei  gra¬ 
matice  române. 

Învăţatul  Cipar,  la  anul  1870,  scriind  despre  «Gra- 
matiştii  şi  ortografiştii  români»,  la  articolul  unde  com- 
parează  pe  autorii:  Clain  şi  Văcărescul,  cu  marfa  limbi- 
stică  de  contrabandă  alui  Sulzer,  pomeneşte  cu  laudă 
de  scrierea  din  chestiune  însă  fără  să  o  cunoască  mai 
deaproape.21 

Francisc  Iosif  Sulzer,  a  fost  de  origine  din  Elveţia, 
a  decedat  la  Piteşti  în  1791,  ca  căpitan  austriac.  S’a 
fost  familiarizat  încâtva  cu  limba  şi  datinele  noastre. 
Vodă  Alexandru  Ipsilanti,  la  1776,  a  voit  să-l  pună  pro¬ 
fesor  de  drept  şi  filozofie  în  Bucureşti  şi  să  conlucre 
apoi  la  codificarea  legilor  particulare  pentru  divan.  Lu¬ 
crul  însă  a  rămas  baltă. 

Sulzer  îşi  propusese,  să  surprindă  lumea  cărtura¬ 
rilor  apuseni,  cu  o  lucrare  mare  despre  trecutul,  pre¬ 
zentul,  aşezămintele,  limba  şi  literatura  românilor  de  pre- 
tutindenea.  N’a  apucat  însă  să  publice  decât  partea  geo¬ 
grafică,  socială,  etnografică  şi  intelectuală.  Restul  operei 
privitor  la  istorie,  rămase  numai  în  manuscript  şi  revi- 
diat  îl  publică  apoi  la  Halle,  în  1804,  Cristian  Engel, 
duşman  mare  şi  acesta  neamului  nostru. 

20  larga  ibid.  pag.  273,  crede,  că  Eustatievici  la  1757  încă  nu  eră 
dascăl  în  Braşov,  ci  elev  în  Chiev  ! 

st  T.  Cipariit  «Arhiv  pentru  filologie  şi  istorie»  Blaj  pag.  681—682. 

Când  Sulzer  ajunse  a  stiliza  punctele  referitoare 
la  cultura  românească,  avea  neapărată  lipsă  de  o  gra¬ 
matică  a  limbei  poporului ;  dreptce  a  cercat  prin  Moldova, 
Muntenia  şi  cu  deosebire  pe  la  Blaj,  «deoarece  — 
scrie  el  —  nici  într’o  singură  şcoală  din  întreaga  Moldova 
şi  Muntenia  nu  s’a  pomenit  de  o  gramatică  românească». 
Totuş  însă  după  lăudabilă  stăruinţă  şi  după  alergări 
obositoare,  în  sfârşit  spre  marea  lui  bucurie  a  dat  peste 
manuscriptul  lui  Văcărescu.  Dar  acesta  nu  eră  încă 
deplin  terminat.  Nu  mult  după  aceea  a  dat  şi  de  a  lui 
Eustatievici,  dela  care  luându-l  împrumut  şi  l-a  prescris 
cu  scop  hotărît  de  a-1  induce  pe  dea’ntregul  în  amintita 
sa  carte.  Dar  tocmai  într’aceea,  adecă  în  ajunul  impri¬ 
mării  cărţii  sale,  la  1780,  ieşi  de  sub  teascuri  gramatica 
lui  Clain.  Astfel  Sulzer  nu  a  mai  aflat  convenabil  să 
publice  gramatica  Iui  Eustatievici,  ci  s’a  orientat  —  în 
scrierea  sa  de  toate  trei  gramaticele  pomenite :  alui 
Eustatievici,  Văcărescu  şi  Samuil  Clain.2* 

Sulzer  îl  caracterizează  aşa  pe  «fostul  secretar  al 
celui  din  urmă  episcop  schizmatic  valach  din  Transil¬ 
vania:  Dr.  Eustatievici,  un  om  de  cel  mai  bun  caracter 
şi  un  cunoscător  al  celor  mai  multe  limbi  europene, 
mai  ales  a!  celor  slavice  şi  a  adus  în  regule  limba  ro¬ 
mânească». ss 

Opera  lui  Eustatievici,  a  lui  Macarie  şi  a  Anonimului 
fac  prima  etapă  în  evoluţia  studiului  nostru  gramatical. 
Intervalul  de  aproape  un  sfert  de  veac,  dintre  1757  (ori 
1735)  şi  1780,  e  perioada  influinţii  spiritului  slavon  şi 


22  Cipar  Arhiv.  1.  c.  682,  zice,  că  nu  se  ştie  de  a  luat  ceva  diu  Eusta¬ 
tievici.  lonaşcu  1.  c.  p.  7,  crede,  că  In  adevăr  Sulzer  s'a  folosit  în  tractatul 
său  de  manuscriptul  lui  Eustatievici. 

25  «Geschichte  des  Transalpinischen  Daciens,  d.  i.  der  Walacbev, 
Moldau  und  Bessarabiens  etc.  mit  kritischer  Freyhevt  entworfen  v.  Fr.  tos. 
Sulzer,  ehemaligen  k.  k.  Hauptman  u.  Auditor;  2-ter  Bând,  Wieti  1781. 
(Cu  noi  se  ocupă  în  Dritter  Abschnitt:  «Grammatikalishe  Abhandlung  v. 
d.  walachischen  Sprache»  pg.  151—269.  Cipar  arată,  că  Sulzer  nu  ştia 
limba  noastră,  că  uzează  de  ortografia  germană;  critică  pe  Clain  pentrucă 
a  scris  cu  litere  şi  ortografie  latină,  cu  cari  nu  se  poate  învăţă  limba 
română).  Sulzer  pg.  156;  Cipar  681—  684.  Vezi  aici  nota  5. 

grecesc,  asupra  genezii  şi  desvoltării  învăţăturii  practice 
a  gramaticei  româneşti. 

Caracteristica  ivirii  studiului  gramatical  la  noi  e  deci 
fonetismul.  Autorii  primi,  în  opoziţiune  cu  filologii 
francezi  contimporani,  prind  simplu  numai  chipurile  vii 
ale  morfologiei  şi  pe  acestea,  după  priceperea  lor  şi  a 
vremii  de  atunci,  le  reproduc  şi  fixează,  fără  a  se  în¬ 
cercă  de  a  le  examina  şi  compară  sintetic  şi  istoriceşte. 
Nomenclatura  se  mărgineşte  la  termini  adoptaţi  de  slavi 
şi  greci.  Ici  colea  sunt  puţine  traduceri  stângace  după 
latineşte. 

Dividerea  flexiunii  nominale  şi  verbale  e  peste 
măsură  complicată  şi  abundentă.  Definiţiunile  mance, 
limbagiul  greoi  şi  nu  arareori  încurcat,  echivoc  ori  chiar 
fără  nici  un  înţeles. 

Iată  ce  apreţieri  am  aflat  la  scriitorii  noştri  despre 
lucrarea  lui  Eustatievici:  «încercarea  naivă....  Autorul  nu 
putea  da  ceva  original  şi  din  cauza  timpului  când  a 
scris  lucrarea».24  «Pe  lângă  multe  singularităţi,  are  şi  unele 
bune».2D  «Gramatica  lui  Eustatievici  nu  pare  a  diferi 
mult  de  modelele  greceşti,  ce  va  fi  avut  înaintea  sa».2f’ 
«Eustraţie  Braşoveanul  scrisese  şi  el  o  gramatică,  dar 
din  punct  de  vedere  practic  şi  fără  să  o  tipărească.  Aşâ 
încât  prima  noastră  operă  de  acest  fel  este  a  lui  Micu».'-7 

Harnicul  Eustatievici,  gramatic  aşâ  pe  cum  este, 
ni  se  mai  prezintă  pe  deasupra  şi  ca  un  fel  de  po- 
lihistor,  destul  de  cu  trecere  pentru  acea  vreme,  când 
la  noi  încă  nu  erau  trase  decât  primele  brazde  ale  unei 
sămănături  intelectuale  sigure  şi  cu  perspectivă  de 
permanenţă  roditoare.  El  traduce,  prelucră,  redactează 
scrieri  originale  din  domeniul  bisericesc  şi  lumesc,  pe 
cari  apoi  în  parte  izbuteşte  a  le  şi  da  la  tipar,2*5 

La  Sibiiu  cu  tiparul  privilegiat  a  lui  Petru  Barth, 
tipăreşte  un  comentar  despre  evanghelii,  întitulat:  «Des- 

24  larga  Ist.  lit.  1.  c.  272—3. 

is  Densuşianu  1.  c.  259;  257. 

Şăineanu  I.  c.  87—89. 

85  Petru  V.  Haneş  «Literatura  română  modernă».  Bucureşti  1904  pg.  307. 

88  Mai  toate  lucrările  lui  sunt  semnalate  la  Sulzer. 

voaltele  şi  Tâlcuitele  (Evanghelii)  a  Duminicilor  şi  a 
sărbătorilor  şi  a  oare  căror  zile  spre  trebuinţa  catiche- 
ţilor  şi  a  dascălilor  neuniţi,  ce  se  află  în  mare  princi¬ 
patul  Ardealului.  Prin  Dimitrie  E.  directorul  şcoalelor 
naţionaliceşti  în  limba  românească  puse  şi  întomite». 

Preţul  broşurei  14  cr.  are  format  8,  pagini  178. 
S’a  tipărit  cu  binecuvântarea  episcopului  ortodox  ai 
Ardealului  Gherasim  Adamovici.  Pe  dosul  vignetei, 
pecete  în  linie  de  cerc:  «K.  K.  Normalschule».  Şirele 
ultime  ale  prefeţii  atestă  că,  la  recercarea  guvernului, 
consistorul  a  revidiat  şi  aprobat  opul  lui  Eustatievici 
în  anul  1789.29 

Din  o  notă  dela  pag.  1  a  prefeţii  cărţii  acesteia 
aflăm,  că  Eustatievici  a  scris,  ba  poate  şi  înprimat  o 
Metodică ,  căci  o  învoacă  scriind:  «Vezi  pentru  chipul 
urmării  Ia  evangelie,  cartea  metodului  nostru,  faţa  74 
şi  cele  următoare». 

« Scurt  Izvod  pentru  lucruri  de  obşte  şi  de  chilin, 
în  scrisori  de  multe  chipuri»  Sibiiu  1792;  8,°  pag.  124, 
tot  la  Barth.  Preţul  broşurat  9  cr.  Pe  vignetă  cunoscuta 
pecete.  Cărticica  e  un  mic  îndreptar  pentru  scrisul  epi¬ 
stolelor,  pe  seama  şcolarilor  ortodcşi,  traducere  din 
limba  paleoslavă.30 

« Economie  alui  Florin  schel  Mare  din  franceşte  în 
ruseşte  şi  din  ruseşte  în  româneşte».  A  rămas  numai  în 
manuscript.31 

Tot  numai  în  manuscript  a  rămas  şi  lucrarea  re¬ 
văzută  şi  îndreptată  de  Eustatievici,  alui  Popa  Ştefan 
din  Braşov,  care  tradusese  de  pe  latinie  unele  părţi 
din  Analele  bisericeşti  a  istoricului  apusean,  cardinalul 
Chezarie  Baronius.32 


39  Dr.  Ilarion  Puşcariu  «Documente  pentru  limbă  şi  istorie»  II  p.  375. 
Dr.  Veress  C  net  re  «Erdelyi  es  rnagyar  orszâgi  regi  olăh  konvvek  es 
nyomtatvănyok»  Kolozsvâr  1 Q10  pg.  69.  I.  Manii  şi  N.  tiodoş  «Bibliografia 
românească  veche»  pag.  335—337  nr.  536.  lorga  Istoria  liter.  I.  c.  II  209. 

30  Uasier  1.  c.  359.  lorga  Ist.  lit.  o.  c.  272.  Veress  71.  Bianu  449  Nr. 
555.  Pop  Disert.  I.  c.  pag.  32. 

31  Encielop.  rom.  1.  c.  11.  357.  lorga  1.  c.  272  idem  Ist.  bis.  a.  c.  II.  141. 
lorga  Ist.  lit.  o.  c.  272,  idem  Ist.  bis.  141. 

« Sinopsis ,  cuprins  scurt  al  bibliei,  tipărită  tot  Ia 
Barili  în  1791,  spre  uzul  şcoalelor  neunite  din  marele 
principat  al  Ardealului»;  forma  octav,  are  170  pagini. 
Preţul  11  cr.33 

Bibliografia  noastră  îi  mai  atribue  tot  lui  şi  tra¬ 
ducerea  : 

« îndreptarea  păcătosului  cu  duhul  blândeţelor» ; 
format  4.  Cartea  acopere  167  feţe.  E  tipărită  în  Timişoara 
şi  Iaşi;  tot  la  acelaş  dat  adecă  1765. 

Cartea  are  pe  pagina  cu  păreche  text  slav,  iar  pe 
pagina  de  pe  faţa  fără  păreche  text  românesc.  Literile 
slave  se  deosebesc  binişor  de  cele  româneşti.  Textul 
slav  s’a  tipărit  în  Timişoara  Bănatului,  la  8  Iunie  1765, 
iar  cel  românesc  în  Iaşi,  cu  blagoslovirea  mitropoliţilor 
Paul  Nenadovich  din  Carlovetz  şi  Chir  Gavril  al  Mol¬ 
dovei.34 

In  precuvântarea  română  chiriarhul  Timişorii  Vi- 
chentie  Ioanovici,  Vidac,  scrie,  că  a  compus  cartea  prin 
preoţii  săi,  văzând  că  sunt  între  ei  şi  bătrâni  de  80  ani, 
cari  dela  cununie  nici  odată  nu  au  mai  umblat  la  biserică  şi 
în  moravuri  sunt  asemenea  fierelor  sălbatice.  Altcum 
mai  dăm  de  un  asemenea  caz:  în  Iaşi,  la  acest  an  1765, 
Vidac  tipăreşte  şi  un  catehizm  «învăţături  creştineşti 
asupra  sfintelor  taine.»35 

Cu  câtva  timp  înainte  de  1774,  Eustatie  a  tălmăcit 
şi  a  tipărit  ia  Râmnicul  Vâlcii  vestita  Diplomă  despre 
privilegiile  sârbilor.36 

Se  zice  că  şi  Catehizmul  de  Viena,  din  1774,  al 
tipografiei  Kurtzboeck,  în  trei  limbi :  sârbeşte,  româneşte 
şi  nemţeşte,  în  partea  sa  românească,  ar  fi  şi  opera  Iui 
Eustatievici.37 

33  Veress  1.  c.  70.  Bianu  1.  c.  342  Nr.  546. 

34  Veress  49.  Bianu  164 — 165  Nr.  343.  lorga  Ist.  lif.  70;  272  şi  327. 
idem  Ist.  bis.  II.  141;  170. 

35  lorga  Ist.  bis.  1.  c.  128,  idem  «Studii  şi  documente»  v.  IV.  pag.  8—9 
Nr.  8.  Bianu  i.  c.  II.  164—5  Nr.  343. 

30  Bunea  1.  c.  pag.  179. 

3’  Itiliu  Vuia  «Şcoaleie  româneşti»  Orăştie  1902  pag.  102.  «Enciclopedia» 
1.  c.  357.  lorga  Ist.  lit.  1.  c.  pag.  272.  Despre  acest  catehizm,  altă  dată,  în 
alt  ioc  şi  în  altă  serie  de  idei,  voiu  scrie. 

Până  bine  de  curând  aşa  se  credea,*8  că  şi  Alexandria 
de  Sibiiu  din  1796  încă  e  opera  lui  Eustatievici,  dar 
d-1  Veress  a  arătat  că  traducătorul  e  un  anumit  Dimitrie 
lercovici,  translator  al  guvernului  transilvan39  şi  mare 
duşman  al  uniţilor.40 

Eustatievici  a  lucrat  nu  numai  în  persoană,  dar  a 
îndemnat  cu  succes  mulţămitor  şi  pe  alţii  la  astfel  de 
muncă  intelectuală.  Aşa  de  pildă  în  Braşov,  pe  preotul 
Radu  Tempea,  care  i-a  şi  urmat  în  directoratul  învăţă¬ 
mântului  poporal  şi  a  compus  însuşi  o  gramatică,  apoi 
pe  cantorul  şi  învăţătorul  Radu  Duma  şi  pe  alţi  cărturari 
bisericeşti  de  aici. 

Despre  vieaţa  lui  am  aflat  date  foarte  puţine  şi 
fragmentare.  E  fiiul  protopopului  din  Braşov  Eustatie 
Grid.  (Gridovici,  popa  Statie).  Mulţi  pe  nedreptul  îl 
socotese  a  fi  sârb.  Studiile  le-a  terminat  la  vestita  aca¬ 
demie  spirituală  din  Kiev,  Moghilo-Zoboroştiană.  In  toată 
vieaţa  sa  drept  aceea  a  ţinut  cu  mare  sfinţenie  şi  recu¬ 
noştinţă  la  acest  aşezământ  de  mândrie  şi  întărire  a 
ortodoxiei  de  pretutindenea.  Chiar  şi  în  zilele  noastre 
se  continuă  laudabila  tradiţie,  că  clerul  din  România  îşi 
trimite  an  de  an  câte  un  stipendist  la  această  şcoală 
care  are  de  ctitor  pe  românul  Petru  Movilă,  odraslă 
din  domnii  Moldovei.41 

Legături  vii  de  prietenie  apoi  a  cultivat  Eustatievici 
şi  cu  Muntenia  vecinaşe. 

La  1753  pe  baza  absolutorului  şi  a  multiplelor  şi 
adâncitelor  sale  cunoştinţe,  fu  instituit  de  profesor  pentru 


38  Dr.  Rarcianu  in  «Programa»  şcoalei  civile  din  Sibiiu  pag.  5—6, 
Bariţiu  în  rev.  «Transilvania»  an.  X,  1877  pag.  277.  St.  Pop  în  rev.  «Naţiunea» 
Budapesta  1911,  pag.  67  cu  nota  5.  Gaster  «Literatura  populară  română». 
Bucureşti  1883  1  —  II.  pag.  14. 

38  Veress  1.  c.  73—74  şi  107.  Gruia  în  «Revista  Preoţilor»  Timişoara 
1913  Nr.  40  nota  16  pag.  5  col.  U. 

40  Cipar  Archiv.  I.  c  719. 

41  Eppul  Melhisedec  al  Românilor,  încă  la  aceasta  şcoală  a  făcut 
teologia.  EI  apoi  a  creat  bursă  pentru  un  tinăr  român,  care  să  studieze 
aici.  Vezi  broşura  «Testamentul  P.  S.  Melhisedec  episcop  de  Roman» 
Bucureşti  1892  pag.  3-12. 

disciplina  gramaticei  româneşti,  pe  lângă  şcoalele  din 
Şcheii  Braşovului.42 

Învăţăturile  lui  Eustatievici  nu  putură  fi  lung  timp 
zăvorite  între  păreţii  unei  şcoli  pentru  începători.  Peste 
un  deceniu  ajunge  «săcretarius  episcopesc  a  tot  neamului 
neunit  ţării  Ardealului».  La  anul  vlădica  Dionisie  No- 
vacovici  dă  lui  Eustatievici  ca  «scriitor»,  pe  un  anumit 
Dan,  Daniel  Marginai  (altcum  Lazarini),  contrar  mare 
al  uniţilor,  cărora  în  tinereţe  aparţinu  şi  el.43 

In  oficiul  de  secretar  Eustatievici  a  avut  antecesor 
pe  Vasile  Mivoliub,  sârb  din  Buda,  care  însă  ştia  bine 
limba  noastră;  dar  i-a  mers  vestea  departe,  că  e  certăreţ 
şi  fără  omenie.  Leafă  avea  100  galbeni  ia  an,  tot  mereu 
molesta  cu  suplici,  ba  dădea  chiar  dese  târcoale  pela 
Viena,  ca  să  i-se  mai  mărească  retribuirea  cu  o  altă 
sută  încă.  Urmarea  neîndestulirii  fu,  că  i-s’a  abdicat 
încrederea  şi  onorul  fu  dat  lui  Eustatievici. 

Noul  secretar  păstră  această  însărcinare  confidentă 
timp  foarte  îndelungat,  spre  binele  vieţii  bisericeşti  şi 
culturale.  A  slujit  adecă  Eustatievici  sub  5  prelaţi  con¬ 
secutivi:  Dionisie  Novacovici,  Sofronie  Chirilovici, 
Ghedeon  Nichetici  şi  Gherasim  Adamovici  şi  îi  însoţiâ 
pe  aceştia  totdeauna  în  vizitele  lor  canonice,  tălmăcind 
poporenilor  cuvântările  lor  sârbeşti ;  căci  aceştia,  ori  nu 
ştiau  de  loc  limba  noastră,  ori  că  o  zdrobeau  rău  de 
tot,  încât  obştea  îi  luă  în  râs.44 

La  1783,  când  G.  Şincai  ajunge  revizor  pentru 
şcoalele  uniţilor  şi  Carol  Eder  pentru  ale  saşilor,  Eusta¬ 
tievici  fu  constituit  în  aceeaş  calitate  pentru  învăţă¬ 
mântul  românesc  ortodox  cu  400  fl.  plată  anuală. 

Al  doilea  director45  şcolar  e  iarăş  un  braşovean 
şi  un  gramatic,  Radu  Tempea,  pe  care  Eustatievi  (sau 


41  lorga  Ist.  lit.  1.  c.  272  şi  Bârseanu  o.  c.  pag.  9  la  apendice  pag. 
16— 17  unde  se  află  două  testimonii  şcol.  alui,  din  1753;  unul  din  14  Aprilie 
al  prefectului  şi  altul  din  23  Aprilie  al  rectorului  academiei. 

43  Bunea  o.  c.  253.  lorga  Sate  1.  c.  271 — 272. 

44  Petru  Maior  «Istoria  bisericii  românilor»  Buda  1813  pag.  132. 

45  Bârseanu  1.  c.  pg.  1 1  şi  9. 

Eustatiadis)46  şi  Dumitru  Eustatu47  l’a  îndemnat  la  studii48 
şi  i  a  exoperat  o  bursă.49 

In  1751  făceâ  Eustatievici  parte  din  aleasa  depu¬ 
tăţie  condusă  la  Petrograd  înaintea  vestitei  ţarevne  Eli- 
saveta,  de  protopopul  Braşovului  Eustatie  Vasielevici. 
De  acolo  apoi,  după  obiceiul  vremii,  nu  veniră  cu  mâna 
goală,  ci  aduseră  ofranda  considerabilă  de  13,000  fi. 
pentru  restaurarea  temeinică  a  vechei  biserici  din  Braşov 
închinată  de  Neagoe  Vodă  sfântului  Nicolae. 

Banii  căpătaţi  şi  cu  cei  economisiţi  de  poporenii 
Braşovului,  fură  deajuns  nu  numai  pentru  complectarea 
zidirii  proprie,  ci  şi  pentru  adaugerea  turnului  frumos, 
care  până  azi  o  împodobeşte.  Drept  amintire  veşnică, 
recunoscătorul  Eustatievici  scobi  pe  frontispiciul  turnului 
inscripţia  ceteaţă  încă  şi  acum: 

«Pia  liberalitate  Elisabethae  Imperatricis  totius  Rus- 
siae.  Monocraticis  invictae  hic  sacer  locus  est  reno- 
vatus  anno  1761». 

«Aceasta  inscripţie  aurindu-se  în  mai  multe  rân¬ 
duri  s’a  păzit  până  în  ziua  de  astăzi  spre  ţinerea  aminte 
a  patronirii  acestei  înaltei  împărătese  şi  se  va  păstră  şi 
în  viitorime».50 

Nu  se  ştie  de  a  fost  ori  nu  cu  familie.  E  cert  însă 
că  în  1789  avea  în  Braşov  un  «şogor»,  Ioan  Marcus, 
inspector  şcolar  în  Braşov,  a  cărui  leafă  «patrioţii  — 
slabi  parolişti»  din  Braşov  nu  i-o  răspundeau  la  timp.01 


4li  [orga  Ist.  lit.  sec.  18.  o.  c.  pg.  272. 

47  Sterie  Stinghe  «Istoria  bisericii  şcheilor  Braşovului»  Braşov  1899 
pagina  219. 

48  Dr.  Sterie  Stinghe  «Docum.  privitoare  la  trecutul  românilor  din  şchei  > 
Braşov  1901,  volumul  1.  pagina  313. 

40  Dr.  Sterie  Stinghe  «Docum.  etc.»  voi.  II  Braşov  1902  pagina  5 — 6. 
Bârseanu  1.  c.  pagina  11  la  anexe  pagina  20. 

60  Dr.  Sterie  Stinghe  Docum.  o.  c.  voi.  I.  pg.  332 — 335,  combină  cu 
ore/aş  autor  în  Istoria  bis.  o.  c.  pg.  219.  Bârseanu  1.  c.  2,  9. 

B1  Bârseanu  !.  c.  10  şi  anexe  18 — 20  a;  i  se  zicea  Morcâs  şi  Moarcăs 
şi  ar  îi  fost  dascăl  casir  şi  gociman  epitrop  la  biserică  în  1767,  in  1876, 
în  1799,  1802.  Stinghe  Ist.  o.  c.  219.  Docum.  o.  c.  11,  225— 227 ;  172;  voi. 
1,  202.  Unul  Dumitru  Moarcăs,  care  în  1700;  1723  şi  1761  nu  vrea  să  ştie 
de  unire.  Docum.  o.  c.  I,  7  şi  79. 

Marcus  putea  să-i  fie  şogor  lui  Eustatievici  şi  pentru 
cazul,  că  ar  fi  avut  de  soţie  pe  sora  lui  Eustatievici. 

Ştim  însă  că  Eustatievici  a  fost  mare  bogătan ; 
fără  pic  de  jenă,  deprindeâ  pe  o  scară  întinsă  viţiul 
sacrileg  al  simoniei,  mai  ales  prin  expectativele  la  be¬ 
neficiile  protopopeşti  şi  parohiale.43 

Ţinea  o  stavă  de  cai  îngrijiţi  şi  o  prisacă  bogată 
la  Ceanul  de  câmpie.  A  avut  mare  trecere  la  cler  şi  la 
popor,  chiar  şi  străinilor  ştia  impune  în  toată  privinţa; 
iar  preoţimea  unită  nu  alta,  fără  deadreptul  îi  ducea 
groază.  In  trebi  bisericeşti  eră  intransigent  şi  duşman 
principiar  a  tot  ce  nu  e  de  partea  ortodoxiei. 

Menţionatul  Dr.  I.  Molnâr,  care  cum  văzurăm  mai 
nainte,  încă  edase  o  gramatică  a  limbei  române,  primi 
înalta  voe  a  guvernului  de  a  redacta  un  periodic  eco¬ 
nomic  moralizător,  cu  expresa  condiţie,  că  textul  pu- 
blicaţiunilor  să  fie  inspectat  şi  moderat  de  directorul 
şcolar  Eustatievici.54 

Din  neamul  Eustatievicianilor,  pe  la  anul  1870, 
mai  veţuiâ  încă  un  descedent  în  Braşov,  în  calitatea  de 
advocat.44 

Dim.  Eustatievici,  Dr.  I.  Molnâr,  Paul  Jorgovici, 
Radu  Tempea,  Moisă  Nicoară,  Dim.  Ţichindea!,  Dr. 
Lad.  Pop,  Ioan  Barac,  sunt  bărbaţi  armaţi  cu  toate  ştiin¬ 
ţele  veacului ;  au  la  activul  lor  merite  neperitoare  pentru 
cultura  şi  literatura  noastră.  Toţi  aceştia  sunt  ortodocşi 
şi  contimporani  cu  Clain,  Şincai  şi  P.  Maior. 

Fapte  pozitive  deci  desminţesc  prejudiţiul  unei  di¬ 
recţii  a  istoriografiei  de  până  bine  de  curând,  că  la  în¬ 
ceputul  renaşterii  româneşti,  numai  unirea  ar  fi  dat  oa¬ 
meni  de  seamă,  în  Ungaria,  neamului  nostru. 

Gruia. 


M  Aşa  zice  Bunea  ibidinem  252. 

55  Ilarîe  Chendi  «începuturile  ziaristicei  române»  Orăştie  1900  p.  8 — 9 
(după  istoricul  Iakab  Elek  din  Cluj).  I.  Volbură  «Răvaşul»  Cluj  1908  pg. 
447.  lorga  Ist.  bis.  I.  c.  217. 

54  Densuşianu  ibid.  259. 

Arta  de  a  deveni  fericit! 

Dar  evlavia  cu  îndestulare  este 
câştig  mareo,  (I  Tini.  6,  b). 

Pământul  acesta  este  o  scenă  înflorită  a  variatelor 
plăceri.  Iadul  locuieşte  numai  în  peptul  acelora,  cari 
vreau  să-I  primească.  Prin  poftele  lor  nesăţioase  ei  îşi 
distrug  liniştea  sufletească,  prin  intemperenţă  în  consu¬ 
mare  îşi  strică  sănătatea  corpului.  Din  cauza  impacienţii 
cu  care  sperează  în  viitor  fericiri  cari  până  acum  le 
lipsesc,  ei  îşi  pierd  bucuria  momentului  prezent  şi  plă¬ 
cerea  bunurilor  pe  cari  le  au. 

Din  poftele  impetuoase  după  mai  bine  se  înalţă  cele 
mai  multe  pasiuni  cari  ne  chinuesc:  grija,  care  ne  în¬ 
străinează  sufletul  de  plăcerea  prezentului ;  avariţia,  care 
de  groaza  viitorului  ne  răpeşte  liniştea  prezentă;  pră¬ 
darea,  care  nu  găseşte  nici  când  satisfacţie ;  ambiţia, 
care  nu  te  Iasă  să  odihneşti  şi  care  nu  poate  fi  sătu¬ 
rată  cu  adevărata  stimă  faţă  de  merit;  invidia,  care 
ureşte  pe  fiecare  ca  un  pe  fur  al  norocului,  pe  care  el  nu-1 
are;  calumnia,  sora  subordonată  a  invidiei  şi  aşâ  în¬ 
tregul  convoiu  al  păcatelor.  Pentrucă  celce  iubeşte  chiar 
şi  numai  un  păcat,  a  dat  mâna  cu  toate,  fără  ca  să 
voiască  şi  să  ştie. 

De  aici  atâtea  pâri,  atâtea  lacrimi,  suspine  şi  duş¬ 
mănii!  De  aici  tânguirea  asupra  lumei  acesteia,  că  ea 
ar  fi  o  şcoală  a  suferinţei,  un  loc  al  vaetelor. 

Dreptul,  înţeleptul,  creştinul  îndestulii  cu  ceeace 
i-s’a  dat  de  Pronia  cerească  e  plin  de  fericire  şi  de  pace 
netulburată.  El  nu  numeşte  lumea  aceasta  o  vale  a  plân¬ 
gerilor,  pentrucă  el  nu  vrea  să  acuze  pe  preabunul  Cre¬ 
ator,  nu  vrea  să-l  defaime. 

Pentru  a  fi  într’adevăr  fericiţi  ne  lipseşte  puţin. 
Isus  Hristos,  dorindu-ne  fericirea  eternă,  ni-a  indicat 

drumui  spre  fericirea  care  se  poate  gustă  deja  pe  pă¬ 
mânt.  Pentruce  nu  vrem  să-l  înţelegem?  Pentruce  ne 
ferim  de  mâna  Lui?  Pentruce  lucrăm  noi  contra  ordinei 
vecinice  a  naturei  cu  pofte  şi  plăceri  nemoderate,  ne¬ 
naturale? 

Acel,  care  îşi  distruge  sănătatea  prin  beţie,  volup¬ 
tăţi  şi  alte  excese:  pentruce  mai  acuză  lumea,  în  loc 
ca  să-şi  acuze  slăbiciunea  lui,  care-I  pedepseşte?  Acel, 
care  se  gingăşeşte  în  simţirile  lui  proprii,  care  a  de¬ 
venit  prea  sensitiv  faţă  de  orice  impresie  externă,  care 
nu  şi-a  dat  nici  o  silinţă  pentruca  să  se  fortifice  contra 
tuturor  atacurilor  vieţii:  pentruce  acuză  destinul  cel  greu, 
insensibilitatea  oamenilor?  Pentruce  pretinde  în  vani¬ 
tatea  sa  ca  universul  să  se  schimbe  după  capriţiile  lui, 
în  loc  ca  el  să  se  îndrepteze  după  acesta  şi  în  loc  ca 
să  trateze  pe  oameni  nu  după  cum  îi  împinge  dorinţa 
Iui,  ci  aşâ  precum  sunt  ei  în  realitate. 

Şi  dacă  sub  cer  este  mult  rău:  cine  l-a  cauzat? 
A  greşit  prea  înţeleptul  Creator  sau  greşeşte  omul  miop  ? 
Dacă  copilul  încăpăţînat  plânge  pentrucă  nu  poate  primi 
totdeauna  ceeace  el  doreşte  sau  disconsideră  cu  încă- 
păţinare  ceeace  i-se  oferă:  poartă  oare  vina  la  aceasta 
părinţii  precauţi  ori  îndărătnicia  lui? 

Nu,  ceeace  a  făcut  Dumnezeu  e  binefăcut!  Dum¬ 
nezeu  dă ,  tu  învaţă  a  primi  cu  înţelepciune.  Dumnezeu 
refuză ,  tu  învaţă  a  te  lipsi  cu  înţelepciune.  Dumnezeu 
promite ,  învaţă  numai  cu  înţelepciune  a  te  face  vrednic 
de  acea  promisiune.  Dumnezeu  designează  ţinta ,  de- 
prinde-te  numai  cu  înţelepciune  la  încordarea  puterilor, 
pentru  a  o  ajunge. 

Nu  ai  fost  tu  până  acum  nici  odată  fericit?  Cer- 
cetează-ţi  cursul  vieţii,  să  vezi,  dela  cine  a  depins  a- 
ceasta?  Tu  nu  ai  avut  fericirea  întotdeauna  aşâ,  precum 

ţi-ai  dorit-o;  fost-ai  tu  însă  totdeauna  aşa  precum  trebuia 
să  fii?  Tu  vei  fi  fost  poate  tratat  necuviincios  din 
partea  unor  oameni,  însă  dacă  tu  ţi-ai  împlinit  cu  con- 
ştienţiozitate  toate  datorinţele  tale,  nu  ai  simţit  oare 
bucurie  pe  lângă  toată  tratarea  aceea  rea?...  Adeseori 
ţi-au  lipsit  plăceri  şi  bucurii,  pe  cari  semeni  de  ai  tăi 
le  aveau;  însă  avut-ai  tu  totdeauna  supărările  şi  lipsu¬ 
rile  ce  le  aveau  ei? .  Averea  ta  nu  a  crescut  aşâ  re¬ 

pede,  precum  ai  fi  dorit  tu,  ba  ai  mai  avut  de  suportat  şi 
câte  o  nenorocire;  însă  tu  ai  avut  până  aci  de  ajuns 
pentru  a  putea  trăi,  ba  poate  şi  mai  mult,  pentru  a-ţi 
putea  pregăti  unele  plăceri:  pentruce  ţi-ai  pus  tu  no¬ 
rocul  tău  întreg  în  câştigarea  unui  lucru,  care  n’a  depins 
nici  când  dela  tine  şi  care  e  supus  schimbării  unor  îm¬ 
prejurări  nestatornice?...  Tu  ai  fost  tratat  fals  şi  perfid 
de  pretinşii  prietini  ai  tăi ;  tu  te-ai  înşelat  în  modul  lor 
de  gândire  şi  acţiune  şi  aceasta  îţi  cauzează  durere; 
însă  rătăcirea  aceasta  a  fost  pe  partea  ta:  pentruce  te 
plângi  în  mod  laş  despre  decepţia  ta  şi  pentruce  nu 
guşti  mai  bine  bucuria  înaltă  a  conştiinţei  nobile:  tu 
nu  ai  înşelat  pe  nimeni,  cari  ţi-au  promis  bucurie?! 

Dumnezeu  a  voit  ca  omul  să  fie  fericit;  chiar  şi  pe 
pământ  să  fie  el  astfel,  după  măsura  puterilor  sale; 
Dumnezeu  a  voit  aceasta,  pentrucă  El,  cel  preabun  nu 
voeşte  decât  cele  mai  bune. 

Fericit  să  fie  fiecare  muritor  însă  numai  dacă  el 
însuş  voeşte  să  fie.  Tatăl  ceresc  ni-a  dat  voinţă  liberă 
pentrucă  trebuia  să  fim  fiinţe  independente,  făcute  după 
chipul  Său,  nu  nişte  unelte  moarte,  nu  nişte  forme  lip¬ 
site  de  voinţă,  neapţi  pentru  bine  şi  rău.  —  A  fi  fericit 
depinde  deci  de  voinţa  fiecărui  om.  Fericirea,  care  nu 
poate  fi  câştigată  de  mine  însu-mi  şi  prin  puterea-mi 
proprie,  nu  e  o  fericire  adevărată,  pentrucă  ceeace-mi 

dau  alţii,  tot  alţii  pot  să  mi-o  şi  iee  uşor.  Dumnezeu 
nu  ni-ar  fi  creat  spre  fericire,  dacă  aceasta  nu  ar  zace 
în  puterea  fiecărui  om,  ci  ar  depinde  de  protecţie  străină 
şi  de  împrejurări  necalculabile. 

Şi  acum  care  e  fundamentul  fericirii?  Care  e  mij¬ 
locul  infalibil,  pe  care  fiecare  muritor  îl  poate  avea  sub 
stăpânirea  sa  pentru  a  se  bucura  de  vieaţă?  Of,  de 
câteori  ni  s’a  vorbit  despre  aceasta,  dar  de  rareori  am 
priceput  adevăratul  înţeles  al  acestor  vorbe.  Mijlocul 
acesta  e :  a  fi  îndestulii  şi  a  face  îndestulit.  Câştigă-ţi 
firma  voinţă  pentru  a  folosi  momentul  prezent,  dim¬ 
preună  cu  bucuria  ce  ţi-o  aduce,  cu  toată  curăţenia  su¬ 
fletului.  Câştigă-ţi  tăria  nobilă  a  inimei  de  a  te  lipsi  cu 
energie  de  ceeace-ţi  e  încă  negat  de  a  avea  tu. 

Deprinde-te  a  fi  mulţumit  cu  Dumnezeu! ..  Tu 
vei  zice  că  nu  ai  arătat  nicicând  nemulţumire  faţă  de 
cea  mai  înaltă  fiinţă;  tu  crezi  că  nimic  nu  e  mai  uşor, 
decât  a  fi  mulţumit  cu  a  tot  bunul,  a  tot  înţeleptul  Cre¬ 
ator.  Dar  de  unde  provine  adesea  indignarea  ta  despre 
diferite  destinuri,  cari  îţi  pedepsesc  vina  ta?  Tu  zici  că 
ai  fost  nemulţumit  numai  cu  acestea  destinuri ;  dar  n’au 
provenit  ele  oare  dela  Dumnezeu?  N’au  fost  ele  oare 
lucrul  voinţei  Sale?...  Tu  ai  acuzat  deci  faptele  Iui 
Dumnezeu;  —  contra  lui  Dumnezeu,  o  nemernicule,  a 
strigat  nemulţumirea  ta! 

De  unde  indignarea  ta,  dacă  cei  dragi  ai  tăi  au 
murit;  dacă  prietenii  au  fost  îndepărtaţi  dela  tine  prin 
un  destin  străin;  ori  dacă  tu  ai  murmurat  contra  stării 
în  care  ai  fost  transpus;  ori  dacă  avuţia  ta  s’a  pierdut; 
ori  dacă  altora  le-a  picat  în  braţe  bogăţia  fără  meritul 
lor,  ori  au  fost  împărtăşiţi  de  vază  şi  stimă  fără  însă  a 
fi  demni  de  ele,  pe  când  tu  munceai  în  sudoarea  feţii 
tale  fără  a  putea  progresă? 

Această  displăcere  pe  care  o  sîmţiai,  această  ne¬ 
mulţumire  —  pe  cine  acuzi  tu  cu  ea?...  Poate  mersul 
lumii,  nedreptatea  întâmplării  sau  a  norocului,  precum 
o  numiai?...  Dar  care  mână  desemnează  lumii  mersul 
ei,  întâmplării  —  cursul  ei,  norocului  —  drumul  său? 
Nu  e  oare  mâna  lui  Dumnezeu?  Sau  mai  e  vr’o  fiinţă 
mai  înaltă  decât  Cel  preaînalt? 

Fii  îndestulit  cu  Dumnezeu,  cu  situaţia  ce  ţi-a  îm¬ 
părţit-o  în  lumea  aceasta !  Şi  lucrul  pentruce  ţi  s’a  pre¬ 
gătit  şi  dat  soartea  aceasta  şi  nu  alta,  e  cunoscuţ  numai 
Lui,  Celui  mai  înţelept  şi  Celui  mai  bun.  Fără  îndoială 
însă,  că  ea  a  fost  pentru  sufletul  tău,  pentru  puterea  ta, 
pentru  modul  de  acţiune  şi  existenţă  al  tău,  pentru  de¬ 
stinul  tău  —  cea  mai  bună. 

Fii  îndestulit  cu  Dumnezeu!..  Nemulţumirea  ta  nu 
schimbă  cursul  lucrurilor ;  ea  e  defăimarea  înţelepciunei 
celei  supreme,  ea  e  o  crimă.  Şi  dacă  Creatorul  a  dat 
altora  alte  mijloace  pentru  a  se  ferici;  dacă  le-a  dat 
alte  avantagii,  mai  multă  frumseţă  exterioară,  bogăţii 
mai  mari,  ocaziuni  mai  avantagioase  pentru  a  câştigă 
vază,  legături  mai  puternice  —  la  toate  cele  bune  a  pus 
câte-o  contracumpănă  salutară.  Tu  greşeşti,  dacă  cauţi 
sub  purpură  şi  mătasă  bucuria  constantă,  în  palate  de 
aur  liniştea  cea  dulce  a  sufletului,  plăcerea  cea  mai  înaltă 
a  vieţii.  Nici  vieaţa  acelora  nu  e  o  lumină  constantă, 
ci  e  însoţită  de  umbră,  adeseori  foarte  neplăcută.  Şi 
dacă  ţi  s’ar  îmbiâ  ţie  un  schimb,  tu  te-ai  opune  de  a 
deveni  eul  şi  fiinţa  altuia,  pe  care-1  consideri  acum  demn 
de  invidiat;  tu  vei  preferă  a  rămânea  acela,  care  eşti. 

Fii  mulţumit  cu  Dumnezeul  tău!  —  şi  dacă  tu  vei 
fi  aşâ,  atunci  jumătatea  fericirii  tale  e  deja  alcătuită. 
Tu  vei  preţui  şi  vei  întrebuinţa  cu  bucurie  aceeace  ţi 
s’a  împărtăşit.  Vei  învăţă  —  încrezându-te  în  înţelep- 

ciunea  regentului  dumnezeesc  al  lumii,  a  te  lipsi  fără 
murmur  de  ceeace  încă  nu  ai  primit.  Tu  nu  vei  invidia 
pe  alţii.  Vei  derâde  mândria  lor,  cu  care  din  slăbiciune 
de  înger  se  îngâmfează,  pentrucă  se  cred  a  avea  avan- 
tagii,  ce  tu  nu  le  ai.  Tu  vei  abzice  de  o  mulţime  de 
dorinţe  îndrăzneţe  şi  furtunoase,  cari  îţi  răpesc  liniştea 
şi  cari  cu  nimic  nu  grăbesc  pasul  viitorului.  Numai 
acela,  care  nutreşte  în  pieptul  său  numărul  ce!  mai  mare 
de  dorinţe,  e  cel  mai  sărac.  Cel  mulţumit  doreşte  puţine, 
pentru  aceea  e  bogat,  e  fericit.  Intr’adevăr  cel  mai  mare 
câştig  e  evlavia  cu  îndestulare  (I  Tim.  6.  6). 

Fii  îndestulit  cu  tine  însuţi !  Sub  aceasta  însă  nu  e 
a  se  înţelge  acea  falsă  îndestulare  a  unor  oameni,  cari 
cred  că  toate  celeace  ei  fac  ar  fi  bune  şi  de  preferat, 
A  fi  mulţumit  cu  tine  însuţi  însemnează:  Intocmeşte-ţi 
armonia  cu  tine  însuţi  astfel,  ca  în  acţiunile  şi  cuvintele 
tale  să  nu  aibă  loc  nici  o  contrazicere  cu  simţul  tău  de 
datorinţă.  Lucrează  aşa,  ca  să  poţi  avea  stimă  faţă  de 
tine  însuţi;  ca  în  tot  timpul  conştiinţa  ta  să  te  rectifice 
înaintea  lui  Dumnezeu,  înaintea  ta,  înaintea  tuturor  oa¬ 
menilor.  Omul  e  pe  deplin  mulţumit  cu  sine  numai 
când  nu  se  ştie  vinovat  cu  lucruri  rele,  când  are  o 
inimă  curată  şi  o  amintire  despre  fapte  demne. 

Celce  poate  fi  astfel  mulţumit  cu  sine  însuşi,  acela 
a  terminat  lucrul  la  crearea  fericirei  sale.  O  linişte  pro¬ 
fundă,  o  veselie  neschimbăcioasă,  un  curaj  de  fier  în 
năcazuri  sunt  proprietăţile  virtuosului.  Fericirea  liniştită, 
care  te  cuprindea  după  câte  o  acţiune  bună  a  ta,  despre 
care  afară  de  tine  nimeni  nu  ştia  decât  Dumnezeu  — 
gândeşte-te  numai,  cum  îţi  umplea  întreg  sufletul !  Ai  fi 
schimbat  tu  atunci  această  simţire  curată,  această  feri¬ 
cire  internă  cu  alte  veselii,  cu  toate  deşărtăciunile  şi 
comorile  oamenilor?...  Priveşte  cum  principi  cad  de  pe 

tronurile  lor,  răsboaie  nimicesc  buna  stare  alor  mii  de 
familii,  calomnia  şi  ura  dărâmă  gloria  şi  poziţia  onori¬ 
fică:  însă  cine  se  va  atinge  de  ceriul,  pe  care  virtutea 
ţi-l-a  aşezat  în  inimă. 

Fii  mulţumit  cu  tine  însuţi!  Purcede  astfei,  ca  să 
nu  găseşti  nici  când  motiv  a  te  desconsidera  însuţi  pe 
tine  —  şi  tu  vei  fi,  chiar  dacă  îţi  vor  lipsi  alte  bunuri 
de  ale  norocului,  unul  dintre  cei  mai  fericiţi  muritori. 
Tu  nu  vei  invidia  pe  cel  bogat,  care  în  mijlocul  distrac¬ 
ţiilor  sale  e  amărît,  fiindcă  nu  se  poate  bucură  de  in¬ 
ternul  său;  tu  nu  vei  invidia  pe  cel  puternic,  care  de 
pe  tronul  său  priveşte  cu  groază  înaintea  morţii;  tu  nu 
vei  invidia  frumseţa,  care  după  scurtă  vreme  a  pierit. 
—  Fericirea  ta  nu  piere;  bogăţia  ta  îţi  urmează  în  vieaţa 
vecinică;  comoara  ta  e  —  dupăcum  zice  sfta  Scriptură  — 
în  ceriuri.  Pentrucă  ceeace  ţi-ai  agonisit  sunt  preferinţe 
şi  sublimităţi  nu  câştigate  pământeşte  pentru  trupul  tre¬ 
cător,  ci  pentru  fiinţa  nemuritoare,  care  animează  acest 
corp,  această  unealtă  moartă. 

Fii  mulţumit  cu  oamenii!  Nu  aştepta  dela  ei  a  fi 
mai  perfecţi  decum  sunt.  Desconsideră  nebuniile  lor, 
păcatele  şi  slăbiciunile  lor,  tinde  într’acolo,  ca  unde 
poţi  să  le  îndreptezi,  însă  pe  aceşti  oameni  nu-i  urî 
pentru  neperfecţiunea  lor,  ci  tolerează-i.  Şi  Dumnezeu 
îi  tolerează.  Fii  îndestulit  cu  oamenii,  ia  i  şi-i  tratează 
cu  cruţare  şi  prudenţă  aşa  dupăcum  sunt.  Nemulţumirea 
ta,  mănia  şi  certarea  ta  cu  greu  îi  va  schimbă  dacă 
cumva  nu-i  schimbă  în  spre  bine  bunătatea  şi  prudenţa 
ta,  ci  mai  mult  pe  cei  mândri  îi  face  mai  mândri, 
pe  cei  încăpăţînaţi  mai  încăpăţînaţi,  pe  înşelători  şi  min¬ 
cinoşi  îi  face  numai  mai  vicleni  şi  mai  maliţioşi.  Nici 
un  om  nu  e  din  fond  stricat  şi  fără  vre-o.  înclinare 
bună;  însă  nu  există  nici  un  om,  care  să  fie  perfect  şi 

fără  greşeli.  Tu  consideră  în  om  numai  ceeace  e  preţios  şi 
atunci  te  vei  deprinde  a-1  iubi;  greşalele  lui  nu-ţi  vor 
mai  apare  aşa  izbitoare,  el  va  răsplăti  iubirea  cu  iubire, 
dacă  simţeşte  că  tu  îl  stimezi  şi  dacă  ştie  pentru  ce  o 
faci,  iar  facultăţile  cele  bune  Ie  va  preţui  mai  mult  şi 
mai  mult  Ie  va  cultivă. 

Fii  îndestulit  cu  oamenii,  cu  cari  trăieşti  în  rela- 
ţiuni  şi  nu  pretinde  ca  toţi  să  fie  de  un  gând  cu  tine, 
ca  toţi  să  lucreze  după  priceperea  ta,  ca  toţi  să  fie  dis¬ 
puşi  aşa  cum  eşti  tu.  Cu  cât  omul  e  mai  independent, 
mai  nepretenţios  şi  mai  îndestulit,  cu  atât  el  e  mai  fericit. 

A  fi  mulţumit  cu  Dumnezeu,  cu  tine  şi  cu  alţii; 
dar  şi  a  face  mulţămit.  Cum  te-ai  putea  simţi  fericit  în 
internul  tău,  dacă  ai  cunoaşte  un  suflet,  care  din  vina 
ta  n’ar  fi  pe  deplin  fericit?  De  altcum  nu  stă  în  pu¬ 
terea  noastră,  ca  să  fericim  pe  fiecare;  dar  în  puterea 
noastră  stă  să  grijim  ca  nici  un  om  bun  să  nu-şi  piardă 
prin  noi  liniştea,  bucuria  şi  pacea.  Şi  asta  însemnează 
mult!  Ceeace  am  făcut  celui  mai  mic  frate  al  meu, 
aceea  mi-am  făcut-o  mie  însumi.  Celce  priveşte  fără 
întristare  năcazul  vecinului  pe  care  de  altcum  l-ar  fi 
putut  alină,  acela  şi- a  pregătit  sie-şi  năcaz. 

A  face  mulţumit!  Fericirea  ce  o  pregătim  altora, 
bucuria  ce  o  aducem  cunoscuţilor  noştri  sunt  numai 
seminţe  de  ale  fericirei  noastre  proprii,  cari  mai  curând 
ori  mai  târziu  ne  răsplătesc  cu  o  bogată  recoltă.  Binele 
ce-1  înfiinţăm,  fie  el  cât  de  mic,  totdeauna  se  revarsă 
pe  urmă  asupra  noastră. 

A  fi  îndestulit,  a  face  îndestulit!  Aceasta  să  fie  în 
viitor  deviza  mea.  Căci  şi  eu,  o  Dumnezeule  al  iubirei, 
sunt  chemat  de  Tine  la  fericire  şi  în  pieptul  meu  se  zbate 
dorinţa  după  fericire,  cerinţa  după  bucurie.  Până  acum 
nu  le-am  căutat  totdeauna  pe  singurul  drum  drept. 

Adeseori  m-a  ademenit  exemplul  mulţimei.  Eu  căutam 
mulţumirea  mea  internă  în  dorinţe,  a  căror  împlinire 
nu  atârnă  totdeauna  dela  mine  şi  prin  urmare  adeseori 
mă  vedeam  decepţionat. 

Voiu  încercă  să  fiu  de  aci  înainte  moderat  în  folo¬ 
sirea  bucuriilor,  pe  cari  mâna  Ta  cea  binefăcătoare  mi 
le-a  presărat;  mă  voiu  îndestuli,  când  primele  necesităţi 
ale  vieţii  vor  fi  împăcate ;  voiu  suprimă  în  mod  violent 
dorinţele  mele  vizionare,  voiu  fi  îndestulit,  voiu  face  în¬ 
destulii  Şi  dacă  atunci,  o  părinte,  vei  binecuvântâ  lu¬ 
crările  mele;  dacă  mă  înzestrezi  şi  pe  mine  cu  bunuri 
pământeşti  la  cari  nu  m’am  gândit  —  cu  mulţumire  le 
voiu  primi  din  mâna  Ta  părintească.  Tu  mi-le  dai,  ca 
să-mi  măreşti  fericirea,  punându  mă  în  poziţia  de  a  îm- 
prăştiâ  în  jurul  meu  mai  multă  îndestulare  decum  eram 
în  stare  a  o  face  până  acum.  Dacă  avem  hrană  şi  îm¬ 
brăcăminte  să  ne  îndestulim,  zice  Isus  Hristos.  Şi  eu 
am  ceva  mai  mult  decât  atât.  Cum  deci  aş  puteă  să 
mă  plâng?  Pentruce  aş  fi  nemulţămit?  Şi  dacă  până 
acum  n’am  fost  aşâ  de  fericit,  precum  puteam  fi:  nu  a 
fost  vina  Ta,  Părinte  vecinie  şi  prea  bun  din  ceriuri, 
ci  vina  minţii  mele  perverse,  vina  dorinţelor  mele  rătă¬ 
citoare,  a  frivolităţii  şi  a  pasiunilor  mele. 

(Din  englezeşte).  Q/t  Heilţia,  preot. 

Lumina  voastră! 

—  IE?xedi.c&.  d.-w.pă,  <3-.  Benaz  — 

«j4£«  să  lumineze  lumina  voastră 
înaintea  oamenilor,  ea  văzând  ei  faptele 
voastre  cele  bune,  să  mărească  pe  Tatăl 
vostru  cel  din  certuri > !  Mat.  5  16. 

Iubiţi  creştinii 

In  zilele  noastre  se  petrec  întâmplări  mari  şi  hotă- 
rîtoare  în  vieaţa  popoarelor.  E  aproape  un  an,  de  când 
s’a  început  cel  mai  crâncen  şi  mai  înfricoşat  răsboiu 
ce  s’a  pomenit  pe  lume  —  şi  încă  nu  se  văd  semne 
că  ne-am  apropia  de  sfârşitul  lui.  Putem  zice  şi  noi 
cu  psalmistul:  «Tulburatu-s’au  neamurile,  plecatu-s’au 
împărăţiile,  clătitu-s’a  pământul»  (Ps.  45,  7 — 8). 

In  mijlocul  acestei  mari  tulburări,  e  bine  să  ne  dăm 
seamă:  ce  înalţă  şi  ce  scoboară  împărăţiile,  ce  duce 
la  biruinţă  şi  ce  Ia  înfrângere  pe  popoare? 

înfrângerea  ca  şi  biruinţa  împărăţiilor  şi  a  popoa¬ 
relor  nu  atârnă  numai  dela  norocul  armelor  din  ziua 
în  care  bubuesc  tunurile,  răsună  puştile  şi  se  încrucişează 
săbiile.  Nu!  —  ci  înfrângerea  ca  şi  biruinţa  popoarelor 
se  pregătesc  cu  multă  vreme  înainte  de  a  se  da  lupta 
hotărîtoare.  Şi  se  pregătesc  nu  numai  cumpărând  şi  fa¬ 
bricând  tunuri  şi  puşti  şi  alte  arme  ucigătoare,  ci  se 
pregătesc  prin  munca  sau  lenevirea,  prin  moralitatea 
sau  imoralitatea,  prin  tăria  sau  slăbirea  credinţii  în 
Dumnezeu,  în  sfârşit  se  pregătesc  prin  toată  vieaţa 
acelor  popoare  şi  împărăţii.  Dela  felul  cum  îşi  cresc 
mamele  copilaşii,  dela  hărnicia  şi  priceperea  cu  care-şi 
lucră  gospodarii  ogoarele,  dela  zelul  dascălilor  în  şcoală, 
dela  însufleţirea  slujitorilor  altarului  şi  ai  culturii,  dela 
bunele  năravuri  ale  tinerimii,  dela  înfrânarea  patimilor 
şi  pornirilor  rele,  dela  dragostea  şi  jertfa  ce  o  ştiu  aduce  fiii 
unui  popor  pentru  binele  obştesc  —  dela  toate  acestea  sau 
dela  lipsa  lor  atârnă  biruinţa  sau  căderea  acelui  popor. 
Căci  un  popor  trăieşte  înainte  de  toate  prin  sufletul  său. 
Dacă  un  popor  e  treaz  şi  cumpătat,  harnic  şi  cruţător, 
cu  credinţă  şi  cu  năravuri  bune,  atunci  din  sânul  lui, 

la  vreme  de  nevoie,  se  vor  găsi  destule  inimi  calde  şi 
braţe  vânjoase,  ca  să-l  ducă  ia  biruinţă.  O  voinţă  ne¬ 
strămutată  de  a  trăi  prin  puterea  sa  şi  o  încredere  în 
viitor ,  sprijinită  pe  o  nebiruită  credinţă  în  Dumnezeu , 
stăpânul  veacurilor,  şi  al  popoarelor  —  iată  prin  ce 
trăieşte  un  popor!  Dar  o  voinţă  şi  o  credinţă  pusă  la 
lucru,  luminată  de  înţelepciune  şi  adevăr  şi  întărită  în 
cele  bune  ca  o  cetate  nebiruită.  Lipsindu-i  unui  popor 
toate  acestea,  e  menit  peirii. 

înţelegând  noi,  propoveduitorii  evangheliei  şi  păstorii 
bisericii  acest  lucru,  ne  simţim  datori  să  dăm  glas  am- 
voanelor  şi  să  vestim  oamenilor  adevărurile  credinţii, 
căci  acestea  sunt  adevările  vieţii  şi  ale  biruinţii.  Urmând 
acestui  îndemn,  vă  vorbesc  şi  eu  astăzi  despre  datoria 
de  a  trăi  luminaţi  de  făclia  credinţii,  după  cum  ne  învaţă 
Mântuitorul  nostru:  Aşa  să  lumineze  lumina  voastră 
înaintea  oamenilor ,  ca  văzând  ei  faptele  voastre  cele  bune , 
să  preamărească  pe  Tatăl  vostru  cel  din  ceriuri! 

Dintr’o  mare  credinţă  au  izvorît  aceste  cuvinte.  Ele  se 
găsesc  în  predica  de  pe  munte,  adecă  în  acea  predică  pe 
care  Mântuitorul  a  rostit-o  dela  înălţimea  unui  munte. 
Tâlcuitorii  sf.  Scripturi  fac  în  această  predică  deosebire 
între  o  seamă  de  cuvinte  pe  cari  Mântuitorul  le-ar  fi 
rostit  numai  cătră  apostolii  săi  şi  între  altele  pe 
cari  le-a  rostit  cătră  toţi  cei  ce-1  ascultau,  şi  cuvintele 
pe  cari  vreau  să  le  tâlcuesc  eu  le  numără  la  cele 
dintâi.  Dar  chiar  dacă  s’a  adresat  Mântuitorul  cu  acele 
cuvinte  numai  cătră  apostolii  săi,  —  şi  e  firesc  ca  mai 
ales  ei  şi  urmaşii  lor  să  lumineze  cu  lumina  lor  altora, 
—  totuş  eu  cred  că  acele  cuvinte  se  referesc  la  toţi 
creştinii,  deci  şi  ia  noi.  Doar  tot  în  sf.  Scriptură  scris 
este  ca  toţi  creştinii  să  trăească  ca  fii  ai  luminei,  pă¬ 
răsind  întunerecul.  Nu  se  găseşte  deci  nici  între  noi 
ceice  am  venit  în  această  casă  a  Domnului  nici  unul,  la 
care  nu  s’ar  referi  acele  cuvinte.  Aşa  cum  ne  am  adunat 
noi  astăzi  în  această  biserică,  ca  să  ne  rugăm  şi  să 
ascultăm  cuvântul  lui  Dumnezeu,  oameni  de  toate  stările 
şi  de  toate  vârstele  —  au  fost  şi  aceia  cari  ascultau 

cuvintele  Mântuitorului.  Muncitorii  cari  ş’au  lăsat  pe  un 
moment  câmpurile  lor,  pescarii  din  satele  de  pe  ţârmurii 
Genezaretului  cari  ş’au  lăsat  mrejele  lor,  drumarii  cari 
s’au  oprit  în  calea  lor,  s’au  strâns  în  jurul  Mâtuitorului 
ca  să-i  asculte  cuvintele.  Erau  oameni  cari  îşi  împlineau 
cum  puteau  smerita  lor  slujbă  de  toate  zilele;  unuia 
îi  puteai  încredinţa  o  turmă,  altuia  un  ogor,  la  al  treilea 
o  mrejă  de  pescar,  şi  fiecare  ştia  să  producă  un  lucru 
folositor  cu  ceeace  i-ai  încredinţat.  Dar  nimănuia  nu 
i-ar  fi  trecut  prin  minte  că  aceşti  oameni  vor  fi  che¬ 
maţi  să  fie  lumini  pentru  lumea  întreagă.  Şi  cu  toate 
acestea  Mântuitorul  a  adus  pe  acei  oameni  în  legătură 
cu  cea  mai  mare  mişcare  sufletească  (spirituală)  ce  s’a 
petrecut  vre-o  dată  în  lume;  ba  mai  mult:  a  făcut  din 
ei  apostolii  acelei  mişcări !  Se  poate  o  mai  mare  şi  mai 
vitejească  credinţă  decât  aceasta?! 

Fraţilor!  Noi  trăim  într’o  lume,  în  care  bunurile 
vieţii  nu  sunt  împărţite  pe  o  formă  între  oameni.  Nu 
numai  bunurile  materiale,  bogăţiile,  dar  şi  bunurile  su¬ 
fleteşti  sunt  împărţite  între  oameni  cu  măsuri  foarte  di¬ 
ferite.  La  marile  mişcări  spirituale  cari  sunt  în  curgere 
într’un  timp  —  iau  puţini  parte.  Din  potirul  culturii 
înalte  se  împărtăşesc  numai  foarte  puţini.  In  sufletul  ce¬ 
lorlalţi  mulţi  se  strecoară  numai  cu  încetul  câte  un  picur 
din  dulceaţa  învăţăturilor  nouă.  Adeseori  s’au  făcut  cer¬ 
cetări  ca  să  se  vadă  oare  cam  câtă  lumină  s’a  revărsat 
din  sufletul  unui  om  mare  în  sufletul  mulţimii  celei 
mari  a  poporului.  Rezultatul  acestor  cercetări  a  fost 
aproape  totdeauna  foarte  nemulţumitor.  înainte  de  aceasta 
cu  câţiva  ani  au  serbat  Nemţii  împlinirea  alor  o  sută 
de  ani  dela  moartea  marelui  lor  poet  Schiller.  Un  ge¬ 
neral  din  oraşul  Breslau,  vrând  să  se  convingă  cât  de 
cunoscut  e  acest  mare  poet  de  popor,  a  pus  pe  ofiţerii 
de  sub  porunca  sa  să  întrebe  pe  soldaţii  rând:  ce  ştiu 
ei  despre  acel  mare  poet?  Unii  au  răspuns  că  Schiller 
a  fost  un  general  mare,  alţii  au  zis  că  a  fost  un  mare 
neguţător,  cei  mai  mulţi  n’au  ştiut  să  spună  nimic  despre 
el  şi  numai  foarte  puţini  au  ştiut  spune  drept  cine  a 
fost  Schiller,  ce- a  scris  el  şi  ce  au  cetit  ei  din  scrisul 

lui.  Asemenea  lucruri  e  bine  să  le  cunoaştem,  ca  cu 
atât  mai  mult  să  înţelegem  mărimea  şi  vitejia  credinţii 
Mântuitorului  nostru,  care  visteria  înţelepciunii  sale  dum- 
nezeeşti  o  pune  în  manile  fiecăruia  şi  cheamă  poporul  de 
pe  câmpuri,  din  casă  şi  de  pe  uliţi  ca  să-i  fie  împreună 
lucrători  la  lucrul  cel  mare  al  înoirii  sufleteşti  a  ome¬ 
nirii.  Mântuitorul  ni-a  arătat  prin  aceasta  şi  ni- a  făcut  şi  pe 
noi  să  credem,  că  omul,  adecă  nu  numai  unii  mai  no¬ 
rocoşi,  ci  fiecare  om  e  zidit  după  chipul  lui  Dumnezeu 
şi  prin  urmare  e  astfel  alcătuit,  ca  să  poată  primi  şi 
purtă  în  vasul  sufletului  său  o  vieaţă  bună,  o  vieaţă 
sfântă  şi  dumnezeească;  să  fie  adecă  o  lumină  care 
luminează  în  lume  spre  lauda  şi  preamărirea  lui  Dum¬ 
nezeu. 

Această  învăţătură  a  credinţii  noastre  ne  însufle¬ 
ţeşte  inimile  şi  ne  dă  mare  curaj  moral.  Din  punctul 
de  vedere  al  carierei  sau  al  poziţiei  noastre  în  lume, 
vieaţa  noastră  poate  are  puţin  farmec.  Noi  ocupăm  lo¬ 
curi  smerite  şi  puterile  noastre  sunt  slabe.  Mulţi  dintre 
noi  sunt  apăsaţi  de  grea  muncă  trupească,  pe  urma  că¬ 
reia  sufletul  lor  tânjeşte.  Sunt  şi  de  aceia  cari  au 
foarte  puţină  mulţumire  pe  urma  muncii  lor,  fiindcă  ea 
nu  le  asigură  îndeajuns  nici  măcar  traiul  zilnic  pe  seama 
lor  şi  a  familiei  lor.  Pentru  trebuinţele  sufletului  abia 
găsesc  puteri  şi  vreme.  Alţii  iarăşi  sunt  cu  sufletul  amărît, 
fiindcă  deşi  se  trudesc  zi  şi  noapte  muncind  din  greu, 
nimeni  nu  are  un  cuvânt  de  mulţumită  şi  recunoştinţă 
pentru  munca  lor.  Pentru  toţi  aceştia  cuvintele  Mântuito¬ 
rului  sunt  o  solie  plină  de  bucurie  şi  încurajare.  Pe  toţi  îi 
cheamă,  ca  să  le  dea  vieaţă  nouă  în  suflete,  să  le  toarne 
puteri  nouă  în  inimi,  să-i  pună  în  slujba  celui  mai  mare 
ideal,  în  slujba  împărăţiei  lui  Dumnezeu,  să-i  înşire  la 
lucrul  sfânt  al  înnoirii  lumii. 

Acestea  nu  sunt  lucruri,  faţă  de  cari  să  stăm  noi 
numai  ca  nişte  privitori,  aşteptând  că  doar-doar  se  va 
pogorî  din  ele  vre-o  rază  de  lumină  şi  în  colţişorul 
vieţii  noastre  îndosite;  ci  acestea  sunt  lucruri  la  cari 
tot  omul,  şi  noi  cu  toţii,  suntem  chemaţi  să  fim  îm¬ 
preună  lucrători,  şi  noi  să  punem  mâna  pe  lucru  şi  să 

io 

iuptăm  pentru  înfăptuirea  lor.  Şi  lucrul  nostru  al  tutu¬ 
rora  e  foarte  trebuincios  pentru  izbânda  lor. 

Ce  orizont  larg  ni  se  deschide  şi  cât  de  mult  ni 
se  înviorează  curajul  inimei  noastre.  Dacă  este  ceva  în 
stare  să  ne  întărească  puterea  sufletului  şi  să  ne  dea 
razim  şi  siguranţă  în  mijlocul  schimbărilor  şi  a  vârte¬ 
jului  vieţii,  dacă  este  ceva  în  stare  să  ne  slobozească 
din  robia  judecăţilor  capriţioase  ale  oamenilor,  dacă  este 
ceva  în  stare  să  trimită  o  rază  caldă  împăciuitoare  şi 
asupra  unei  vieţi  trudite  şi  fără  strălucire,  dacă  este 
ceva  în  stare  să  facă  să  se  coboare  într’o  inimă  ome¬ 
nească  apăsată  de  griji  şi  de  năcazuri  balsamul  mân¬ 
gâierii  şi  al  mulţumirii,  care  să  o  ferească  de  cădere  şi 
să-i  dee  un  rost  şi  o  ţintă  de  care  să  se  poată  alipi  cu 
credinţă  şi  cu  nădejde  —  apoi  este  de  bună  seamă  acest 
glas  dulce  şi  neînşelător  al  Mântuitorului :  «Eu  am  trebuinţă 
de  voi  la  lucrul  meu  în  lume.  Voi  puteţi  să-mi  daţi 
ajutor  la  răspândirea  luminei  mele  între  oameni.  Veniţi, 
veniţi  cu  toţii  la  mine,  căci  de  lucrul  fiecăruia,  ori  cât 
de  mic  şi  neînsemnat  s’ar  părea,  am  atâta  trebuinţă  în¬ 
cât  nu-1  pot  înlocui  cu  altul!» 

In  lume  nu  este  aşâ.  In  lume  nici  unul  dintre  noi, 
ori  cât  de  mare  s’ar  ţinea,  nu  este  atât  de  trebuincios, 
ca  să  nu  poată  fi  înlocuit  cu  altul.  Ţara  nu  ajunge  în 
primejdie,  dacă  nu  noi  vom  face  politică.  Biserica  nu 
se  va  prăpădi,  dacă  nu  noi  vom  urcă  amvoanele  ei. 
Şcoala  nu  va  încetă,  dacă  nu  noi  vom  îngriji  de  ea. 
Industria  şi  comerţul  nu  se  vor  opri,  dacă  nu  noi  vom 
intră  în  lucrătoare,  prin  fabrici  şi  prin  târguri.  Pământul 
nu  va  înceta  de-a  produce  roade,  dacă  nu  noi  vom 
ţinea  de  coarnele  plugului.  Noi  toţi  putem  fi  înlocuiţi. 
Locurile  pe  cari  noi  le  vom  părăsi  odată,  Ie  vor  ocupă 
alţii,  cari  vor  face  poate  mai  bună  ispravă  decât  noi. 

Dar  în  împărăţia  lui  Dumnezeu  este  altcum.  La 
locul  şi  Ia  lucrul  nostru  în  această  împărăţie  toţi  suntem 
atât  de  trebuincioşi,  încât  nu  putem  fi  înlocuiţi  cu  alţii. 
Lumina  ta  nu  o  poate  face  să  lumineze  o  altă  fiinţă 
nici  din  cer,  nici  de  pe  pământ.  Aceasta  o  poţi  face 
numai  tu,  tu  singur.  Mie  mi  se  pare  că  noi  prea  ne- 


socotim  acest  adevăr  şi  prea  îi  slăbim  puterea  prin 
altul.  In  zilele  trecute  ceteam  într’o  gazetă  un  articol 
al  unui  învăţător  de  religiune,  care  între  altele  spunea 
că,  având  să  tâlcuească  odată  unor  oameni  tineri  cuvin¬ 
tele  Mântuitorului  pe  cari  le  tâlcuesc  eu  astăzi,  le-a  spus: 
«Voi  nu  aveţi  nici  o  lumină!»  —  apoi  i-a  făcut  să  şteargă 
cuvintele:  «lumina  voastră»  şi  «faptele  voastre  cele 
bune»  şi  să  scrie  în  locul  lor  numele  «Hristos».  Cuvintele 
Mântuitorului  erau  deci  schimbate  aşa:  «Aşa  să  lumineze 
Hristos  înaintea  oamenilor,  ca  văzând  ei  pe  Hristos,  să 
preamărească  pe  Tatăl  vostru  cel  din  ceriuri».  Omul 
acela  a  făcut  această  schimbare  cu  gând  bun,  dar  totuş 
a  făcut  o  nepotrivire.  El  a  voit  să  îndrepteze  evan¬ 
ghelia,  dar,  bine’nţeles,  n’a  potrivit-o.  Dacă  a  zis  Mântuitorul 
cătră  cei  ce-1  ascultau:  «Aşa  să  lumineze  lumina  voastră 
înaintea  oamenilor,  ca  văzând  ei  faptele  voastre  cele 
bune,  să  preamărească  pe  Tatăl  vostru  cel  din  ceriuri» 
apoi  ţine  El  despre  ei  că  au  lumină.  Unui  tăciune  în- 
zadar  ii  vei  spune  să  lumineze.  Unui  om  care  n’are 
lumină,  ci  e  ca  un  tăciune  stins,  ar  fi  o  bătaie  de  joc 
să-i  spui  să  lumineze. 

Ce  e  drept,  şi  acel  învăţător  de  religiune  voia  să 
spună  un  adevăr,  dar  nu  l-a  ştiut  spune  bine.  Mântui¬ 
torul  a  rostit  acele  cuvinte  înaintea  unor  oameni  cari 
au  venit  să-l  asculte,  cari  stăteau  deci  sub  puterea  în¬ 
văţăturii  lui,  ba  chiar  primiseră  în  sufletele  lor  lumina 
lui.  Unor  oameni  cari  ş’ar  fi  închis  inima  dela  el,  ori 
l-ar  fi  primit  cu  duşmănie,  nu  li-ar  fi  vorbit  astfel.  Ve¬ 
deţi  deci,  că  putinţa  de  a  deveni  lumini  atârnă  dela 
aceea :  cum  stăm  noi  cu  sufletul  faţă  de  Hristos,  ce  în¬ 
seamnă  El  pentru  noi!  Multe  sunt  căile  pe  cari  pot 
ajunge  oamenii  la  bani,  la  plăceri  şi  la  onoruri.  Dar 
pentru  noi  este  numai  o  singură  cale  pe  care  putem 
deveni  caractere  creştine,  adecă  oameni  cari  prin  lumina 
creştinească  a  sufletului  lor  luminează  în  lume.  Această 
cale  ni  o  arată  Mântuitorul  zicând:  «Eu  sunt  lumina  lumii; 
celce  vine  după  mine  nu  va  umblă  întru  întunerec,  ci 
va  avea  lumina  vieţii»  (loan  8,  12).  Nimenea  nu  va 
îndrăzni  doar  să  zică  că  Petru,  lacob  şi  loan  şi  ceialalţi 

soţi  ai  lor,  nişte  pescari  simpli  din  jurul  lacului  Gene- 
zaretului,  ar  fi  ajuns  lumini  pentru  lumea  întreagă  fără 
să  fi  cunoscut  pe  Mântuitorul,  fără  să  se  fi  apropiat 
de  El  şi  fără  să  fi  primit  lumina  Lui  în  sufletele  lor.  Sf. 
Pavel  putea  să  ajungă  un  rabin  jidovesc,  Sf.  loan 
Gură  de  aur,  Sf.  Vasile  cel  Mare  nişte  retori  ori 
advocaţi  cu  vorba  ascuţită,  dar  dacă  n’ar  fi  fost  atinşi  în 
sufletele  lor  de  adevărul  şi  puterea  lui  Hristos,  noi  nu 
i-am  cinsti  ca  pe  nişte  luceferi  strălucitori  pe  ceriul  bi- 
sericei  creştine.  Prin  urmare  lumini  cari  să  lumineze 
în  această  lume  putem  ajunge  şi  noi  numai  în  legătură 
cu  celce  este  «lumina  lumii«,  cu  Mântuitorul  nostru 
Hristos. 

Dar  oricât  de  adevărat  e  acest  lucru  şi  oricât  de 
stăruitor  ne  cheamă  Mântuitorul  să  i  urmăm  Lui,  ţotuş, 
lumina  de  care  ne  vorbeşte  în  cuvintele  ce  le  tălmăcesc 
eu,  nu  o  numeşte  lumina  sa  ori  o  lumină  oarecare,  ci 
o  numeşte  răspicat  «lumina  voastră» :  «Aşâ  să  lumineze 
lumina  voastră  înaintea  oamenilor,  ca  văzând  ei  faptele 
voastre  cele  bune,  să  preamărească  pe  Tatăl  vostru  cel 
din  ceriuri».  Ceeace  trebuie  să  vază  oamenii  la  noi,  nu 
are  să  fie  ceva  străin  de  noi,  ceva  ce  ne  aparţine  numai 
pe  dinafară,  ca  o  haină  pe  care  azi  o  îmbraci  iar  mâne 
o  schimbi  cu  alta,  ci  trebuie  să  fie  ceva  ce  putem  numi 
al  sufletului  nostru,  ceva  foarte  personal,  ceva  ce  s’a 
petrecut  în  fiinţa  noastră.  Lumina  lui  Hristos  trebuie 
să  o  primim  în  sfeşnicul  sufletului  nostru  şi  de  acolo 
s’o  facem  să  lumineze  în  casa  noastră,  Ia  locul  nostru 
în  vieaţă,  între  împrejurările  între  cari  trăim  noi.  Noi 
nu  putem  să  ne  aşezăm  tocmai  între  aceleaşi  împrejurări 
între  cari  a  trăit  Mântuitorul  şi  să  facem  întocmai  aceeace 
EI  a  făcut.  Şi  nici  nu  ni-se  cere  aceasta.  Mântuitorul  a 
avut  o  chemare  pe  care  nu  o  are  nici  un  om  la  fel,  iar 
noi  ne  avem  datoriile  şi  chemările  noastre,  pe  cari  El 
nu  le-a  avut.  Mântuitorul  n’a  fost  tată  de  familie,  n’a 
fost  proprietar  de  case  şi  moşii,  n’a  fost  om  de  afaceri, 
n’a  făcut  slujbă  militară,  n’a  scris  la  gazete,  n’a  făcut 
parte  dintr’un  partid  politic,  scurt:  n’a  fost  ceeace  suntem 
şi  trebuie  să  fim  noi  astăzi.  De  aceea  noi  trebuie  să 

ne  cugetăm  bine  cum  să  ne  împlinim  datorinţele  noastre 
între  împrejurările  de  astăzi  şi  anume  între  acelea  îm¬ 
prejurări  între  cari  trăeşte  fiecare  din  noi.  Dar  să  ne 
împlinim  datorinţele  noastre  în  duhul  lui  Hristos,  în 
acel  duh  curat  şi  înălţător  care  are  puterea  de  a  ne 
înnoi  cele  dinlăuntru  ale  noastre.  Lumina  lui  Hristos 
care  luminează  tuturor  să  o  primim  în  sufletul  nostru 
şi  de  acolo  să  o  facem  să  lumineze  peste  toate  refe¬ 
rinţele  şi  lucrările  din  vieaţa  noastră.  Să  coborîm  lu¬ 
mina  lui  Hristos  în  sfeşnicul  fiinţei  noastre,  ca  noi  să 
luminăm,  noi  să  fim  lumini  în  duhul  lui  Hristos,  între 
împrejurările  de  astăzi  ale  vieţii  noastre.  Nu  Hristos, 
nici  apostolii,  nici  altcineva  are  să  lumineze  în  locul 
tău,  ci  candela  sufletului  tău  aprinsă  de  lumina  duhului 
lui  Hristos.  Nu  o  lumină  străină,  ci  lumina  ta  trebuie 
să  lumineze.  In  sufletul  tău  trebuie  să  răsară  o  schinteie, 
să  prindă  ceva  foc,  să  înceapă  a  lumină  şi  să  devină 
lumină. 

De  aici  urmează  că  lumina  noastră  nu  poate  fi  în¬ 
locuită  cu  alta.  Alţii  fac  să  lumineze  a  lor  lumină.  Alţii 
luminează  la  alt  loc,  pentru  alţi  oameni.  Dar  a  ta  lumină 
numai  unul  poate  să  o  răspândească;  la  locul  tău  şi 
pentru  oamenii  din  jurul  tău  numai  unul  poate  să  lu¬ 
mineze  şi  acel  unul:  eşti  tu!  Şi  dacă  tu  nu  faci  aceasta, 
atunci  rămâne  neîmplinit  ceva  ce  ar  trebui  să  se  în¬ 
tâmple  după  voia  lui  Dumnezeu,  şi  se  va  găsi  undeva 
un  ioc  întunecos  şi  rece,  fiindcă  lumina  ta  nu  a  căzut 
acolo. 

Acest  gând  trebuie  să  ne  apese  conştiinţa  cu  o 
grea  răspundere  şi  să  ne  facă  să  ne  ispitim  pe  noi  în¬ 
şine  punându-ne  întrebarea:  oare  nu  sunt  locuri  întu¬ 
necoase  în  apropierea  noastră,  fiindcă  dela  noi  nu  por¬ 
neşte  nici  o  rază  luminoasă  de  credinţă,  de  iubire  şi 
de  nădejde?  Oare  nu  este  în  jurul  nostru  vre-un  om, 
care  de  mult  tot  aşteaptă  să  vadă  dela  noi  o  faptă, 
pentru  care  să  mărească  pe  Tatăl  cel  din  ceriuri?  Poate 
că  învăţăturile  pe  cari  le  răspândim  şi  poveţele  pe  cari 
le  împărţim,  răsună  în  pustiu,  —  dar  cu  faptele  noastre 
cele  bune  nu  va  fi  tot  aşa,  ci  lumina  lor  va  lumină 

celor  din  jurul  nostru  şi  îi  vor  face  să  mărească  pe 
Dumnezeu.  Un  teolog  de  astăzi  zice,  că  acel  om  care 
a  făcut  o  singură  inimă  omenească  să  mulţumească  lui 
Dumnezeu,  nu  a  trăit  înzadar. 

Fraţilor!  Evanghelistul  Luca  ne  spune,  că  Mântu¬ 
itorul  după  strălucita  sa  înviere  din  morţi,  s’a  arătat, 
între  alţii,  şi  celor  doi  ucenici  ai  săi,  cari  mergeau  pe 
calea  spre  Emaus.  Soarele  apusese  şi  umbrele  întune- 
recului  s’au  lăsat  asupra  pământului.  Atunci  ucenicii  au 
zis  cătră  Domnul:  seară  este,  rămâi  cu  noi!  Seară  este, 
destul  întunerec  este  şi  în  jurul  nostru.  Nu  ştim  ce  ne 
aşteaptă  ziua  de  mâne,  nu  ştim  ce  ascunde  pentru  noi 
viitorul.  Una  însă  o  ştim,  că  trăind  prin  credinţa  noastră, 
mergem  pe  calea  cea  mai  luminoasă  a  vieţii.  Să  zicem 
deci  şi  noi,  împreună  cu  ucenicii  Domnului:  Doamne, 
seară  este,  rămâi  cu  noi!  Amin! 

Dr.  Nicolae  Bălan. 

«Revista  Teologică».  Nu  pentru  aceştia  se  scriu  aceste  rânduri 
de  informaţie,  ci  pentru  mulţimea  fraţilor  preoţi,  cari  n’au  grăbit 
încă  să  trimită  preţul  revistei  şi  cari  în  urmare  nu  puteau  primi 
broşura  gratuit.  Cuprinsul  predicilor,  ce  voiu  schiţă,  va  justifică 
îndemnul  de  a  face  o  dare  de  seamă  asupra  broşurei  pentru 
a  atrage  atenţiunea  tuturora  asupra  noului  tovarăş  care  ne  vine, 
ca  un  preţios  sprijin  în  lucrul  nostru  pastoral,  în  aceste  zile 
cumplite,  când  mai  mult  decât  oricând  altădată  nu  putem  lipsi 

dela  datoria  de  a  vorbi  poporului,  celor  rămaşi  acasă  cuvintele 
Domnului. 

Predicile  sunt  prelucrate  după  predicatorul  1.  Kessler  din 
Dresda,  de  domnii  Dr.  N.  Bălan  şi  l.  Moşoiu,  stud.  în  teologie. 
Prelucrarea  e  aşâ  fel  făcută,  încât  sunt  o  deplină  adaptare  felului 
nostru  de  gândire  românească,  presărate  cu  multe  pilde  din 
vieaţa  neamului  nostru  şi  nici  uneia  nu-i  lipsesc  aplicările  ne¬ 
cesare  vieţii  poporului  nostru  dela  sate.  Aceasta  constitue  odată 
mai  mult  meritul  predicilor,  pentru  care  le  recomand  spre  utilizare, 
nouă  lipsindu-ne  cu  totul  predici  acomodate  pentru  vremea  de 
răsboiu. 

^Jntâia  predică  desluşeşte  citatul  «Bine  este  a  nădăjdui  spre 
Domnul»,  că  «ochii  Domnului  sunt  peste  tot  pământul,  că  mâna 
lui  Dumnezeu  cârmueşte  totul,  că  inima  lui  Dumnezeu  va  chi¬ 
vernisi  toate  spre  binele  oamenilor».  Pilde  din  învăţătura  şi 
vieaţa  Mântuitorului  şi  din  trecutul  neamului  nostru  se  înşira 
pentru  a  ne  spori  nădejdea  şi  a  ne  întări  încrederea  în  Dumnezeu, 
ceeace  mai  mult  decât  oricând  ne  trebue  astăzi.  De  încheere 
se  dau  trei  sfaturi:  luptaţi  împotriva  păcatului,  să  vă  rugaţi  şi 
deprindeţi-vă  la  încrederea  în  Dumnezeu! — %In  a  doua  ni-se  dă 
îndemnul  «Răscumpăraţi  vremea»  căci,  după  îndrumările  Sf.  Ap. 
Pavel:  1.  «vremea  de  acum  scurtă  este,  2.  că  zilele  rele  sunt  şi 
3.  că  acum  este  vreme  bine  primită,  acum  este  ziua  mântuirii», 
arătându-se  legătura  credinţelor  apostoleşti  cu  vremea  vieţii 
noastre  de  acum.  *A  treia  predică  este  «Purtaţi  sarcina  unul 
altuia»,  învăţându-ne  cum  să  ne  purtăm  cu  semenii  noştri  in 
mijlocul  acestei  vieţi  apăsate  de  atâtea  sarcini  pentru  înţelegerea 
cărora  se  cer  ochi  deschişi,  cari  văd  năcazurile,  urechi,  cari  aud 
suspinuriie  şi  vaeriie,  şi  inimi  simţitoare,  cari  pot  fi  cuprinse  de 
milă.  patra  e:  «Luptaţi  întru  rugăciuni»,  luptă  la  care  ne 
îndeamnă  pe  cei  rămaşi  acasă  deopotrivă  sufletele  noastre, 
durerile  şi  nădejdile  poporului  nostru  şi  glasul  părintesc  al  Iui 
Dumnezeu,  a  cărui  milă  şi  ocrotire  să  o  dobândim  pe  seama 
celor  ce  in  ploaia  gloanţelor  ucigătoare  în  toată  clipa  sunt 
primejduiţi  de  moarte.  Rugăciunile  noastre  de  acasă  unindu-se 
cu  a  celor  scumpi  ai  noştri  de  pe  câmpul  de  luptă,  unde  au 
învăţat  a  se  rugă  ca  niciodată,  până  şi  necredincioşii  de  ieri, 
vor  vărsă  tărie  în  inimile  noastre,  ca  şi  asupra  inimilor  acelora 
pentru  cari  ne  rugăm,  şi  vor  avea  puterea,  care  a  mântuit  pe  Lot 

din  peirea  Sodomei,  a  scăpat  pe  apostuiul  Petru  din  închisoare, 
aşâ  va  mântui  pe  cei  primejduiţi,  va  zdrobi  lanţul  robiei,  va 
sfărâmă  zăvoarele  nedreptăţilor,  scoţând  la  libertate  pe  fraţii  şi 
fii  noştri  ţinuţi  în  închisoare  şi  în  grele  năcazuri  aduse  de 
răsboiu.  Şi  în  sfârşit  a  cincia  predică  îndeamnă  să  «fii  credincios 
până  la  moarte»,  să  fim  credincioşi  faţă  de  Dumnezeu,  —  tari 
în  credinţă,  —  credincioşi  întru  iubire  şi  credincioşi  întru  nă¬ 
dejde,  căci  omul  având  această  întreită  credinţă  e  nebiruit  în 
faţa  oricăror  năcazuri. 

Acest  cuprins  schiţat  pe  scurt,  pe  lângă  limba  frumoasă 
românească  în  care  sunt  expuse  predicile,  constitue  suficient 
îndemn  ca  fiecare  să-şi  procure  broşura,  trimiţând  abonamentul 
la  «Revista  Teologică»,  a  cărei  redacţiune  îi  trimite  apoi  bro¬ 
şura  gratis.  p.  m. 

D'Uxkull,  La  Baroane:  Exposă,  Introducere  la  Cyriilos 
Macaire:  La  Constitution  Divine  de  l’Eglise.  Geneve  A.  Eggi- 
mann  et  Comp.  1913. 

Despre  aceste  publicaţii  găsim  în  * Internationale  K.irchliche 
ZeitschrifU,  organul  catolicilor  vechi,  ce  apare  in  Berna  (Nr.  2 
din  1915),  următoarele  informaţiuni  pe  cari  le  dăm  în  traducere 
românească: 

Chirii  Macarie  e  numit  pe  pagina  cu  titlul  cărţii  sale  pa¬ 
triarh  de  Alexandria .  Intr’o  scurtă  prefaţă,  datată  cu  1  Ianuarie 
1912,  el  ne  dă  cu  privire  la  originea  scrierii  sale  următoarele 
desluşiri:  Noi  am  stat  timp  îndelungai  în  comunitate  biseri¬ 
cească  cu  scaunul  roman  şi  am  compus  chiar  scrieri  de  apă¬ 
rare  a  supremaţiei  sale  asupra  întregei  biserici.  In  aceste  lu¬ 
crări  ne*am  bazat  pe  argumentaţiile  ce  le-am  învăţat  în  şcoală 
şi  pe  dovezile  pe  cari  ni-le  pun  ia  îndemână  scriitorii  romani- 
apuseni.  Dar  împrejurări  deosebite  ne-au  îndemnat  mai  târziu 
să  studiem  din  nou  chestiunea.  Trăind  într’o  retragere  liniştită, 
trei  ani  şi  jumătate  ne-am  ocupat  în  scopul  acesta  cu  Sf.  Scrip¬ 
tură,  cu  părinţii  bisericeşti  şi  cu  sinoadele  ecumenice.  Rezul¬ 
tatul  studiilor  noastre  se  cuprind  în  scrierea  de  faţă. 

Asupra  acestei  prefeţe  trebuiau  date  clarificări  mai  amă¬ 
nunţite.  Această  sarcină  ş’a  luat-o  asupra  sa  baroneasa  de  Ux- 
kull,  care  are  cunoştinţă  personală  atât  cu  patriarhul  Chirii  Ma¬ 
carie,  cât  şi  cu  patriarhul  grec  ortodox  Fotie  ai  Alexandriei,  şi 

care  cunoştea  împrejurările  cari  au  dat  naştere  numitei  scrieri. 
Ea  a  însoţit  scrierea  patriarhului  Chirii  cu  acel  Expose,  în  care 
dă  cetitorilor  lămuriri  despre  Chirii.  E  interesant  să  cunoaştem 
cele  ce  ni-se  spun,  însă  fireşte,  noi  vom  redă  aici  numai  mo¬ 
mentele  mai  însemnate. 

Patriarhul  Chirii  este  un  bărbat  de  origine  foarte  modestă. 
Părinţii  lui  au  fost  Copţi,  ei  se  ţineau  deci  de  vechea  biserică 
naţională  egipteană.  Cum  a  ajuns  fiul  lor  romano-catolic,  aceasta 
nu  ni-se  spune.  Ceeace  ni-se  spune  e,  că  el  a  fost  crescut  de 
iezuiţi  în  Beyrut,  arătând  încă  de  pe  atunci  o  capacitate  deo¬ 
sebită.  El  cunoaşte  limba  franceză  şi  cea  latină  tot  pe  atâta  de 
bine  ca  şi  pe  cea  arabă  şi  coptică.  După  terminarea  studiilor 
sale,  a  fost  trimis  înapoi  în  Egipet,  patria  sa.  Iezuiţii  au  văzut 
într’ânsul  o  unealtă  bună  pentru  a  «unî»  cu  Roma  vechea  bise¬ 
rică  coptică,  care  e  monofizită.  Când  abeâ  aveâ  30  de  ani  a 
fost  sfinţit  întru  episcop,  dar  la  scurt  timp  după  aceea  a  ajuns 
în  conflict  cu  iezuiţii.  Cu  ocazia  sfinţirii  unei  biserici,  consulul 
francez  a  cerut  pe  seama  sa  întâietatea,  ca  reprezentant  a!  pu¬ 
terii  protectoare  a  catolicilor;  dar  aceiaş  onoare  o  reclamă  pentru 
sine  şi  consulul  austriac.  Episcopul  s’a  pronunţat  pentru  Austria, 
ceeace  a  produs  mare  supărare  între  iezuiţi.  Totuş  energicul 
episcop  s’a  bucurat  de  încrederea  papei  Leon  XIII,  care  peste 
câţiva  ani  l-a  numit  patriarh,  înţelegând  prin  aceasta  că  ar  fi 
«. restabilit »  patriarhatul  din  Alexandria.  Noul  «patriarhat»  aveâ 
cam  20,000  de  suflete. 

Dar  iezuiţii  au  continuat  să  uneltească  împotriva  noului 
patriarh,  cu  cât  mai  mult  acesta  îşi  susţinea  independenţa.  In 
sfârşit  patriarhul  Chirii  a  fost  citat  la  Roma  şi  constrâns  să  re¬ 
signeze  la  scaun,  dar  i-s’a  asigurat  o  pensie  anuală  de  7000 
franci  şi  dreptul  de-a  purtă  şi  mai  departe  titlul  de  patriarh. 
Aceasta  s’a  întâmplat  înainte  cu  câţiva  ani,  sub  Piu  X.  Dupăce 
patriarhul  depus  s’a  întors  iarăş  în  Egipet,  prietinii  lui  s’au  în- 
trepus  prin  presă  cu  multă  energie  pentru  dânsul  şi  s’au  ri¬ 
dicat  in  contra  duşmanului  său  principal,  preotul  unit  cu  nu¬ 
mele  Sedfuvi,  pe  care-1  timbrau  de  mare  calomniator.  Patriarhul 
a  trăit  trei  ani  şi  jumătate  retras  şi  departe  de  zgomotul  luptelor, 
dedicându-se  studiului  şi  scriindu-şi  lucrarea  sa.  In  aceiaş  timp 
Chirii  s’a  apropiat  de  patriarhul  grec  ortodox  al  Alexandriei, 
cu  numele  Fotie,  căruia  i-a  făcut  propunerea  să-l  primească  de 

coadjutor,  ca  în  acest  chip  să  aducă  în  sânul  bisericei  ortodoxe 
pe  Copţii  uniţi  cu  Roma.  Dar  Fotie  n’a  primit  propunerea,  spu- 
nându-i  lui  Chirii,  că  aşa  cum  ş’a  câştigat  atât  scaunul  de  episcop, 
cât  şi  titlul  de  patriarh,  biserica  ortodoxă  nu  i-le  poate  recu¬ 
noaşte;  cel  mult  i-s’ar  putea  pune  la  dispoziţie  o  biserică  pentru 
slujbele  religioase,  dar  nu  i-se  poate  garantă  nici  un  venit. 
Atunci  a  intrevenit  baroneasa  d’Uxkull.  La  cererea  expresă  a 
patriarhului  Gurii,  ea  a  dat  la  tipar  scrierea  în  care  acesta  îşi 
arătă  convingerile  sale  despre  ilegalitatea  pretenţiilor  papale. 
Astfel  a  apărut  lucrarea  La  Constitution  Divine  de  l'Eglise.  Dar 
prin  aceasta  tot  n’au  putut  fi  făcute  să  dispară  toate  nedume¬ 
ririle  patriarhului  ortodox  Fotie.  De  altă  parte  Chirii  n’a  voit 
să  renunţe  nici  lâ  pensiune  şi  nici  la  titlul  său  de  patriarh.  Co¬ 
loarea  neagră  a  veştmintelor  preoţeşti  ale  ortodocşilor  l-a  mul¬ 
ţumit  tot  pe  atât  de  puţin  ca  şi  permisiunea  de-a  putea  între¬ 
buinţa  pentru  servicii  religioase  o  biserică  în  Cairo. 

Când  în  primăvara  anului  1913  baronesa  d’Uxkull  cercetase 
mai  pe  urmă  pe  Chirii,  acesta  i-a  dat  să  înţeleagă  că  nu 
doreşte  să-l  mai  viziteze.  Scurt  timp  după  aceea  a  auzit  ea 
dela  patriarhul  Fotie,  că  Chirii  a  plecat  la  Roma  şi  nu  se  va 
mai  întoarce.  Cu  aceasta  s’a  sfârşit  toată  chestiunea. 

Baronesa  consideră  lucrarea  «patriarhului»  Chirii,  care  s’a 
împăcat  cu  papa,  ca  o  scriere  foarte  valoroasă.  Nu  putem  s’o 
examinăm  aici  mat  amănunţit.  Pentru  caracterizarea  ei,  va  fi 
destul  să  cităm  titlul  câtorva  capitole.  Primul  capitol  poartă 
titlul:  «Biserica  e  împărăţia  lui  Isus  Hristos  şi  nu  a  unui  om<>. 
Un  alt  capitol:  «Examinarea  cuvintelor:  «Tu  eşti  Petru»,  şi 
«Paşte  oile  mele»  (pg.  29  urm.).  In  legătură  cu  aceasta  urmează 
un  studiu  despre  Luca  22,  31  -32:  «Simone,  Simone...  eu  m’am 
rugat  pentru  tine...  întăreşte  pe  fraţii  tăi»  (p.  55  urm.).  In  aceste 
capitole  arată  abuzul  ce-1  face  teologia  rpmană  apuseană  vrând 
să  justifice  papismul  prin  cuvintele  Mântuitorului.  In  capitolul 
următor  (pag.  64  urm.)  se  dovedeşte  că  primatul  jurisdicţional 
al  papei  stă  în  contrazicere  şi  cu  Faptele  Apostolilor.  Autorul 
arată  apoi  (pag.  101  urm.)  care  a  fost  «Organizaţia  divină  a 
bisericii  după  credinţa  celor  dintâi  trei  veacuri  primare».  Aici 
găsim  următoarele  teze:  «La  începutul  bisericii  n’a  existat 
nici  un  primat».  —  «Primatul  papal  nu-şi  are  originea  în  pri¬ 
matul  lui  Petru».  —  «Singura  bază  a  primatului  papal  zace  în 

faptul  că  Ronia  a  fost  capitala  lumii»,  (pag.  126),  —  «Primatul 
papal  nu  înseamnă  o  suveranitate  jurisdicţională»  (pag.  139). 
Autorul  scoate  foarte  categoric  concluziunea,  că  primatul  papal 
e  operă  omenească,  care  stă  în  contrazicere  cu  constituţia 
primordială,  dată  de  însuşi  Hristos  bisericii»  (pag.  216).  Acest 
fapt  îl  găseşte  confirmat  autorul  şi  în  istoria  «celor  şapte  si- 
noade  ecumenice».  Şi  în  această  parte  a  lucrării  sale,  Chirii 
stă  întru  toate  pe  punctul  de  vedere  dogmatic  al  bisericii 
ortodoxe. 

Noi  presupunem  că  «patriarhul  Chirii  Macarie»,  pe  lângă 
toată  pensiunea  şi  insigniile  demnităţii  sale,  nu  se  simte  bine 
nici  în  Roma. 

* 

Societatea  religioasă  şi  culturală  „Acoperemântul  maicii 
Domnului"  din  Bucureşti,  desfăşoară  o  frumoasă  activitate  şi 
pe  terenul  literaturii  religioase.  Ea  scoate  o  serie  de  broşuri  cu 
un  conţinut  foarte  bine  ales  şi  educativ.  Despre  broşura  Nr.  I 
(«Gândeşte- te  bine*)  şi  despre  broşura  Nr.  2  («îndrăzniţi-.  Cetiri, 
biblice  şi  meditaţiuni  zilnice  pentru  tot  ariuh)  a  fost  vorba  in 
această  revistă  (Vezi  fascicolul  Nr.  13 — 22  din  1914,  şi  Nr.  1 — 2 
din  1915  rubrica  «Mişcarea  literară»). 

Cu  aceiaş  bună  îngrijire  au  mai  apărut  următoarele  căr¬ 
ticele:  Nr.  3  De  Crăciun ,  Nr.  4  Privitorii  Crucii,  Nr.  5.  De  Paşti , 
Nr.  6  încredinţare  deplină  —  toate  traduse  şi  aranjate  de  d-1 
Dim.  /.  Cornilescu.  Conţin  povestiri  religioase-morale,  citate  din 
scriitori  de  seamă,  şi  pilde  şi  asemănări.  Având  un  format  mic, 
ele  pot  fi  purtate  în  buzunar  pentru  a  fi  cetite  în  timpul  scurt 
dintre  lucruri,  când  aşteptăm  pe  cineva,  în  călătorie  şi  mai  ales 
—  în  timpul  răsboiului  —  sunt  foarte  potrivite  pentru  soldaţii 
noştrii,  atât  pentru  cei  din  tranşee,  cât  şi  pentru  cei  din  gar¬ 
nizoane.  Regretăm  numai  că  în  urma  împrejurărilor  cu  răsboiul 
fiind  închisă  graniţa  pentru  pachete,  nu  ne  pot  sosi  exemplare 
multe  din  aceste  folositoare  publicaţii. 

* 

«Rugăciuni  pentru  soldaţi.  Cu  aprobarea  şi  binecuvân¬ 
tarea  Preasfinţiei  Sale  Dr.  Elie  Miron  Cristea  dreptcredinciosul 
episcop  român  al  eparhiei  Caransebeşului.  Tipografia  «Poporul 
Român»  Budapesta,  1914. 

Dacă  această  cărticică  de  rugăciuni  s’a  publicat  cu  «apro¬ 
barea  şi  binecuvântarea»  P.  S.  Sale  «dreptcredinciosului  episcop 
român  al  eparhiei  Caransebeşului»,  cum  se  face  că  în  loc  de 
cele  9  porunci  bisericeşti  ale  noastre,  se  dau  cele  5  porunci 
bisericeşti  ale  apusenilor,  iar  cele  10  porunci  (Decalogul)  sunt 
împărţite  şi  ele  după  cum  le  împart  apusenii  şi  nu  după  cum 

se  obicinueşte  aceasta  la  noi  ortodocşii? 

* 

Curs  de  Teologie  morală  sau  Lecţiuni  de  morală 
creştină.  Pentru  uzul  clasei  a  VI l-a  a  seminariilor  teologice, 
conform  programei  în  vigoare,  de  arhimandritul  I.  Scriban, 
directorul  seminarului  central  din  Bucureşti.  Preţul  Lei  3’50. 

De  mult  se  simţea  lipsa  unui  bun  manual  de  teologie 
morală.  Acesta,  pe  care  ni-1  dă  păr.  arhim.  Scriban,  e  compus 
în  vederea  trebuinţelor  pastorale  ale  viitorilor  preoţi  şi  e  chemat 
să  satisfacă  o  arzătoare  necesitate.  —  Până  ce  vom  reveni  mai 
pe  larg,  recomandăm  profesorilor  dela  institutele  noastre  peda¬ 
gogice  şi  teologice  să  introducă  acest  manual  la  predarea  mo¬ 
ralei  ;  îl  recomandăm  cu  toată  căldura  şi  preoţilor  cari  se  găsesc 
în  praxa  pastorală,  căci  vor  găsi  într’ânsul  orientări  foarte  bine 
înfăţişate  pentru  a  fructifică  cugetarea  şi  vieaţa  creştinească. 


cieoiricA. 


Câtrâ  cetitorii  Dintre  premiile 
promise  abonaţilor  noştri  pentru  anul 
curent,  am  expeăat  deja,  celor  ce  au 
achitat  preţui  abonamentului,  predicile 
pentru  timp  de  râsboiu:  „Îndrăzniţi, 
eu  am  biruit  lumea!” 

Până  acum  am  primit  deja 
câteva  scrisori  dela  preoţi  de-ai  noştri, 
cari  ne  mulţumesc  pentru  ajutorul 
ce  li-am  dat,  prin  predicile  trimise, 
în  aceste  vremuri  critice. 

Am  primit  însă  şi  cereri,  ca 
să  vindem  predicele  şi  celor  ce  nu 
sunt  abonaţi  la  revista,  precum  şi  ca 
să  le  dăm  ca  premiu  celor  ce 
trimit  10  cor.  —  abonament  pe  a. 
1915,  dar  sunt  in  restanţă  cu  abona¬ 


mentul  pe  anul  ori  chiar  pe  mai 
mulţi  ani  trecuţi. 

Răspundem  : 

Predicile  nu  Ic  vindem,  ci  le 
dăm  numai  ca  premiu  abonaţilor  re¬ 
vistei,  fiind  tipărite  într’un  număr 
mai  restrâns  de  exemplare. 

Noi  pusesem  ca  ultim  termin 
ziua  de  10  Mai  st.  v.  până  la  care  cei 
ce  ne  vor  fi  trimis  abonamentul,  vor 
primi  premiile 

Acum  abstăm  şi  dela  acesi 
termin  şi  vom  expedă  predicele  tuturor 
acelora  cari  ne  vor  trimite  abonamentul 
la  ■■  Rcv.  Tool.-  pe  a.  1915,  indiferent 
dacă  sunt  ori  nu  in  restanţă  cu  abo¬ 
namentul  pe  trecut.  Facem  de  astă- 

dată  această  excepţie  pentruca  cât  mai 
mulţi  să  aibă  folos  de  predicile  pu¬ 
blicate  de  noi. 

Cei  ce  vor  achită  toate  restan¬ 
ţele  ce  le  au,  vor  primi  toate  volu¬ 
mele  scoase  in  « Biblioteca  bunului 
păstor »,  apoi  „Procanonul  lui  Petru 
Maior"  (Preţul  acestuia  e  3  cor.  50 
bani),  care  e  tipărit  deja  şi  va  apare 
în  curând,  în  sfârşit  şi  „Scepticismul 
religios",  studiu  apologetic,  in  ro¬ 
mâneşte  de  Dr.  N.  Bălan. 

* 

Vorbirea  primateiui  Ungariei 
loan  Csernoch  despre  raporturile 
rom.-catolicilor  cu  „uniţii".  Cu  oca- 
ziunea  congresului  societăţii  catolice- 
maghiare  «Szent  Istvân»,  primatele 
bisericei  maghiare  loan  Csernoch  a 
ţinut  un  discurs  în  măsură  să  umple 
de  cele  mai  serioase  îngrijorări  pe 
Românii  uniţi  cu  Roma. 

Dăm  pe  scurt,  după  «Cultura 
Creştină»  dela  Blaj,  conţinutul  acelui 
discurs. 

«Primatele  studiind  mijloacele, 
de  cari  s’au  folosit  Ruşii  uneori  cu 
mult  succes  pentru  nimicirea  unirei 
din  vastul  imperiu  moscovit,  crede,  că 
pentru  întărirea  unirei  va  trebui  să  ne 
folosim  tocmai  de  mijloacele  opuse. 
Metodul  întrebuinţat  de  statul  rusesc 
pentru  zdrobirea  bisericei  unite  a  fost 
şi  este  cel  propus  de  episcopul  iosif 
Siemasco:  izolarea  greco-catolicilor  de 
romano-catolici  în  vieaţa  pastorală  şi 
cu  deosebire  în  seminar»,  reducerea 
numărului  episcopilor,  nimicirea  ordu- 
iui  bazilitan,  care  e  considerat  ca  cea 
mai  puternica  columnă  a  unirei,  şi  izo¬ 
larea  catolicilor  de  cultura  apuseană. 
Pentru  a  putea  dobândi  deci  rezulta¬ 
tele  contrare,  trebuesă  folosim  mijloace 
contrare,  zice  primatele  Csernoch. 
Trebuie  să  strângem  cât  se  poate  mai 
tare  legăturile  dintre  greco-catolici  şi 
romano-catolici ;  să  rezolvim  afacerile 


comune  cu  puteri  unite;  să  eliminăm 
din  organizaţia  internă  a  bisericei 
greco-catolice  tot  ce  o  poate  legă  de 
ortodoxie;  să  o  separăm  de  curentele 
de  cultură  cari  vin  din  Orient,  să 
împedecâm  împrumuturile  culturale  şi 
sociale  din  ţările  schismatice  şi  să-i 
obişnuim  pe  uniţii  noştri  să-şi  satisfacă 
toate  dorinţele  de  această  natură  acasă, 
în  ţară,  unde  le  stă  la  dispoziţie  în¬ 
treaga  literatură  şi  artă  maghiară». 

Nu  sunt  potrivite  vremile  ca  să 
analizăm  în  amănunte  discursul  pri¬ 
mateiui  maghiar  Csernoch,  dar  ori 
cine-1  va  ceti  cu  atenţiune,  înţelege, 
că  el  constitue  un  atac  foarte  îndrăzneţ 
la  adresa  bisericei  unite.  Această  bi¬ 
serică  —  după  ideile  primateiui  Cser¬ 
noch  —  trebuie  să  fie  asimilată,  îm¬ 
preună  cu  poporul  ei,  în  sânul  cato¬ 
licismului  maghiar. 

Afară  de  un  articol  în  «Cultura 
Creştină»  şi  altul  în  «Unirea»  nimeni 
n’a  ridicat  un  singur  protest  în  contra 
unui  atac  atât  de  vehement,  care  tinde 
la  desfiinţarea  bisericei  române  unite 
şi  la  contopirea  ei  în  apele  catolicis¬ 
mului  maghiar.  Oficialitatea  din  bise¬ 
rica  română  unită  —  a  tăcut. 

Oare  nici  acum  nu  înţeleg  fraţii 
noştri  uniţi,  unde  e  adevăratul  scut  şi 
pentru  dânşii?! 

• 

um  au  sărbat  ostaşi  de-ai  no¬ 
ştri  Paştiie.  In  decursul  sărbătorilor 
mari  s’a  petrecut  multe  scene  pătrun¬ 
zătoare  între  soldaţii  de  pe  câmpul 
de  luptă.  Jn  acest  an  potrivindu-sc 
sf.  Paşti  deodată  pentru  toţi  creştinii, 
s’au  întâmplat  chiar  scene  de  înfrăţire 
între  soldaţii  din  tabere  duşmane. 
Ele  dovedesc  că  inima  omenească  nu-i 
făcută  pentru  duşmănie,  ci  pentru 
iubire. 

De  tot  mişcătoare  sunt  următoa¬ 
rele  cuvinte  simple  ale  unui  soldat 
de  rând,  care  ne  spune  cum  a  petrecut 


—  134  - 


sf.  Paşti  pc  câmpul  de  luptă.  «Mai 
întâiu  să  vă  spun,  d-le  profesor,  cum 
am  petrecut  sf.  Paşti  pe  aicia.  Neavând 
biserică,  neavând  de  unde  luă  şi  noi 
ca  toţi  creştinii  sf.  Paşti,  totuş  am 
zis  câte-o  rugăciune  şi  am  mâncat 
trei  muguri  de  salcă  şi  am  zis  de  trei 
ori  «Hristos  a  înviat!» 

* 

Lucrări  reformatoriceîn  biserica 
Greciei.  Revista  «Churchman »  dela  6 
Martie  aduce  ştirea  îmbucurătoare,  că 
în  biserica  regatului  grecesc  să  pun 
silinţe  serioase  pentru  a  introduce  re¬ 
forme  corespunzătoare  cerinţelor  vre¬ 
mii.  îndemnul  la  aceasta  a  venit  dela 
un  profesor  al  universităţii  din  Atena, 
care  într’o  serie  de  articole  a  atras 
atenţiunea  asupra  unor  abuzuri  şi 
stări  anormale,  cari  pot  deveni  pri¬ 
mejdioase.  El  a  cerut  să  se  ridice  la 
un  nivel  mai  înalt  cultura  clerului,  să 
se  ţină  predici  mai  bune,  să  se  pună 
mai  mare  pond  pe  instrucţia  religi¬ 
oasă  în  şcoli,  să  se  simplifice  servi¬ 
ciile  religioase,  să  se  introducă  tine¬ 
rimea  în  vieaţa  bisericească  etc.  Arti¬ 
colele  au  fost  inspirate  de  dragoste 
faţă  de  biserică  şi  de  aceea  au  produs 
o  adâncă  impresie. 

De  curând  s’a  prezentat  o  depu- 
taţiiine  la  regele,  predându-i  o  petiţie 
iscălită  de  nouă  episcopi,  la  cari  s'au 
alăturat  mai  târziu  şi  alţii,  şi  cerându-i 
ca,  după  exemplul  din  biserica  veche, 
să  convoace  la  Atena  un  sinod  ge¬ 
nera!  al  bisericii  greceşti.  Acest  sinod 
se  va  ocupa  cu  măsurile  ce  sunt  a  se 
lua  pentru  progresul  bisericii  naţionale 
greceşti.  Dupăce  a  fost  scuturat  jugul 
turcesc  de  pe  poporul  grec,  trebue 
începută  opera  de  regenerare  şi  înoire 
a  vieţii  lui  naţionale  şi  bisericeşti. 

Regele  a  fost  adânc  mişcat  de  a- 
ceastă  propunere  şi  a  promis  depnta- 
ţiunei  că  i  se  va  împlini  cererea  în¬ 


dată  ce  va  trece  primejdia  răsboiului 
pentru  Grecia.  Regele  ş’a  exprimat 
dorinţa  de-a  se  constitui  un  comitet 
constatator  din  episcopi,  preoţi  şi  mi¬ 
reni,  care  să  pregătească  materialul 
ce  va  fi  tratat  la  viitorul  sinod. 

Această  dorinţă  a  regelui  a  fost 
împlinită.  Camera  a  votat  o  lege  prin 
care  i-s’a  dat  în  numele  naţiunii  unui 
comitet  ce  avea  să  fie  numit,  autori¬ 
zarea,  ca  să  înceapă  opera  contemplată, 
in  comitet  au  fost  aleşi:  mitropolitul 
din  Atena  ca  preşedinte,  mitropolitul 
din  Tesalonic  ca  vice-preşedînte,  apoi 
profesorii  de  teologie  deta  universita¬ 
tea  din  Atena  —  toţi  fără  excepţie 
mireni,  —  în  fine  mai  mulţi  episcopi 
şi  un  bun  cunoscător  al  dreptului  bi¬ 
sericesc.  Mitropolitul  de  Tesalonic 
trece  ca  unul  dintre  cei  mai  învăţaţi 
bărbaţi  ai  bisericii  greceşti.  Intre  pro¬ 
fesorii  de  teologie  cari  au  fost  aleşi 
în  comitet,  se  găseşte  şi  Dr.  A.  Dio- 
medes  Kyriakos,  profesor  de  istoria 
bisericească.  La  început  se  credea  că 
el  este  autorul  amintitelor  articole, 
dar  de  fapt  le-a  scris  profesorul 
Alibegaros. 

Ministerul  de  instrucţie  din  Atena 
a  pus  la  dispoziţia  acelui  comilet  o 
sală,  în  care  se  ţin  câte  două  şedinţe 
pe  săptămână.  Sesiunea  va  dura  6 
luni,  iar  după  trecerea  acestui  timp 
va  fi  prezentat  proiectul  de  reformă. 

Patriarhul  din  Constantinopol  nu 
ia  parte  la  aceste  lucrări.  Biserica 
grecească  naţională  e  autochefală  şi 
deci  are  dreptul  să-şi  reguleze  aface¬ 
rile  sale  interne  în  mod  cu  totul  inde¬ 
pendent. 

Împreună  cu  revista  « Internatio¬ 
nale  Kirchliche  Zeitschrift »  de  unde 
am  luat  aceste  infovmaţiuni,  ţinem  şi 
noi  de  foarte  importante  aceste  miş¬ 
cări  de  reformă  în  biserica  grecească. 
Chiar  dacă  rezultatele  lor  vor  îi  mo¬ 
deste,  totuş  e  lucru  mare,  când  cei 

mai  competenţi  reprezentanţi  ai  bise¬ 
ricii  sâ  adnnâ  ia  un  loc,  ca  să  se  sfă- 
luească  asupra  mijloacelor  prin  cari 
se  poate  ridică  cultura  religioasâ-mo- 
ralâ  şi  naţională  a  ere  dincioşilor  bise¬ 
ricii  greceşti. 

Asemenea  chestiuni  de  esenţă  tre- 
bue  să  ue  preocupe  şi  pe  noi,  iar  nu 
întregirea  comitetelor  şi  modificarea 
unor  paragrafe  din  statutul  organic. 
Par’că  prin  reforme  formaliste  s’ar 
puleâ  introduce  vieaţâ  în  sânul  unei 
biserici!  Iar  nouă  vieaţă  ne  trebue. 
Vom  reveni  asupra  chestiunii  în  tim¬ 
puri  mai  liniştite,  discutându-o  din 
acest  punct  de  vedere  al  reformelor 
în  fond .  Răsboiul  încă  ni-a  dat  orien¬ 
tări  şi  experinţe  preţioase. 

* 

„Timpuri  adevărate”.  Sub  acest 
titlu,  păr.  arhim.  lulia  Scriban  a  pu¬ 
blicat  un  articol  îm  revista  «Amvonul*, 
arătând  că  evenimentele  de  azi  au  adus 
pe  oameni  la  realitate,  aşâ  cum  trebue 
ea  văzută,  iar  nu  cum  o  înţelegea 
lumea  înainte  de  răsboiu,  privindu-o 
prin  prizma  materialismului.  «Afară  de 
nesfârşitele  rele,  răsboiul  actual  a  adus 
şi  urmări  care  nu  pot  fi  decât  salutare 
pentru  socitate.  Oamenii  cari  se  sim¬ 
ţeau  siguri  pe  ei  înşişi,  avându-şi  o 
existenţă  asigurată  pe  toate  căile,  toţi 
ceice  trăiau  în  îmbuibare  şi  egoism, 
fără  a  mai  voi  să  ştie  de  altul,  deodată 
s’au  [strâns  unii  lângă  alţii,  printr’o 
alergătură  comună,  ca  şi  cum  o  trâmbiţă 
de  foc  ar  fi  topit  într’o  clipă  toată 
ghiaţa  indiferenţei  generale,  pe  care 
liniştea  şi  siguranţa  traiului  o  dau 
oricui.  Solidaritatea  şi  frăţia  au  eşit 
ca  din  pământ  în  mijlocul  unei  socie¬ 
tăţi  egoiste...  Răsboiul  a  pus  înaintea 
tuturor,  iute  şi  cu  cruzime,  probleme 
la  care  omul  mai  înainte  se  gândea 
mimai  căscând...  Din  fiecare  individ, 
evenimentele  făceau  un  om  de  valoare, 


un  bărbat  necesar  şi  indispensabil.  In 
mod  necăutat  şi  categoric,  ele  aduceau 
ridicarea  valorii  individuale  a  fiecăruia, 
nu  in  mod  egoist  şi  trufaş,  ci  prin 
partea  pe  care  tot  omul  e  în  stare  a 
da  pentru  societatea  de  care  ţine... 
Ceice  au  privit  la  desfăşurarea  de 
forţe  şi  la  avântul  cu  care  oamenii  au 
întrat  in  rânduri,  au  răsuflat  din  plin, 
cu  speranţe  bune  pentru  viitorul  ome¬ 
nirii.  Căci  s’a  arătat  aşâ  pornire  spre 
jertfă,  aşâ  dragoste  cătră  fraţi,  aşâ 
iubire  de  patrie  şi  lâpădare  de  sine, 
aşâ  preţuire  de  sine  în  ceeace  omul 
poate  face  pentru  alţii,  încât  cu  drept 
cuvânt,  a  fost  o  privelişte  din  acelea 
care  uşurează,  înviorează  şi  îmbărbă¬ 
tează  pe  om.  De  data  aceasta  omul  a 
fost  sincer  faţă  de  evenimente.  Ele  îl 
covârşeau  prin  grozăvia,  dar  şi  prin 
măreţia  lor.  Cu  intrigile  şi  minciunile 
vieţii  de  toate  zilele,  cu  amăgirea  de 
fiecare  clipă,  cu  întrebuinţarea  de 
mijloace  care  mânjesc  sufletul  nostru, 
nu  se  putea  face  faţă  nouălor  împre¬ 
jurări.  Irezistibil  individul  simţea  că, 
dacă  rămâne  numai  la  atâta,  cade 
zdrobit.  Numai  sinceritatea  faţă  de 
noi  înşine  şi  de  semenii  noştri  putea 
duce  la  mântuire...  Materialismul,  cu 
tot  convoiul  lui  de  egoism,  plăceri, 
desfrâu,  uitare  a  cerului  şi  îmbuibare 
cu  bunătăţile  pământului,  era  o  nepo¬ 
trivire  faţă  cu  furia  împrejurărilor,  o 
slare  de  nepregâtire.  Prin  materialism 
omul  era  cu  inima  numai  cătră  sine, 
iar  vijelia  deslănţuită  deodată,  din  curat 
senin,  în  mijlocul  liniştei  tuturor,  cerea 
ieşire  din  micul  tău  cerc,  pentru  a  te 
da  cu  totul  altora,  în  braţele  fraţilor 
tăi,  ca  să  fii  una  cu  ei,  topindu-te  în 
unitatea  trupului  în  stare  de  a  rezista 
şi  a  se  luptă...  Materialismul  era  o 
minciună  pentrucă  nu  răspundea  vieţii. 
Era  ceva  protivnic  realităţii  şi  când  a 
venit  vremea  aspră,  aşâ  cum  vieaţa 
totdeauna  are  din  când  iu  când  —  iie 

că  e  vorba  de  răsboiu,  fie  de  aîte 
nenorociri,  —  minciuna  n’a  putut  ră¬ 
mânea  în  picioare,  nici  n’a  dat  omului 
puterea  care  nu  există  într’ânsul.  Deci 
noi  trăim  acum  timpuri  adevărate, 
timpuri  care-ţi  arată  realitatea  în  colori 
izbitoare,  timpuri  care  sună  câtrâ  tine 
din  zece  trâmbiţe  şi  îţi  arată  ce  e  vieaţa 
şi  ce-ţi  trebue  ca  să  poţi  trăi...  Faptele 
pe  cari  le  vedem  sunt  o  mare  lecţie 
pentru  omenire,  şi  ne  pare  bine  că  şi 
sunt  apreciate  în  sensul  acesta.  Chesti¬ 
unea  sufletului,  a  valorii  morale  e  pusă 
pe  planul  întâiu  şi  se  discută  fără 
încetare...  Omul  e  pus  mai  presus 
de  el  însuşi,  pe  un  pedestul  de  nobleţă, 
din  care  răspândeşte  raze  până  de¬ 
parte  peste  semenii  săi.  Frăţie,  iubire, 
suflet,  sacrificiu,  sunt  strigătele  predicii 
pe  care  împrejurările  de  acum  ni-o 
vorbesc  foarte  limpede  şi  răspicat... 
Nimic  nu  e  arătat  cu  mai  multă  stă- 
ruiată  drept  un  factor  de  cea  mai  mare 
eficacitate  şi  vitalitate  al  unui  individ 
şi  al  unui  popor,  ca  factorul  moral... 
Deci  e  ca  o  înviere  timpul  in  care 
trăim.  E  o  eşire  din  noapte,  în  care 
mintea  noastră  a  fost  apăsată  de  con- 
cepţiuni  strâmbe  şi  mincinoase.  Acum 
însă,  la  realitatea  zilei,  se  arată  câtă 
lumină  e  în  factorii  morali  şi  religioşi, 
pe  care  mai  nainte  nu-i  preţuia;  câtă 
putere  şi  siguranţă  căpătăm  prin  ei  în 
viitor;  cât  adevăr  iu  ceeace  omul  mai 
inainte  nu  socotea  demn  de  studiu 
pentru  el». 

Un  avertisment  îndreptăţit. 

- Gazeta  Transilvaniei »  a  publicat  in 
Nr.  106  următoarea  notiţă,  primită  dela 


un  cetitor  din  Sibiiu:  «Numai  câteva 
cuvinte  despre  un  urât  semn  de.... 
necultură  ia  noi.  Căci  nu  se  poate 
altfel  nnmt  obiceiul  introdus  de  mai 
multă  vreme  de  câţiva  intelectuali  de-ai 
noştri  prea  comozi  poate,  sau  ajunşi 
prea  de  vreme  în  situaţii  mai  înalte, 
de  a  nu  răspunde  cinstit  ridicându-şi 
pălăria  la  saluturile  celor  mai  tineri  şi 
mai  mici. 

Acest  râu  obiceiu,  pornit  poate 
chiar  din  metropola  Românilor,  Sibiiu, 
a  luat  în  timpul  din  urmă  proporţii 
aşă  de  mari,  încât  ameninţă  să  ne 
cuprindă  pe  toţi.  II  cultivă  unii  într’a- 
devâr  mai  sus  puşi,  dar  de-o  vreme 
încoace  şi  mulţi  mărunţi,  veniţi  de 
curând  «la  oraş»  —  eri  alaltă-eri  orice, 
mai  puţin  decât  «domni»  —  iar  azi 
purtători  de  pulpane  la  alţii. 

Şi  este  cu  atât  mai  de  condam¬ 
nat  cu  cât  semnul  amintit  de  necultură 
se  manifestă  şi  faţă  de>treini  de  nea¬ 
mul  nostru,  cari  nu  se  sfiesc  a-1  comentă 
în  gura  mare  după  cum  se  cuvine ! 

In  interesul  nostru  ca  neam  cu 
pretenţii  de  cultură  Vă  rugăm  D-le 
Redactor  să  daţi  Ioc  acestor  rânduri, 
scrise  fără  nici  un  interes  personal, 
în  preţuitul  D-v.  ziar  peniru  curmarea 
râului. 

Ziarele  noastre  din  alte  părţi 
sunt  rugate  să  reproducă  aceste  şiruri, 
căci  suntem  convinşi  că  avem  peste 
tot  locul  figuri  de  oameni  mari  ca  cei 
vizaţi  mai  sus». 

Avertismentul  cuprins  în  această 
notiţă  e  într’adevăr  îndreptăţit.  Sperăm 
că  nu  va  rămânea  fără  efect. 


